
Ρυθμίσεις περί σταδιοδρομίας και εξέλιξης στε¬ 
λεχών και οικονομικής μέριμνας και λογιστικού 
των Ενόπλων Δυνάμεων, σύσταση Κοινού Σώ¬ 
ματος Οικονομικών Επιθεωρητών και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΡΥΘΜΙΣΕΙΣ ΣΤΑΔΙΟΔΡΟΜΙΑΣ ΚΑΙ ΕΞΕΛΙΞΗΣ 
ΣΤΕΛΕΧΩΝ ΤΩΝ ΕΝΟΠΛΩΝ ΔΥΝΑΜΕΩΝ 

Άρθρο 1 

Ειδικές κατηγορίες αξιωματικών 
Εκτός Οργανικών Θέσεων 

1. Με απόφαση του Υπουργού Εθνικής Άμυνας που 
εκδίδεται ύστερα από γνώμη του οικείου κατά κλάδο 
Ανώτατου Συμβουλίου ή, αν πρόκειται για αξιωματικούς 
των Κοινών Σωμάτων των Ενόπλων Δυνάμεων (ΕΔ), του 
Συμβουλίου Αρχηγών των Γενικών Επιτελείων (ΣΑΓΕ), 
τίθενται ή παραμένουν εκτός οργανικών θέσεων (ΕΟΘ), 
εφόσον το επιθυμούν, αξιωματικοί μέχρι του βαθμού του 
Συνταγματάρχη και αντιστοίχου των άλλων κλάδων των 
ΕΔ, για τους οποίους εξακολουθούν να ισχύουν οι διατά¬ 
ξεις των άρθρων 5 έως 10,11, πλην των παραγράφων 11 
και 12 αυτού, 12 έως 14 και 16 έως 22 του ν. 2439/1996 
(Α' 219) υπό την προϋπόθεση ότι: 

α) κρίνονται ευδοκίμωςτερματίσαντεςτη σταδιοδρο¬ 
μία τους, πλην των αποστρατευόμενων για λόγους υγεί¬ 
ας, και έχουν συμπληρώσει τριακονταπενταετή συντάξι¬ 
μη υπηρεσία πριν από τη συμπλήρωση του πεντηκοστού 
ογδόου έτους της ηλικίας τους, 
β) έχοντας ήδη τεθεί ΕΟΘ, κατ' εφαρμογή της περί¬ 
πτωσης α' της παρ. 8 του άρθρου 18 του ν. 2439/1996, 
πρόκειται να αποστρατευθούν λόγω συμπλήρωσης 
τριακονταπενταετούς συντάξιμης υπηρεσίας, πριν από 
τη συμπλήρωση του πεντηκοστού όγδοου έτους της 
ηλικίας τους. 


2. Για την εφαρμογή της παραγράφου 1: 
α) Η σχετική απόφαση του αρμόδιου Συμβουλίου Κρί¬ 
σεων κοινοποιείται αμελλητί στους αξιωματικούς της 
περίπτωσης α' της παραγράφου 1. 

β) Οι επιθυμούντες να τεθούν ή να παραμείνουν ΕΟΘ 
υποβάλλουν σχετική αίτηση στην οικεία Μονάδα: 

αα) εντός πέντε (5) εργάσιμων ημερών από την ημε¬ 
ρομηνία κοινοποίησης σε αυτούς της απόφασης του 
αρμόδιου Συμβουλίου Κρίσεων οι προερχόμενοι από 
την κατηγορία της περίπτωσης α' της παραγράφου 1, 
ββ) το πρώτο δεκαήμερο του τελευταίου διμήνου στο 
οποίο συμπληρώνουν τριακονταπενταετή συντάξιμη 
υπηρεσία οι προερχόμενοι από την κατηγορία της πε¬ 
ρίπτωσης β' της παραγράφου 1, 
γ) η οικεία Μονάδα υποβάλλει την αίτηση αμελλητί 
και απευθείας στην αρμόδια Διεύθυνση Προσωπικού 
του οικείου Γενικού Επιτελείου. Ακολούθως, η εν λόγω 
Διεύθυνση υποβάλλει αμέσως τις αιτήσεις συνοδευό- 
μενες από τους ατομικούς φακέλους των αιτούντων 
στη Γραμματεία του οικείου Ανώτατου Συμβουλίου ή 
του ΣΑΓΕ, κατά περίπτωση, προκειμένου το αρμόδιο 
Συμβούλιο να γνωμοδοτήσει σχετικώς, λαμβάνοντας 
υπόψη τις υπηρεσιακές ανάγκες, συγκαλούμενο το αργό¬ 
τερο εντός δεκαπέντε (15) ημερών από την ημερομηνία 
περιέλευσης των αιτήσεων στην οικεία Γραμματεία. Το 
αρμόδιο Συμβούλιο γνωμοδοτεί επί της αίτησης λαμβά¬ 
νοντας υπόψη τα στοιχεία του ατομικού φακέλου του 
αξιωματικού, 

δ) η γνωμοδότηση του αρμόδιου Συμβουλίου υποβάλ¬ 
λεται με μέριμνα της οικείας Γραμματείας στον Υπουργό 
Εθνικής Άμυνας ο οποίος αποφαίνεται εντός δεκαπέντε 
(15) ημερών από την ημερομηνία υποβολής σε αυτόν 
της σχετικής γνωμοδότησης, 
ε) οι αιτούντες την υπαγωγή τους στο παρόν άρθρο 
αξιωματικοί παραμένουν στις τάξεις των ΕΔ μέχρι την 
αποδοχή ή την απόρριψη της αίτησής τους, χωρίς να 
δικαιούνται προαγωγή λόγω αποστρατείας. Εάν απορ- 
ριφθεί η αίτησή τους, αυτοί αποστρατεύονται σύμφωνα 
με το άρθρο 21 του ν. 2439/1996, με την επιφύλαξη και 
των διατάξεων του άρθρου 20 του ίδιου νόμου. Αν γί¬ 
νει δεκτή η αίτησή τους, τίθενται ή παραμένουν, κατά 
περίπτωση, ΕΟΘ από την ημερομηνία κατά την οποία 

κρίθηκαν ευδοκίμως τερματίσαντες οι προερχόμενοι 
από την κατηγορία της περίπτωσης α' της παραγράφου 
1, ή από την ημερομηνία συμπλήρωσης της τριακοντα- 
πενταετούς συντάξιμης υπηρεσίας οι προερχόμενοι από 
την κατηγορία της περίπτωσης β'της ίδιας παραγράφου 
και συνεχίζουν να υπηρετούν στις τάξεις των ΕΔ. 

3. Οι αξιωματικοί, οι οποίοι τίθενται ή παραμένουν 
κατά περίπτωση, σύμφωνα με τα παραπάνω, ΕΟΘ: 

α) εξακολουθούν να φέρουν τον κατεχόμενο βαθμό 
κατά το χρόνο που κρίθηκαν ως ευδοκίμως τερματίσα¬ 
ντες, 

β) δεν εκτελούν δραστηριότητες και υπηρεσίες, η 
εκτέλεση των οποίων γεννά δικαίωμα λήψης επιδόμα¬ 
τος κινδύνου (πτητικό, πτώσεως αλεξιπτωτιστών, υπο¬ 
βρυχίων καταστροφέων και καταδυτικό, εκκαθάρισης 
ναρκοπεδίων, δυτών), 

γ) δεν μπορούν να καταλάβουν εκ νέου οργανικές θέ¬ 
σεις, εκτός αν προαχθούν επ' ανδραγαθία, 
δ) δεν υπηρετούν σε θέσεις εξωτερικού, 
ε) κρίνονται στις τακτικές ετήσιες κρίσεις σύμφωνα 
με όσα ορίζονται στις παραγράφους 20, 21 και 22 του 
άρθρου 16 του ν. 2439/1996, 
στ) με την επιφύλαξη των περιπτώσεων ζ' και η' της 
παρούσας παραγράφου, την 1 η Ιουνίου του έτους που 
συμπληρώνουν: 

αα) το πεντηκοστό όγδοο έτος της ηλικίας τους, προά- 
γονται στον επόμενο βαθμό, εφόσον αυτός προβλέπεται 
για αξιωματικούς της ειδικότητας και της κατηγορίας 
τους και αποστρατεύονται με άλλο προεδρικό διάταγμα 
που εκδίδεται ένα (1) μήνα μετά την προαγωγή τους. 
Ειδικά όσοι διανύουν τον καταληκτικό τους βαθμό απο¬ 
στρατεύονται με προεδρικό διάταγμα που εκδίδεται το 
πρώτο δεκαπενθήμερο του μηνάς Ιουνίου του έτους 
κατά το οποίο συμπληρώνουν το πεντηκοστό όγδοο 
έτος της ηλικίας τους, 

ββ) πέντε (5) έτη από την ημερομηνία, κατά την οποία 
κρίθηκαν ευδοκίμως τερματίσαντες οι προερχόμενοι 
από την κατηγορία της περίπτωσης α' της παραγράφου 
1 ή από την ημερομηνία συμπλήρωσης της τριακονταπε- 
νταετούς συντάξιμης υπηρεσίας, οι προερχόμενοι από 
την κατηγορία της περίπτωσης β' της ίδιας παραγρά¬ 
φου, προάγονται στον επόμενο βαθμό, εφόσον αυτός 
προβλέπεται για αξιωματικούς της ειδικότητας και της 
κατηγορίας τους, και αποστρατεύονται με άλλο προεδρι¬ 
κό διάταγμα που εκδίδεται ένα (1) μήνα μετά την προα¬ 
γωγή τους. Ειδικά όσοι διανύουν τον καταληκτικό τους 
βαθμό αποστρατεύονται με προεδρικό διάταγμα που 
εκδίδεται το πρώτο δεκαπενθήμερο του μηνός Ιουνίου 
του έτους κατά το οποίο συμπληρώνουν πέντε (5) έτη 
από την ημερομηνία, κατά την οποία κρίθηκαν ευδοκί¬ 
μως τερματίσαντες ή από την ημερομηνία συμπλήρωσης 
της τριακονταπενταετούς συντάξιμης υπηρεσίας, κατά 
περίπτωση, 

ζ) αποστρατεύονται αυτεπαγγέλτως: 
αα) εάν κριθούν μη διατηρητέοι στις ετήσιες τακτικές 
κρίσεις. Στην περίπτωση αυτή, με την κύρωση των σχετι¬ 
κών πινάκων προάγονται στον επόμενο βαθμό, εφόσον 
αυτός προβλέπεται για αξιωματικούς της ειδικότητας 
και της κατηγορίας τους, και αποστρατεύονται με άλλο 


προεδρικό διάταγμα που εκδίδεται ένα (1) μήνα μετά 
την προαγωγή τους. Οι αξιωματικοί που κρίνονται μη 
διατηρητέοι στις ετήσιες τακτικές κρίσεις και διανύουν 
τον καταληκτικό τους βαθμό αποστρατεύονται με προε¬ 
δρικό διάταγμα που εκδίδεται μέσα σε ένα (1) μήνα από 
την κύρωση των σχετικών πινάκων, 

ββ) για λόγους αποδεδειγμένης σωματικής ανικανότη¬ 
τας σύμφωνα με την κείμενη νομοθεσία. Στην περίπτωση 
αυτή προάγονται στον επόμενο βαθμό, εφόσον αυτός 
προβλέπεται για αξιωματικούς της ειδικότητας και της 
κατηγορίας τους, με προεδρικό διάταγμα που εκδίδεται 
εντός μηνός από τότε που καθίσταται αμετάκλητη η σχε¬ 
τική γνωμάτευση της Ανώτατης Υγειονομικής Επιτροπής 
του οικείου κλάδου ή, αν ασκηθεί προσφυγή κατά αυτής, 
από την ημερομηνία έκδοσης της γνωμάτευσης της αρ¬ 
μόδιας Αναθεωρητικής Υγειονομικής Επιτροπής του οι¬ 
κείου κλάδου, και αποστρατεύονται με άλλο προεδρικό 
διάταγμα που εκδίδεται ένα (1) μήνα μετά την προαγωγή 
τους. Οι αξιωματικοί που αποστρατεύονται για λόγους 
αποδεδειγμένης σωματικής ανικανότητας και διανύουν 
τον καταληκτικό τους βαθμό, αποστρατεύονται με προ¬ 
εδρικό διάταγμα που εκδίδεται εντός μηνός από τότε 
που καθίσταται αμετάκλητη η σχετική γνωμάτευση της 
Ανώτατης Υγειονομικής Επιτροπής του οικείου κλάδου ή, 
αν ασκηθεί προσφυγή κατά αυτής, από την ημερομηνία 
έκδοσης της γνωμάτευσης της αρμόδιας Αναθεωρητικής 
Υγειονομικής Επιτροπής του οικείου κλάδου, 

γγ) εάν κριθούν αποστρατευτέοι στις ετήσιες τακτικές 
κρίσεις, οπότε και αποστρατεύονται αμέσως με το βαθμό 
που φέρουν. 

η) αποστρατεύονται με αίτησή τους που υποβάλλεται 
οποτεδήποτε. Στην περίπτωση αυτή προάγονται στον 
επόμενο βαθμό, εφόσον αυτός προβλέπεται για αξιω¬ 
ματικούς της ειδικότητας και της κατηγορίας τους, με 
προεδρικό διάταγμα που εκδίδεται εντός μηνός από την 
αποδοχή της αίτησης αποστρατείας και αποστρατεύ¬ 
ονται με άλλο προεδρικό διάταγμα που εκδίδεται ένα 
(1) μήνα μετά την προαγωγή τους. Ειδικά όσοι διανύ¬ 
ουν τον καταληκτικό τους βαθμό αποστρατεύονται με 
προεδρικό διάταγμα που εκδίδεται εντός μηνός από την 
αποδοχή της αίτησης αποστρατείας. 

4. Αξιωματικοί της περίπτωσης α' της παραγράφου 
1, οι οποίοι κατά την ημερομηνία έναρξης ισχύος του 
παρόντος έχουν ήδη κριθεί ως ευδοκίμως τερματίσαντες 
τη σταδιοδρομία τους με τις κρίσεις του έτους 2017 και 
συνεχίζουν να υπηρετούν στις τάξεις των ΕΔ μέχρι την 
κατά νόμο διαγραφή τους λόγω της αποστρατείας τους, 
μπορούν να ζητήσουν την υπαγωγή τους στις διατάξεις 
του παρόντος άρθρου, υποβάλλοντας σχετική αίτηση 
εντός πέντε (5) ημερών από την έναρξη ισχύος του παρό¬ 
ντος και σε κάθε περίπτωση μέχρι την προηγούμενη, της 
κατά νόμο διαγραφής τους. Οι αιτούντες την υπαγωγή 
τους στο παρόν άρθρο αξιωματικοί του προηγούμενου 
εδαφίου παραμένουν στις τάξεις των ΕΔ μέχρι την απο¬ 
δοχή ή την απόρριψη της αίτησής τους. Εάν γίνει δεκτή η 
αίτησή τους, ανακαλείται από την ημερομηνία αποδοχής 
της το προεδρικό διάταγμα αποστρατείας τους, καθώς 
και το προεδρικό διάταγμα προαγωγής τους στον επό¬ 
μενο βαθμό, για τους αξιωματικούς που έχουν προαχθεί 

μετά την κρίση τους ως ευδοκίμως τερματίσαντες τη 
σταδιοδρομία τους, σύμφωνα με τις κείμενες διατάξεις. 

5. Αξιωματικοί της περίπτωσης β' της παραγράφου 1, 
για τους οποίους ο υπολειπόμενος κατά την ημερομηνία 
έναρξης ισχύος του παρόντος χρόνος για τη συμπλή¬ 
ρωση τηςτριακονταπενταετούς συντάξιμης υπηρεσίας 
είναι μικρότερος του διμήνου, μπορούν να ζητήσουν την 
υπαγωγή τους στις διατάξεις του παρόντος άρθρου υπο¬ 
βάλλοντας σχετική αίτηση εντός πέντε (5) ημερών από 
την ημερομηνία έναρξης ισχύος του παρόντος και σε 
κάθε περίπτωση μέχρι την προηγούμενη της κατά νόμο 
διαγραφής τους. Εάν γίνει δεκτή η αίτησή τους, ανακα¬ 
λείται από την ημερομηνία αποδοχής της το προεδρικό 
διάταγμα αποστρατείας τους, καθώς και το προεδρικό 
διάταγμα προαγωγής τους στον επόμενο βαθμό. 

6. Αξιωματικοί της περίπτωσης α' της παραγράφου 
1 που αποστρατεύθηκαν με τις κρίσεις του έτους 2017 
και κατά την ημερομηνία έναρξης ισχύος του παρόντος 
έχουν ήδη διαγράφει από τις τάξεις των ΕΔ, μπορούν να 
υποβάλουν την αίτηση της παραγράφου 2 στην αρμόδια 
Διεύθυνση Προσωπικού του οικείου Γενικού Επιτελείου 
το αργότερο εντός πέντε (5) ημερών από την ημερο¬ 
μηνία έναρξης ισχύος του παρόντος. Εάν γίνει δεκτή η 
αίτησή τους, ανακαλείται από την ημερομηνία αποδοχής 
της το προεδρικό διάταγμα αποστρατείας τους, καθώς 
και το προεδρικό διάταγμα προαγωγής τους στον επό¬ 
μενο βαθμό και επανέρχονται στις Ένοπλες Δυνάμεις 
λογιζόμενοι ως μηδέποτε απομακρυνθέντες. Τα ανω¬ 
τέρω ισχύουν και για τους αξιωματικούς του πρώτου 
εδαφίου, οι οποίοι διαγράφονται από τις τάξεις των ΕΔ 
την ημερομηνία έναρξης ισχύος του παρόντος. Για τους 
ως άνω αξιωματικούς δεν ισχύουν οι διατάξεις της παρ. 
14 του άρθρου 5 του π.δ. 200/1993 (Α' 75). 

7. Αξιωματικοί της περίπτωσης β' της παραγράφου 1 
που έχουν διαγράφει από τις τάξεις των ΕΔ λόγω απο¬ 
στρατείας τους μέχρι έξι (6) μήνες πριν από την έναρξη 
ισχύος του παρόντος, έχοντας συμπληρώσει τριακοντα- 
πενταετή συντάξιμη υπηρεσία, μπορούν να υποβάλουν 
την αίτηση της παραγράφου 2 στην αρμόδια Διεύθυν¬ 
ση Προσωπικού του οικείου Γενικού Επιτελείου το αρ¬ 
γότερο εντός πέντε (5) ημερών από την ημερομηνία 
έναρξης ισχύος του παρόντος. Εάν γίνει δεκτή η αίτησή 
τους, ανακαλείται από την ημερομηνία αποδοχής της 
το προεδρικό διάταγμα αποστρατείας τους, καθώς και 
το προεδρικό διάταγμα προαγωγής τους στον επόμενο 
βαθμό και επανέρχονται στις Ένοπλες Δυνάμεις λογι- 
ζόμενοι ως μηδέποτε απομακρυνθέντες. Τα ανωτέρω 
ισχύουν και για τους αξιωματικούς του πρώτου εδαφίου, 
οι οποίοι διαγράφονται από τις τάξεις των ΕΔ την ημε¬ 
ρομηνία έναρξης ισχύος του παρόντος. Για τους ως άνω 
αξιωματικούς δεν ισχύουν οι διατάξεις της παρ. 14 του 
άρθρου 5 του π.δ. 200/1993 (Α' 75). 

Άρθρο 2 

Αποστρατευτικός βαθμός 

Εθελοντών Μακράς Θητείας 

Στην παρ. 6 του άρθρου 13 του ν. 1848/1989 (Α' 112) 
προστίθεται δεύτερο εδάφιο ως εξής: 

«Κατά παρέκκλιση των προβλεπομένων στο πρώτο 
εδάφιο της παραγράφου 4 ως προς τον καταληκτικό 


βαθμό, με όμοιο προεδρικό διάταγμα καθορίζονται οι 
όροι και προϋποθέσεις για την απονομή αποστρατευτι- 
κού βαθμού Ανθυπολοχαγού και αντιστοίχων των άλλων 
κλάδων των Ενόπλων Δυνάμεων σε εθελοντές και εθε¬ 
λόντριες μακράς θητείας βαθμού Ανθυπασπιστή που 
τίθενται σε αποστρατεία.» 

Άρθρο 3 

Ανάκληση στην ενέργεια 

Χειριστών Ειδικής Μονιμότητας 

1. Εν αποστρατεία ιπτάμενοι αξιωματικοί ειδικής μο¬ 
νιμότητας του Στρατού Ξηράς του ν. 324/1976 (ΑΊ 27), 
βαθμού Ταγματάρχη και Αντισυνταγματάρχη, που έχουν 
αποστρατευθεί μέχρι τρία (3) έτη πριν από την 27.7.2016 
και δεν έχουν υπερβεί το πεντηκοστό ένατο έτος της 
ηλικίας τους σύμφωνα με τη στρατολογική νομοθεσία, 
μπορούν με αίτησή τους, που υποβάλλεται εντός δεκα¬ 
πέντε (15) ημερών από την έναρξη ισχύος του παρόντος 
προς την Διεύθυνση Προσωπικού του Γενικού Επιτελείου 
Στρατού, να ζητήσουν τη ανάκλησή τους στην ενεργό 
υπηρεσία ως μόνιμοι από την εφεδρεία. Αίτηση ανάκλη¬ 
σης μπορούν να υποβάλουν και ιπτάμενοι αξιωματικοί 
ειδικής μονιμότητας που απολύθηκαν με το βαθμό 
Ταγματάρχη ή Αντισυνταγματάρχη, έχοντας ανακληθεί 
στην ενεργό υπηρεσία ως μόνιμοι από την εφεδρεία και 
πληρούν τις λοιπές προϋποθέσεις του προηγούμενου 
εδαφίου. 

2. Όσοι υποβάλλουν την αίτηση της παραγράφου 1 
παραπέμπονται με διαταγή του Αρχηγού του Γενικού Επι¬ 
τελείου Στρατού, εντός μηνός από το πέρας της προθε¬ 
σμίας υποβολής της, στο αρμόδιο υγειονομικό όργανο, 
προκειμένου αυτό να αποφανθεί εάν είναι κατάλληλοι 
από πλευράς υγείας. 

3. Ο Υπουργός Εθνικής Άμυνας αποφασίζει επί των 
σχετικών αιτήματων, κατόπιν γνωμοδότησης του Ανω- 
τάτου Στρατιωτικού Συμβουλίου, το οποίο γνωμοδοτεί 
για την ανάκληση με κριτήριο τα στοιχεία του ατομικού 
φακέλου των αιτούντων και την υγειονομική τους κα¬ 
ταλληλότητα για πτήσεις. 

4. Οι αξιωματικοί που ανακαλούνται με βάση τις πα¬ 
ραγράφους 1,2 και 3 δεν υπερβαίνουν τους πέντε (5). 

5. Για όσους γίνει δεκτό το αίτημα ανάκλησης αυτοί 
μπορούν να παραμένουν στην ενέργεια μέχρι την 1 η 
Μαρτίου του έτους κατά το οποίο συμπληρώνεται το 
εξηκοστό έτος της ηλικίας τους. Οι ανακαλούμενοι ιπτά¬ 
μενοι αξιωματικοί, οι οποίοι, κατά τη διάρκεια της υπηρε¬ 
σίας τους, κριθούν, σύμφωνα με τις ισχύουσες διατάξεις, 
ως ακατάλληλοι για πτήσεις για λόγους υγείας ή πτητικής 
ανεπάρκειας, απολύονται με απόφαση του Υπουργού 
Εθνικής Άμυνας. 

Άρθρο 4 

Τροποποίηση του ν. 2439/1996 

1. Στο τέλος της παρ. 17 του άρθρου 16 του ν. 2439/ 
1996 προστίθεται τρίτο εδάφιο ως εξής: 

«Ομοίως εξαιρούνται οι Αντισυνταγματάρχες και οι 
αντίστοιχοι των άλλων κλάδων των ΕΔ που προέρχονται 
από υπαξιωματικούς αποφοίτους Ανώτερων Στρατιωτι- 

κών Σχολών Υπαξιωματικών και είναι πτυχιούχοι ΑΕΙ του 
πανεπιστημιακού τομέα εκπαίδευσης. Οι αξιωματικοί 
του προηγούμενου εδαφίου κρίνονται για προαγωγή 
στον επόμενο βαθμό με τη συμπλήρωση του απαραί¬ 
τητου χρόνου παραμονής της περίπτωσης ε' της πα¬ 
ραγράφου 1 του άρθρου 5 και, εάν κριθούν προακτέοι, 
προάγονται ανεξαρτήτως ύπαρξης κενών οργανικών 
θέσεων.» 

2. Η περίπτωση δ' τηςπαρ. 17του άρθρου 20του ν. 2439/ 
1996 αντικαθίσταται ως εξής: 

«δ. Ταξίαρχοι του Κοινού Σώματος Στρατιωτικών Ιε¬ 
ρέων, εφόσον είναι πτυχιούχοι Ανώτατου Στρατιωτικού 
Εκπαιδευτικού Ιδρύματος (ΑΣΕΙ) ή ΑΕΙ του πανεπιστημια¬ 
κού τομέα εκπαίδευσης, και Συνταγματάρχες του ίδιου 
Σώματος, εφόσον δεν είναι πτυχιούχοι ΑΣΕΙ ή ΑΕΙ του 
πανεπιστημιακού τομέα εκπαίδευσης.» 

3. Στην παρ. 17 του άρθρου 20 του ν. 2439/1996 προ¬ 
στίθεται περίπτωση στ' ως εξής: 

«στ. Αντισυνταγματάρχες του Στρατού Ξηράς και 
Αντιπλοίαρχοι του Πολεμικού Ναυτικού, απόφοιτοι 
Ανωτέρων Στρατιωτικών Σχολών Υπαξιωματικών των 
κλάδων τους, που δεν είναι κάτοχοι πτυχίου ΑΕΙ του 
πανεπιστημιακού τομέα εκπαίδευσης. Σε όσους έχουν 
ήδη αποστρατευτεί, απονέμεται τιμητικά ο βαθμός του 
Συνταγματάρχη ή του Πλοιάρχου, χωρίς να γεννώνται 
συνταξιοδοτικά ή άλλα οικονομικά δικαιώματα.» 

Άρθρο 5 

Οργανικές θέσεις και κρίσεις 
ανώτατου αξιωματικού Κοινού Σώματος 
Στρατιωτικών Ιερέων των Ενόπλων Δυνάμεων 

1. Στο Κοινό Σώμα Στρατιωτικών Ιερέων των ΕΔ συ- 
νιστάται μια (1) οργανική θέση βαθμού Ταξιάρχου και 
καταργείται μια (1) οργανική θέση βαθμού Λοχαγού. 

2. Το Συμβούλιο Αρχηγών Γενικών Επιτελείων κρίνει 
τονΤαξίαρχο του Κοινού Σώματος Στρατιωτικών Ιερέων 
για παραμονή ή αποστρατεία, με σύνθεση και εισηγη¬ 
τή όμοιους με τους προβλεπόμενους από την κείμενη 
νομοθεσία για τη διενέργεια από το ίδιο Συμβούλιο της 
αντίστοιχης κρίσης του Υποστρατήγου του Κοινού Νο¬ 
μικού Σώματος των ΕΔ. 

Άρθρο 6 

Τροποποίηση των άρθρων 10 και 13Α 
του ν. 3883/2010 

1. Το πρώτο εδάφιο της παρ. 2 του άρθρου 10 του 
ν. 3883/2010 αντικαθίσταται ως εξής: 

«2. Οι επιθυμούντες να μεταταγούν υποβάλλουν μέ¬ 
χρι 31 Δεκεμβρίου κάθε έτους σχετική αίτηση προς τη 
Μονάδα ή Υπηρεσία όπου υπηρετούν.» 

2. Στο πρώτο εδάφιο της παρ. 1 του άρθρου 13Α του 
ν. 3883/2010 οι λέξεις «αλλάζουν» και «λαμβάνουν» αντι¬ 
καθίστανται από τις λέξεις «αλλάξουν» και «λάβουν», 
αντίστοιχα. 

3. Στο τελευταίο εδάφιο της παρ. 1 του άρθρου 13Α 
του ν. 3883/2010 οι λέξεις «η στελέχωση του Σώματος 
αυτού,» και «τη στελέχωσή του.», αντικαθίστανται από 
τις λέξεις «η αρχική στελέχωση της ειδικότητας Έρευνας 


Πληροφορικήςτου ως άνω Σώματος,» και «τη στελέχωση 
της εν λόγω ειδικότητας.», αντίστοιχα. 

4. Στο πρώτο εδάφιο της παρ. 2 του άρθρου 13Α του 
ν. 3883/2010, όπως το εδάφιο αυτό αντικαταστάθηκε 
με την παρ. 1 του άρθρου δεύτερου του ν. 4433/2016 
(Α'213), η λέξη «μεταταγούν» αντικαθίσταται από τη λέξη 
«μετατάσσονται». 

ΚΕΦΑΛΑΙΟ Β' 

ΡΥΘΜΙΣΕΙΣ ΘΕΜΑΤΩΝ 

ΟΙΚΟΝΟΜΙΚΗΣ ΜΕΡΙΜΝΑΣ 

ΚΑΙ ΛΟΓΙΣΤΙΚΟΥ ΤΩΝ ΕΝΟΠΛΩΝ ΔΥΝΑΜΕΩΝ 

Άρθρο 7 

Αναθεώρηση διατάξεων του Κώδικα 
περί οικονομικής μέριμνας και λογιστικού 
των Ενόπλων Δυνάμεων 

1. Η περίπτωση η' της παρ. 3 του άρθρου 32 του 
ν.δ. 721/1970 (Α' 251) αντικαθίσταται, ως εξής: 

«η. Οι περιπτώσεις και οι διαδικασίες χαρακτηρισμού, 
καταστροφής, επεξεργασίας και διάθεσης των πεπαλαι¬ 
ωμένων, ακατάλληλων, άχρηστων και πλεοναζόντων υλι¬ 
κών, και των λοιπών υλικών του άρθρου 53, καθώς και 
οι γενικοί όροι αξιοποίησής τους.» 

2. Το άρθρο 53 του ν.δ. 721/1970 αντικαθίσταται ως 
εξής: 

«Άρθρο 53 

Αξιοποίηση κινητών περιουσιακών στοιχείων 
του Υπουργείου Εθνικής Άμυνας 

1. Κάθε είδους υλικό των ΕΔ που καθίσταται άχρηστο 
ή χαρακτηρίζεται ως τέτοιο ή είναι ακατάλληλο ή πλε¬ 
ονάζει, με βάση τις διατάξεις του Γενικού Κανονισμού 
Ανεφοδιασμού και Διαχειρίσεως Υλικού ΕΔ, που εκδί- 
δεται κατ'εξουσιοδότηση του άρθρου 32 του παρόντος 
νόμου, μπορεί να διατίθεται προς τρίτους κατόπιν ανταλ¬ 
λάγματος. 

2. Όπλα των ΕΔ τα οποία χαρακτηρίζονται ως συλλε¬ 
κτικά ή ιστορικά κειμήλια, σύμφωνα με τις διατάξεις της 
απόφασης του Υπουργού Προστασίας του Πολίτη, που 
εκδίδεται κατ' εξουσιοδότηση της περίπτωσης ζ' της 
παρ. 2 του άρθρου 2 του ν. 2168/1993 (Α' 147), μπορεί 
να διατίθενται προς τρίτους κατόπιν ανταλλάγματος, 
εφόσον δεν εκτίθενται σε μουσεία ή συλλογές των ΕΔ, 
καθώς και σε μουσεία που υπάγονται ή εποπτεύονται 
από το Υπουργείο Εθνικής Άμυνας, υπό τους όρους και 
τις προϋποθέσεις που ισχύουν για την εμπορία τους. 

3. Όπλα και λοιπά αντικείμενα τα οποία δημεύονται 
με αμετάκλητη δικαστική απόφαση και φυλάσσονται 
σε αποθήκες των ΕΔ, σύμφωνα με το άρθρο 16 του 
ν. 2168/1993, και από τη δήμευση των οποίων έχει πα- 
ρέλθει χρονικό διάστημα τουλάχιστον ενός (1) έτους 
χωρίς να έχει παραγγελθεί η παράδοσή τους σε άλλη 
δημόσια αρχή σύμφωνα με την παράγραφο 3 του ανω¬ 
τέρω άρθρου, εγγράφονται ως περιουσιακό στοιχείο 
των ΕΔ. Τα όπλα αυτά μπορεί να διατίθενται προς τρί¬ 
τους υπό τους όρους και τις προϋποθέσεις που ισχύουν 
για την εμπορία τους, σύμφωνα με τις διατάξεις του 
ν. 2168/1993. 

4. Το σύνολο του προς αξιοποίηση υλικού των παρα¬ 
γράφων 1 έως 3 υπάγεται σε ενιαίο σύστημα καταγρα¬ 
φής και διαχείρισης αυτού και αξιοποιείται με κριτήριο 
τον οικονομικά συμφερότερο τρόπο, είτε ως αυτούσιο, 
είτε ως τμήμα αυτού, είτε μετά από επεξεργασία ή μετα- 
σκευή, είτε ύστερα από μετατροπή του σε πρώτη ύλη. 
Η αξιοποίηση του υλικού ενεργείται με ηλεκτρονική πλειο¬ 
δοτική δημοπρασία από το Γενικό Επιτελείο ΕθνικήςΆμυ- 
νας και αντικείμενό της μπορεί να είναι είτε ενοχικό είτε 
εμπράγματο δικαίωμα. 

5. Τα έσοδα από τη διάθεση των υλικών αποτελούν 
έσοδα του Κρατικού Προϋπολογισμού. Ισόποσο των εσό¬ 
δων ύψος πίστωσης εγγράφεται στον προϋπολογισμό 
του Υπουργείου Εθνικής Άμυνας και εκτελείται υπέρ του 
Γενικού Επιτελείου (ΓΕ) στο οποίο ανήκε το αξιοποιηθέν 
υλικό, ή του ΓΕ στο οποίο είχε ανατεθεί η διαχείριση ή 
η φύλαξή του, για την κάλυψη των λειτουργικών ή και 
εξοπλιστικών αναγκών του. 

6. Για την αξιοποίηση του εύχρηστου στρατιωτικού 
εξοπλισμού, πλην του πολεμικού υλικού, που χαρακτη¬ 
ρίζεται ως μη επιχειρησιακά αναγκαίος για τις ΕΔ και 
αξιοποιείται σύμφωνα με τις διατάξεις του άρθρου 107 
του ν. 3978/2011 (Α' 137), δεν εφαρμόζονται οι διατά¬ 
ξεις του παρόντος. Για την εφαρμογή του προηγούμενου 
εδαφίου, ως στρατιωτικός εξοπλισμός νοείται ο οριζό¬ 
μενος στην περίπτωση 20 της παρ. 1 του άρθρου 15 του 
ν. 3978/2011.» 

Άρθρο 8 

Τροποποίηση του άρθρου 107 

του ν. 3978/2011 

Στο άρθρο 107 του ν. 3978/2011 (Α' 137) προστίθεται 
παράγραφος 5Α ως εξής: 

«5Α. Πολεμικό υλικό ειδικά σχεδιασμένο ή προσαρ¬ 
μοσμένο για στρατιωτικούς σκοπούς που δεν χρησιμο¬ 
ποιείται ή δεν προορίζεται να χρησιμοποιηθεί ως όπλο 
ή πυρομαχικό, και χαρακτηρίζεται ως μη επιχειρησιακά 
αναγκαίο, σύμφωνα με τις διατάξεις της παραγράφου 1, 
μπορεί, ύστερα από έγκριση του Υπουργού Εθνικής 
Άμυνας, να αξιοποιείται σύμφωνα με το άρθρο 53 του 
ν.δ. 721/1970 (Α'251).» 

ΚΕΦΑΛΑΙΟ Γ' 

ΣΥΣΤΑΣΗ ΚΟΙΝΟΥ ΣΩΜΑΤΟΣ ΟΙΚΟΝΟΜΙΚΩΝ 

ΕΠΙΘΕΩΡΗΤΩΝ - ΣΥΣΤΑΣΗ ΥΠΗΡΕΣΙΑΣ 

ΕΣΩΤΕΡΙΚΩΝ ΥΠΟΘΕΣΕΩΝ ΥΠΟΥΡΓΕΙΟΥ 

ΕΘΝΙΚΗΣ ΑΜΥΝΑΣ 

Άρθρο 9 

Σύσταση - Υπαγωγή 

1. Συνιστάται Κοινό Σώμα Οικονομικών Επιθεωρητών 
(ΟΕ) των Ενόπλων Δυνάμεων, υπαγόμενο στον Αρχηγό 
του Γενικού Επιτελείου Εθνικής Άμυνας (Γ.Ε.ΕΘ.Α.). 

2. Συνιστάται στο Υπουργείο ΕθνικήςΆμυνας Υπηρεσία 
Εσωτερικών Υποθέσεων ως οργανωτική μονάδα επιπέ¬ 
δου Διεύθυνσης υπαγόμενη απευθείας στον Υπουργό 
ΕθνικήςΆμυνας. Στην Υπηρεσία αυτή υπηρετούν αξιω¬ 
ματικοί του Σώματος ΟΕ. 


Άρθρο 10 

Αποστολή - Αρμοδιότητες 
Σώματος Οικονομικών Επιθεωρητών 
και Υπηρεσίας Εσωτερικών Υποθέσεων 

1. Αποστολή του Σώματος είναι η οργάνωση, διενέρ¬ 
γεια και λειτουργία της οικονομικής επιθεώρησης και του 
εσωτερικού ελέγχου, καθώς επίσης και η πρόληψη, έρευ¬ 
να και καταστολή οικονομικών εγκλημάτων σε βάρος 
των οικονομικών συμφερόντων του Υπουργείου Εθνικής 
Άμυνας, των εποπτευόμενων από αυτό ή υπαγόμενων σε 
αυτό νομικών προσώπων και των Ενόπλων Δυνάμεων. 

2. Η οικονομική επιθεώρηση περιλαμβάνει τον επιτό¬ 
πιο χρηματοοικονομικό έλεγχο της λειτουργίας των οι¬ 
κονομικών υπηρεσιών και των Διαχειρίσεων των ΕΔ, τον 
αντίστοιχο έλεγχο των νομικών προσώπων που εποπτεύ¬ 
ονται από το Υπουργείο ΕθνικήςΆμυνας ή υπάγονται σε 
αυτό, κάθε περιουσιακού στοιχείου του Δημοσίου που 
διαχειρίζεται το Υπουργείο Εθνικής Άμυνας ή τα νομικά 
πρόσωπα που εποπτεύονται ή υπάγονται σε αυτό, κάθε 
περιουσιακού στοιχείου των ανωτέρω νομικών προσώ¬ 
πων και γενικά των υπολόγων. 

3. Το Σώμα ΟΕ, διά της κατά την περίπτωση α' της 
παραγράφου 1 του άρθρου 13 οικείας Διεύθυνσης στο 
Γ.Ε.ΕΘ.Α. (ΔΟΕ/Γ.Ε.ΕΘ.Α.) και των κατά την περίπτωση β' 
της παραγράφου 1 του άρθρου 13 Περιφερειακών Μο¬ 
νάδων Οικονομικής Επιθεώρησης (ΠΕ.Μ.Ο.Ε.), ασκεί τις 
ακόλουθες αρμοδιότητες: 

α) διενέργεια επιτόπιου χρηματοοικονομικού ελέγχου 
στο προσυμβατικό στάδιο και κατά τη σύναψη και εκτέ¬ 
λεση των συμβάσεων με αντισυμβαλλόμενο το Υπουρ¬ 
γείο Εθνικής Άμυνας, ή τα εποπτευόμενα από αυτό ή 
υπαγόμενα σε αυτό νομικά πρόσωπα και Υπηρεσίες των 
ΕΔ, 

β) διενέργεια χρηματοοικονομικού ελέγχου επί των 
πόσης φύσεως οιικονομικών υπηρεσιών, δημοσίων υπο¬ 
λόγων και Διαχειρίσεων των Ενόπλων Δυνάμεων καθώς 
και επί των νομικών προσώπων και των Υπηρεσιών που 
υπάγονται στο Υπουργείο ΕθνικήςΆμυνας ή εποπτεύο¬ 
νται από αυτό και διαχειρίζονται δημόσιο χρήμα, 

γ) παροχή βεβαίωσης: 

αα) για τη νόμιμη διαχείριση και τη νόμιμη σύνταξη 
των οικονομικών αναφορών και καταστάσεων, 

ββ) για τη νόμιμη σύναψη και εκτέλεση των συμβά¬ 
σεων της ως άνω περίπτωσης α', 

γγ) ότι οι οικονομικές καταστάσεις και αναφορές είναι 
απαλλαγμένες από ουσιώδη σφάλματα και έχουν καταρ¬ 
τιστεί σύμφωνα με το εφαρμοστέο πλαίσιο χρηματοοι¬ 
κονομικής αναφοράς, 

δδ) για την επάρκεια των συστημάτων διαχείρισης 
και ελέγχου του Υπουργείου ΕθνικήςΆμυνας, των επο¬ 
πτευόμενων από αυτό ή υπαγόμενων σε αυτό νομικών 
προσώπων και των ΕΔ, 

δ) υποβολή προτάσεων για τη λήψη μέτρων αποκα¬ 
τάστασης δυσλειτουργιών και για την τροποποίηση 
και συμπλήρωση - βελτίωση μεθόδων, διαδικασιών και 
συστημάτων λογιστικού και εν γένει των συστημάτων 
διαχείρισης και ελέγχου της υποπερίπτωσης δδ' της πε¬ 
ρίπτωσης γ', με σκοπό την αποτελεσματική λειτουργία 
τους, 

ε) ενημέρωση του Υπουργού ΕθνικήςΆμυνας, δια του 
Αρχηγού του Γ.Ε.ΕΘ.Α., και αποστολή προς τα αρμόδια 
όργανα του Υπουργείου Εθνικής Άμυνας, των Γενικών 
Επιτελείων και των λοιπών επιθεωρούμενων - ελεγχόμε¬ 
νων φορέων των σχετικών εκθέσεων με τα πορίσματα 
επί των διενεργούμενων οικονομικών επιθεωρήσεων, 
με συγκεκριμένες προτάσεις προς υλοποίηση. Διά του 
Αρχηγού Γ.Ε.ΕΘ.Α. οι σχετικές εκθέσεις υποβάλλονται 
στις αρμόδιες Αρχές για την κατά περίπτωση υλοποίηση 
ενεργειών αρμοδιότητάς τους. 

4. Με απόφαση του Υπουργού ΕθνικήςΆμυνας, που εκ- 
δίδεται ύστερα από γνώμη του Αρχηγού του Γ.Ε.ΕΘ.Α., η 
βεβαίωση της περίπτωσης γ' της παραγράφου 3 μπορεί 
να αποστέλλεται και σε άλλους φορείς και Υπηρεσίες. 

5. Η Υπηρεσία Εσωτερικών Υποθέσεων είναι αρμόδια 
για: 

α) την παρακολούθηση, μελέτη, ανάλυση, αξιολόγηση 
και σχετική αξιοποίηση, αναλόγως, σημαντικών, ειδικών 
ή ιδιαίτερου ενδιαφέροντος οικονομικών γεγονότων, 
κινήσεων και μεταβολών που άπτονται των οικονομι¬ 
κών συμφερόντων του Υπουργείου Εθνικής Άμυνας ή 
των υπαγόμενων ή εποπτευόμενων από αυτό νομικών 
προσώπων, ή των ΕΔ, στο εσωτερικό και το εξωτερικό, 

β) την πρόληψη και διερεύνηση οικονομικών εγκλη¬ 
μάτων και εγκλημάτων διαφθοράς που βλάπτουν τα 
οικονομικά συμφέροντα του Υπουργείου Εθνικής Άμυ¬ 
νας ή των υπαγόμενων σε αυτό ή εποπτευόμενων από 
αυτό νομικών προσώπων ή των ΕΔ. Για το σκοπό αυτό, 
συνεργάζεται σε επίπεδο ανταλλαγής πληροφοριών 
και επιχειρεί, κατά περίπτωση, σε συνεργασία με τις συ- 
ναρμόδιες Υπηρεσίες και τις εισαγγελικές και διωκτικές 
Αρχές, σύμφωνα με τις ισχύουσες διατάξεις. 

γ) την άσκηση των αρμοδιοτήτων της Μονάδας Εσωτε¬ 
ρικού Ελέγχου του Υπουργείου Εθνικής Άμυνας, σύμφω¬ 
να με τη Φ.800/265/139770/23.12.2014 (Β' 3465) κοινή 
απόφαση των Υπουργών Οικονομικών, ΕθνικήςΆμυνας 
και Διοικητικής Μεταρρύθμισης και Ηλεκτρονικής Δια¬ 
κυβέρνησης, με την επιφύλαξη της παραγράφου 8 του 
άρθρου 13 του παρόντος. 

6. Κατά την άσκηση των ανωτέρω αρμοδιοτήτων της 
η Υπηρεσία Εσωτερικών Υποθέσεων ζητεί και λαμβάνει 
στοιχεία από εισαγγελικές Αρχές αν έχει ασκηθεί ποινική 
δίωξη σε βάρος στρατιωτικού ή πολιτικού προσωπικού 
του Υπουργείου Εθνικής Άμυνας και των υπαγόμενων σε 
αυτό ή εποπτευόμενων από αυτό νομικών προσώπων ή 
των ΕΔ για τέλεση εγκλημάτων που προβλέπονται από 
τις διατάξειςτης ποινικής νομοθεσίας και η τέλεση ή συμ¬ 
μετοχή σε αυτά, προκαλεί ή μπορεί να προκαλέσει, κατά 
την κρίση της Υπηρεσίας Εσωτερικών Υποθέσεων, ζημία 
στα οικονομικά συμφέροντα του Υπουργείου Εθνικής 
Άμυνας ή των υπαγόμενων σε αυτό ή εποπτευόμενων 
από αυτό νομικών προσώπων ή των ΕΔ. Οι σχετικές εκ¬ 
θέσεις με τα αποτελέσματα των ερευνών που διενεργεί 
η ανωτέρω Υπηρεσία υποβάλλονται, δια του Υπουργού 
Εθνικής Άμυνας, στις αρμόδιες κατά περίπτωση Αρχές 
για περαιτέρω ενέργειες αρμοδιότητάς τους. 

7. Κατά την άσκηση των αρμοδιοτήτων του, το Σώμα 
ΟΕ: 


α) Έχει απρόσκοπτη πρόσβαση σε οποιοδήποτε αρ¬ 
χείο, έγγραφο και στοιχείο όλων των Μονάδων, φορέων, 
Υπηρεσιών, Οργανισμών και Διαχειρίσεων των Ενόπλων 
Δυνάμεων και του Υπουργείου ΕθνικήςΆμυνας και των 
νομικών προσώπων που υπάγονται σε αυτό ή εποπτεύ¬ 
ονται από αυτό, τα οποία ζητεί και λαμβάνει, 
β) ζητεί και λαμβάνει στοιχεία από λοιπές αρχές και 
υπηρεσίεςτου ευρύτερου Δημόσιου τομέα, όπως αυτός 
καθορίζεται εκάστοτε από τις σχετικές διατάξεις, 
γ) ζητεί οποιοδήποτε αρχείο, έγγραφο και στοιχείο 
λοιπών φυσικών, νομικών προσώπων και κοινοπραξιών, 
δ) οι Οικονομικοί Επιθεωρητές δεν διώκονται και δεν 
ενάγονται για γνώμη που διατύπωσαν κατά την άσκηση 
των καθηκόντων τους. Εξαιρούνται των ανωτέρω η πε¬ 
ρίπτωση δόλου, η παραβίαση του απορρήτου των πλη¬ 
ροφοριών και στοιχείων που περιήλθαν σε γνώση τους 
κατά την άσκηση των καθηκόντων τους και η παράβαση 
του καθήκοντος εχεμύθειας στο οποίο υποχρεούνται. 

Άρθρο 11 

Διενέργεια Οικονομικών Επιθεωρήσεων - 

Ελέγχων - Ερευνών 

1. Οι Οικονομικοί Επιθεωρητές της ΔΟΕ/Γ.Ε.ΕΘ.Α. και 
των ΠΕ.Μ.Ο.Ε. διενεργούν σύμφωνα με τις παραγράφους 
1,2, 3 και 7 του άρθρου 11, τακτικές, έκτακτες και ειδι¬ 
κές οικονομικές επιθεωρήσεις και ελέγχους, ύστερα από 
εντολή των προϊσταμένων τους. 

2. Η Υπηρεσία Εσωτερικών Υποθέσεων διενεργεί, 
σύμφωνα με τις παραγράφους 5 έως 7 του άρθρου 11, 
έρευνες και ελέγχους από τους αξιωματικούς Οικονομι¬ 
κούς Επιθεωρητές, ύστερα από εντολή του Υπουργού 
Εθνικής Άμυνας και υπό την εποπτεία του Εισαγγελέα 
του Αναθεωρητικού Δικαστηρίου. 

3. Οι οικονομικές επιθεωρήσεις και οι έλεγχοι της πα¬ 
ραγράφου 1, αποσκοπούν στον έλεγχο των οικονομικών 
καταστάσεων, καθώς και στον επί τόπου λογιστικό έλεγ¬ 
χο των Διαχειρίσεων του Υπουργείου Εθνικής Άμυνας, 
των νομικών προσώπων που εποπτεύονται από αυτό ή 
υπάγονται σε αυτό, των ΕΔ, κάθε περιουσιακού στοιχείου 
του Δημοσίου που διαχειρίζεται το Υπουργείο Εθνικής 
Άμυνας ή τα νομικά πρόσωπα που εποπτεύονται από 
αυτό ή υπάγονται σε αυτό, κάθε περιουσιακού στοι¬ 
χείου των εν λόγω νομικών προσώπων και γενικά των 
υπολόγων, λαμβάνοντας υποχρεωτικά υπόψη τα διεθνή 
ελεγκτικά πρότυπα, όπως αυτά ορίζονται στην παρ. 2 
του άρθρου 30 του ν. 4449/2017 (Α' 7). Οι έρευνες και οι 
έλεγχοι της παραγράφου 2 αποσκοπούν στην πρόληψη, 
διερεύνηση και δίωξη οικονομικών εγκλημάτων, ιδίως 
της απάτης, απιστίας και διαφθοράς που επηρεάζουν τα 
οικονομικά συμφέροντα του Υπουργείου Εθνικής Άμυ¬ 
νας και των υπαγόμενων ή εποπτευόμενων από αυτό 
νομικών προσώπων και των Ενόπλων Δυνάμεων. 

4. Τα ειδικότερα καθήκοντα των Οικονομικών Επιθε¬ 
ωρητών, συμπεριλαμβανομένων και αυτών της Υπηρε¬ 
σίας Εσωτερικών Υποθέσεων, ο τρόπος και οι χρονικές 
περίοδοι διενέργειας των οικονομικών επιθεωρήσεων, 
ελέγχων και ερευνών των παραγράφων 1 και 2, η σύ¬ 
νταξη και υποβολή των σχετικών εκθέσεων, καθώς και 
οι περαιτέρω ενέργειες για τη ρύθμιση των θεμάτων που 

ανακύπτουν από αυτές, καθώς και κάθε άλλο σχετικό 
θέμα καθορίζονται με προεδρικό διάταγμα που εκδίδεται 
ύστερα από πρόταση του Υπουργού Εθνικής Άμυνας. Με 
όμοιο προεδρικό διάταγμα καθορίζονται ο τρόπος, τα 
κριτήρια και οι διαδικασίες ποιοτικού ελέγχου της άσκη¬ 
σης των καθηκόντων των Οικονομικών Επιθεωρητών. 

5. Μέχρι την έκδοση του προεδρικού διατάγματος του 
πρώτου εδαφίου της παραγράφου 4, οι οικονομικές επι¬ 
θεωρήσεις και έλεγχοι της παραγράφου 1 διενεργούνται 
και ολοκληρώνονται σύμφωνα με τις ισχύουσες κατά 
κλάδο των ΕΔ διατάξεις. Ομοίως, μέχρι την έκδοση του 
ίδιου προεδρικού διατάγματος και του αντίστοιχου του 
δευτέρου εδαφίου της παραγράφου 3 του άρθρου 13: 

α) εφαρμόζονται αναλόγως οι διατάξεις των παραγρά¬ 
φων 3 έως 7 του άρθρου 1 του ν. 2713/1999 (Α' 89) και 
των παραγράφων α' έως γ' του άρθρου 6 και των παρα¬ 
γράφων 1 και 2 του άρθρου 14 του π.δ. 179/1999 (ΑΊ 69), 

β) οι έλεγχοι και οι έρευνες της Υπηρεσίας Εσωτερικών 
Υποθέσεων διενεργούνται υπό την εποπτεία του Εισαγ¬ 
γελέα του Αναθεωρητικού Δικαστηρίου. 

6. Όσοι υπόκεινται σε οικονομική επιθεώρηση, έλεγχο 
ή έρευνα, σύμφωνα με τις διατάξεις του παρόντος, είναι 
υποχρεωμένοι, ύστερα από αίτηση των αξιωματικών του 
Σώματος ΟΕ, να παρέχουν αμελλητί σε αυτούς κάθε πλη¬ 
ροφορία ή στοιχείο οποιοσδήποτε διαβάθμισης και να 
βοηθούν για την απρόσκοπτη, έγκαιρη και ουσιαστική 
διενέργεια των οικονομικών επιθεωρήσεων, ελέγχων 
και ερευνών. 

7. Οι Οικονομικοί Επιθεωρητές που ενεργούν οικο¬ 
νομικές επιθεωρήσεις, ελέγχους και έρευνες μπορούν 
να ζητήσουν σύμβουλο - πραγματογνώμονα ανάλογης 
ειδικότητας. Στις ανωτέρω περιπτώσεις, εφόσον ζητη¬ 
θεί αξιωματικός, υπαξιωματικός ή μόνιμος υπάλληλος 
ως σύμβουλος- πραγματογνώμονας, η Υπηρεσία στην 
οποία αυτός υπάγεται, υποχρεούται να τον διαθέσει αμέ¬ 
σως. Η παραπάνω ενέργεια μπορεί να γίνει απευθείας 
από τον προϊστάμενο του Οικονομικού Επιθεωρητή πριν 
από την έναρξη, κατά τη διάρκεια ή με το πέρας της επι¬ 
θεώρησης - ελέγχου - έρευνας, όταν κριθεί απαραίτητο. 

8. Οι Οικονομικοί Επιθεωρητές μπορούν να προβαί¬ 
νουν σε κατάσχεση κάθε στοιχείου για το οποίο δημιουρ- 
γούνται κατά τη διενεργούμενη οικονομική επιθεώρηση 
ή το διενεργούμενο έλεγχο υπόνοιες παραποίησης ή 
τέλεσης άλλης αξιόποινης πράξης, ύστερα από σύνταξη 
σχετικής έκθεσης κατάσχεσης. Το στοιχείο αυτό παρα¬ 
μένει στο αρχείο ελέγχου. 

9. Οι Οικονομικοί Επιθεωρητές δεν επιτρέπεται να με¬ 
τέχουν σε πράξεις των κατά την έννοια της παρ. 2 του 
άρθρου 24 του ν.δ. 721/1970 λειτουργιών Διεύθυνσης, 
εκτέλεσης και οικονομικού ελέγχου. 

Άρθρο 12 
Δομή - Οργάνωση 

1. Συνιστώνται οι εξής υπηρεσιακές Μονάδες: 

α) Η ΔΟΕ/Γ.Ε.ΕΘ.Α., η οποία αποτελεί τη Διεύθυνση του 
Σώματος ΟΕ και υπάγεται απευθείας στον Αρχηγό του 
Γ.Ε.ΕΘ.Α.. Η ΔΟΕ/Γ.Ε.ΕΘ.Α., πέραν των επιμέρους αρμο¬ 
διοτήτων που ασκεί σύμφωνα με τα άρθρα 11 και 12, 
ασκεί και τις ακόλουθες αρμοδιότητες: 


αα) χειρίζεται θέματα που αφορούν στην οργάνωση, 
λειτουργία και εκπαίδευση του Σώματος ΟΕ, 
ββ) ενημερώνει τον Υπουργό Εθνικής Άμυνας, διά του 
Αρχηγού του Γ.Ε.ΕΘ.Α., για τα θέματα που απορρέουν 
από την εκτέλεση της αποστολής της καθώς και των 
ΠΕ.Μ.Ο.Ε., 

γγ) συντάσσει σχέδια κανονιστικών διοικητικών πρά¬ 
ξεων που διέπουν τη λειτουργία του Σώματος και εκδί¬ 
δει ερμηνευτικές οδηγίες για το χειρισμό των θεμάτων 
οικονομικής επιθεώρησης και ελέγχου αρμοδιότητας 
ΠΕ.Μ.Ο.Ε., 

δδ) παρακολουθεί και ελέγχει την εκτέλεση και την 
πρόοδο των οικονομικών επιθεωρήσεων - ελέγχων, 
εε) χειρίζεται θέματα που αφορούν στο προσωπικό 
του Σώματος και τηρεί τους ατομικούς φακέλους των 
αξιωματικών Οικονομικών Επιθεωρητών, 
στστ) διενεργεί ποιοτικούς ελέγχους βάσει ανάλυσης 
κινδύνου, επί του τρόπου άσκησης των καθηκόντων των 
Οικονομικών Επιθεωρητών, με επαρκείς δοκιμασίες επι¬ 
λεγμένων φακέλων ελέγχου που περιλαμβάνουν και την 
εκτίμηση της συμμόρφωσης με τα πρότυπα ελέγχου και 
συντάσσει έκθεση με τα κυριότερα συμπεράσματα του 
ελέγχου. 

β) Δύο (2) ΠΕ.Μ.Ο.Ε., η πρώτη με έδρα την Αθήνα και 
η δεύτερη με έδρα τη Θεσσαλονίκη, οι οποίες υπάγο¬ 
νται απευθείας στη ΔΟΕ/Γ.Ε.ΕΘ.Α.. Οι ΠΕ.Μ.Ο.Ε. έχουν ως 
αρμοδιότητα την εκτέλεση τακτικών και έκτακτων οικο¬ 
νομικών επιθεωρήσεων και την υποστήριξη του έργου 
των Οικονομικών Επιθεωρητών που έχουν τοποθετηθεί 
σε αυτές. 

2. Τα θέματα που αφορούν στην εσωτερική οργάνωση, 
διάρθρωση και λειτουργία της ΔΟΕ/Γ.Ε.ΕΘ.Α., καθορίζο¬ 
νται με τον Κανονισμό Οργάνωσης και Λειτουργίας του 
Γ.Ε.ΕΘ.Α., που εκδίδεται με βάση την παρ. 5 του άρθρου 
12 του ν. 2292/1995 (Α' 35), όπως η παράγραφος αυτή 
αντικαταστάθηκε με την παρ. 27 του άρθρου 71 του 
ν. 3883/2010. 

3. Με απόφαση του Υπουργού Εθνικής Άμυνας, που εκ- 
δίδεται ύστερα από εισήγηση του Συμβουλίου Αρχηγών 
Γενικών Επιτελείων, καθορίζεται η οργάνωση, η διάρθρω¬ 
ση, η λειτουργία, η στελέχωση, τα ειδικότερα καθήκοντα 
του διευθυντή και η τοπική αρμοδιότητα των ΠΕ.Μ.Ο.Ε. 
Με προεδρικό διάταγμα, που εκδίδεται ύστερα από πρό¬ 
ταση του Υπουργού ΕθνικήςΆμυνας, ρυθμίζονται τα αντί¬ 
στοιχα θέματα για την Υπηρεσία Εσωτερικών Υποθέσεων. 
Μέχρι την έκδοση του ανωτέρω προεδρικού διατάγματος 
για τα θέματα οργάνωσης και διάρθρωσης της Υπηρεσίας 
Εσωτερικών Υποθέσεων, εφαρμόζονται αναλόγως οι δια¬ 
τάξεις του άρθρου 4 της Φ.800/265/139770/22.12.2014 
(Β' 3465) κοινής απόφασης των Υπουργών Οικονομικών, 
Εθνικής Άμυνας και Διοικητικής Μεταρρύθμισης και Ηλε¬ 
κτρονικής Διακυβέρνησης. 

4. Μέχρι να καθοριστούν τα θέματα της παραγράφου 2 
με τον Κανονισμό Οργάνωσης και Λειτουργίας του 
Γ.Ε.ΕΘ.Α., οι αρμοδιότητες της ΔΟΕ/Γ.Ε.ΕΘ.Α., που προ- 
βλέπονται στις διατάξεις του παρόντος, ασκούνται από 
το Επιτελικό Γραφείο του Αρχηγού του Γ.Ε.ΕΘ.Α.. Για την 
εφαρμογή του προηγούμενου εδαφίου προσκολλώνται 
στο ανωτέρω Γραφείο οι εντασσόμενοι, σύμφωνα με 

την περίπτωση α' της παραγράφου 3 του άρθρου 14, 
αξιωματικοί, με την επιφύλαξη των παραγράφων 6 και 8 
ου παρόντος άρθρου. 

5. Από την έναρξη ισχύος του παρόντος παύουν να 
λειτουργούν οι Υπηρεσίες Διευθύνσεων Οικονομικών 
Επιθεωρήσεων των κλάδων των ΕΔ, οι οποίες συστάθη- 
καν σε εφαρμογή της παραγράφου 4 του άρθρου 25, της 
παραγράφου 3 του άρθρου 77 και του άρθρου 83 του ν.δ. 
721/1970.Το αρχείο και όλες οι εκκρεμείς υποθέσεις των 
ανωτέρω Διευθύνσεων μεταφέρονται στη ΔΟΕ/Γ.Ε.ΕΘ.Α.. 

6. Οι εκκρεμείς κατά την έναρξη ισχύος του παρόντος 
οικονομικές επιθεωρήσεις του Γενικού Επιτελείου Στρα¬ 
τού συνεχίζονται και ολοκληρώνονται, σύμφωνα με τα 
προβλεπόμενα στο πρώτο εδάφιο της παραγράφου 5 
του άρθρου 12, από τους διενεργούντες αυτές οικονο¬ 
μικούς επιθεωρητές, από την έδρα της Διεύθυνσης ή 
Μονάδας όπου υπηρετούν αυτοί κατά την ίδια ημερο¬ 
μηνία, υπό την εποπτεία της ΔΟΕ/Γ.Ε.ΕΘ.Α.. 

7. Οι εκκρεμείς κατά την έναρξη ισχύος του παρόντος 
οικονομικές επιθεωρήσεις του Γενικού Επιτελείου Ναυτι¬ 
κού και του Γενικού Επιτελείου Αεροπορίας συνεχίζονται 
και ολοκληρώνονται, σύμφωνα μετά προβλεπόμενα στο 
πρώτο εδάφιο της παραγράφου 5 του άρθρου 12, από 
τους διενεργούντες αυτές οικονομικούς επιθεωρητές, 
από την έδρα της Διεύθυνσης ή Μονάδας όπου αυτοί 
υπηρετούν κατά την έναρξη ισχύος του παρόντος. Με 
την ολοκλήρωση των εν λόγω οικονομικών επιθεωρήσε¬ 
ων, συντάσσεται σχετική έκθεση, η οποία υποβάλλεται 
στη ΔΟΕ/Γ.Ε.ΕΘ.Α.. 

8. Η Μονάδα Εσωτερικού Ελέγχου (ΜΕΕ) του Υπουρ¬ 
γείου Εθνικής Άμυνας εξακολουθεί να λειτουργεί μέχρι 
την έκδοση του προεδρικού διατάγματος του δεύτερου 
εδαφίου της παραγράφου 3. Οι διενεργούμενοι και μη 
περατωμένοι κατά την έναρξη ισχύος του παρόντος 
έλεγχοι της ΜΕΕ ολοκληρώνονται αποκλειστικά από 
προσωπικό του Σώματος ΟΕ που υπηρετεί στην ανωτέ¬ 
ρω Μονάδα. Με την έκδοση του ανωτέρω προεδρικού 
διατάγματος η ΜΕΕ καταργείται και το σύνολο του αρ¬ 
χείου της, οι φάκελοι ελέγχου με τα ελεγκτικά τεκμήρια 
και τα λοιπά στοιχεία και όλες οι εκκρεμείς υποθέσεις της 
παραδίδονται στην Υπηρεσία Εσωτερικών Υποθέσεων, 
η οποία εισηγείται στον Υπουργό Εθνικής Άμυνας την 
τυχόν επανέναρξη ελέγχων, σύμφωνα με τις διατάξεις 
του παρόντος. Ο διευθυντής της Υπηρεσίας Εσωτερικών 
Υποθέσεων, διά του Υπουργού Εθνικής Άμυνας, ενημε¬ 
ρώνει τον αρμόδιο για την καταπολέμηση της διαφθο¬ 
ράς Υπουργό Δικαιοσύνης, Διαφάνειας και Ανθρωπίνων 
Δικαιωμάτων για την έναρξη και το αποτέλεσμα των διε- 
νεργούμενων ελέγχων και συντονίζει τη δράση αυτής με 
τις Υπηρεσίες του πρώτου εδαφίου της περίπτωσης β' 
της παρ. 1 του άρθρου 12 του ν. 4320/2015 (Α' 29) στο 
πλαίσιο συντονισμένων προγραμμάτων δράσης για την 
καταπολέμηση της διαφθοράς. 

Άρθρο 13 

Στελέχωση Σώματος 

Οικονομικών Επιθεωρητών 

1 .Το σύνολο των υφιστάμενων κατά την έναρξη ισχύος 
του παρόντος νομοθετημένων οργανικών θέσεων του 


Ελεγκτικού Σώματος του Στρατού Ξηράς μεταφέρεται 
στο Σώμα ΟΕ. 

2. Συνιστώνται στο Σώμα ΟΕ οι παρακάτω οργανικές 
θέσεις: 

α) μία (1) βαθμού Υποστρατήγου, 
β) μία (1) βαθμού Ταξιάρχου. 

3. Το Σώμα ΟΕ στελεχώνεται ως εξής: 

α) από το σύνολο των υπηρετούντων, κατά την έναρξη 
ισχύος του παρόντος, αξιωματικών του Ελεγκτικού Σώ¬ 
ματος του Στρατού Ξηράς, οι οποίοι εντάσσονται από 
την έναρξη ισχύος του παρόντος στο συνιστώμενο με 
το παρόν Κοινό Σώμα των ΕΔ, διατηρώντας τη μεταξύ 
τους σειρά αρχαιότητας, 

β) με μετατάξεις αξιωματικών του Οικονομικού Σώμα¬ 
τος τωντριών κλάδων των ΕΔ, κατόπιν αίτησηςτων ενδια¬ 
φερομένων που υποβάλλεται ύστερα από πρόσκληση 
ενδιαφέροντος του Υπουργού Εθνικής Άμυνας, η οποία 
διενεργείται εντός δύο (2) μηνών από την έναρξη ισχύος 
του παρόντος, σύμφωνα με τη διαδικασία και τις προϋ¬ 
ποθέσεις των παραγράφων 4 έως 7 για την κάλυψη των 
παρακάτω θέσεων: 
αα) επτά (7) βαθμού Συνταγματάρχη, 
ββ) δεκαπέντε (15) βαθμού Αντισυνταγματάρχη, 
γγ) δεκαεννέα (19) βαθμού Ταγματάρχη, 
δδ) δεκαπέντε (15) βαθμού Λοχαγού. 

4. Δικαιούνται να υποβάλουν αίτηση μετάταξης στο 
Σώμα ΟΕ, συνοδευόμενη από τα απαραίτητα για την 
απόδειξη της συνδρομής των προσόντων τους δικαιο- 
λογητικά, μόνιμοι αξιωματικοί του Οικονομικού Σώματος 
των τριών κλάδων των ΕΔ βαθμού Λοχαγού, Ταγματάρ¬ 
χη, Αντισυνταγματάρχη και Συνταγματάρχη και αντιστοί¬ 
χων των άλλων κλάδων των ΕΔ για κάλυψη θέσεων του 
βαθμού τους, στους οποίους δεν έχει επιβληθεί ποινή 
για κακούργημα ή για κάποιο από τα αδικήματα που 
ορίζονται στην περίπτωση α' της παρ. 1 του άρθρου 8 
του ν. 2683/1999 (ΑΊ 9): 

α) έχουν προαχθεί κατ'εκλογή, 
β) έχουν μέσο όρο βαθμολογίας στις εκθέσεις αξιολό¬ 
γησης ενενήντα (90) και άνω, 
γ) δεν έχουν τιμωρηθεί με πειθαρχική ποινή για παρα¬ 
πτώματα σχετικά με τη διοίκηση, εποπτεία, διαχείριση 
και διαφύλαξη της δημόσιας περιουσίας. 

5. Εφόσον ο αριθμός των υποψηφίων υπερβαίνει τις 
ανά βαθμό θέσεις, το Συμβούλιο Αρχηγών Γενικών Επιτε¬ 
λείων (ΣΑΓΕ) επιλέγει με ειδικά αιτιολογημένη απόφασή 
του, κατόπιν εισήγησης του Διευθυντή της ΔΟΕ/Γ.Ε.ΕΘ.Α., 
μέχρι τη συμπλήρωση του αριθμού των θέσεων της 
περίπτωσης γ' της παραγράφου 3, τους υποψηφίους 
προς μετάταξη, αναλόγως της βαθμολογίας τους στα 
ουσιαστικά τους προσόντα ως αξιωματικών κατά την 
τελευταία πενταετία και αναλόγως των τυπικών τους 
προσόντων και ειδικότερα κατά φθίνουσα σειρά κατά¬ 
ταξης, όσους έχουν: 

α) μεταπτυχιακό πανεπιστημιακό τίτλο σπουδών στα 
χρηματοοικονομικά - οικονομικά με εξειδίκευση στην 
ελεγκτική, 

β) μεταπτυχιακό πανεπιστημιακό τίτλο σπουδών στα 
χρηματοοικονομικά - οικονομικά με άλλη εξειδίκευση, 

γ) τίτλο που πιστοποιεί την επιτυχία σε διενεργού- 
μενες με βάση την κείμενη νομοθεσία επαγγελματικές 
εξετάσεις για την αρχική επαγγελματική κατάρτιση των 
ορκωτών ελεγκτών λογιστών, 

δ) χρόνο προϋπηρεσίας σε θέσεις οικονομικών επιθε¬ 
ωρήσεων και ελέγχου, σύμφωνα με την παρ. 4 του άρ¬ 
θρου 25, την παρ. 3 του άρθρου 77, καθώς και το άρθρο 
83 του ν.δ. 721/1970 (Α'251). 

6. Το ΣΑΓΕ καταρτίζει με απόφασή του πίνακα μετα- 
τασσομένων, στον οποίο περιλαμβάνονται όσοι έχουν 
επιλεγεί για την κάλυψη των προσδιοριζόμενων θέσεων 
και πίνακα μη μετατασσομένων, στον οποίο περιλαμβά¬ 
νονται όσοι δεν πληρούν τα κριτήρια της μετάταξης ή 
όσοι δεν έχουν κριθεί μετατασσόμενοι λόγω κάλυψης 
των προσδιοριζόμενων θέσεων. Η απόφαση του ΣΑΓΕ 
κοινοποιείται στους ενδιαφερομένους εντός πέντε (5) 
ημερών από το τέλος των εργασιών του. Αυτοί έχουν 
δικαίωμα άσκησης ενδικοφανούς προσφυγής κατά της 
απόφασης προς τον Υπουργό Εθνικής Άμυνας εντός 
προθεσμίας τριών (3) ημερών από την κοινοποίησή της. 
Μετά την άπρακτη πάροδο της προθεσμίας υποβολής 
της παραπάνω προσφυγής ή την απάντηση επί της προ¬ 
σφυγής που τυχόν υποβληθεί, οι πίνακες μετατασσομέ¬ 
νων, συντάσσονται εις διπλούν και κυρώνονται από τον 
Υπουργό Εθνικής Άμυνας. 

7. Η μετάταξη στο Σώμα ΟΕ και η ένταξη των μετα¬ 
τασσομένων στην επετηρίδα του Σώματος ενεργείται με 
προεδρικό διάταγμα, το οποίο εκδίδεται ύστερα από πρό¬ 
ταση του Υπουργού Εθνικής Άμυνας. Για κάθε μετατασ¬ 
σόμενο, που δεν πληροί κενή οργανική θέση από τις υφι¬ 
στάμενες στο Σώμα ΟΕ, σύμφωνα με την παράγραφο 1, 
με την πράξη της μετάταξης μεταφέρεται η αντίστοιχη 
οργανική θέση στο Σώμα αυτό. Εάν μετατασσόμενος 
πληροί κενή οργανική θέση από τις υφιστάμενες στο 
Σώμα ΟΕ, με την πράξη της μετάταξης καταργείται η ορ¬ 
γανική θέση την οποία κατείχε πριν από τη μετάταξή του. 

8. Η πλήρωση των θέσεων Λοχαγών, που κενώνονται 
στο Σώμα μετά την αρχική στελέχωσή του γίνεται με 
διαγωνισμό, στον οποίο μπορούν να συμμετέχουν αξιω¬ 
ματικοί απόφοιτοι των, κατά την έννοια της περίπτωσης 
ε'του άρθρου 1 του ν. 3883/2010 (Α' 167), Ανώτατων 
Στρατιωτικών Εκπαιδευτικών Ιδρυμάτων, που φέρουν 
το βαθμό του Λοχαγού ή αντιστοίχου των άλλων κλά¬ 
δων των ΕΔ, και έχουν συμπληρώσει διετή τουλάχιστον 
πραγματική στρατιωτική υπηρεσία στο βαθμό τους. 
Με προεδρικό διάταγμα, το οποίο εκδίδεται ύστερα 
από πρόταση του Υπουργού Εθνικής Άμυνας, κατόπιν 
προηγούμενης γνώμης του ΣΑΓΕ και εισήγησης σε αυτό 
του Διευθυντή της ΔΟΕ/Γ.Ε.ΕΘ.Α., καθορίζονται τα σχε¬ 
τικά με την προκήρυξη, τα απαιτούμενα προσόντα των 
υποψηφίων, οι ημερομηνίες διεξαγωγής των εξετάσεων, 
τα υποβλητέα δικαιολογητικά, η εξεταστέα ύλη, η συ¬ 
γκρότηση και λειτουργία των εξεταστικών επιτροπών, η 
βαθμολογία, τα αρμόδια όργανα, ο τρόπος κύρωσης των 
πινάκων επιτυχόντων, η μετάταξη των επιτυχόντων στο 
Σώμα ΟΕ, η ένταξή τους στην επετηρίδα του Σώματος 
και κάθε άλλο σχετικό θέμα. 

9.0 νεοεισερχόμενος στο Σώμα ΟΕ, με βάση τις διατά¬ 
ξεις του παρόντος, αξιωματικός βαθμού Άοχαγού εκπαι¬ 


δεύεται για ένα (1) έτος, κατ'ελάχιστο, σε θεωρητικό και 
πρακτικό επίπεδο με τη συμμετοχή του σε οικονομικές 
επιθεωρήσεις και ελέγχους, υπό την εποπτεία αρχαιότε¬ 
ρου Οικονομικού Επιθεωρητή, του οποίου καθίσταται 
βοηθός, χωρίς να νομιμοποιείται να συντάσσει και να 
υπογράφει εκθέσεις οικονομικών επιθεωρήσεων και 
ελέγχων. Μετά την παρέλευση του έτους αυτού, κατόπιν 
εισήγησηςτου προϊσταμένου της αντίστοιχης ΠΕ.Μ.Ο.Ε. 
ή της Υπηρεσίας Εσωτερικών Υποθέσεων, σχετικής γνώ¬ 
μης του Υποδιευθυντή της ΔΟΕ/Γ.Ε.ΕΘ.Α. και απόφασης 
του Διευθυντή της ανωτέρω Διεύθυνσης, μπορεί να του 
ανατεθούν καθήκοντα Οικονομικού Επιθεωρητή. 

Άρθρο 14 

Ιεραρχία και εξέλιξη 

των αξιωματικών του Σώματος ΟΕ 

1. Οι ισχύουσες διατάξεις για το Συμβούλιο Κρίσεων 
των ανωτάτων αξιωματικών του Κοινού Νομικού Σώμα¬ 
τος των ΕΔ,τη σύνθεση και τον εκτελούντα χρέη εισηγη¬ 
τή του εν λόγω Συμβουλίου, εφαρμόζονται αναλόγως για 
τους ανώτατους αξιωματικούς του Κοινού Σώματος ΟΕ. 

2. Το Συμβούλιο Προαγωγών Αξιωματικών Κοινών Σω¬ 
μάτων είναι αρμόδιο για τις εκκρεμείς υποθέσεις των 
κατωτέρων και ανώτερων αξιωματικών του Σώματος ΟΕ 
που εντάσσονται ή μετατάσσονται στο Σώμα, καθώς και 
για τις σχετικές με αυτούς υποθέσεις που αναπέμπονται 
ύστερα από ακυρωτικές αποφάσεις διοικητικών δικα¬ 
στηρίων. Το ΣΑΓΕ είναι αρμόδιο για τα αντίστοιχα ζητή¬ 
ματα που αφορούν τους ανώτατους αξιωματικούς που 
εντάσσονται στο Σώμα κατ' εφαρμογή της περίπτωσης 
α'της παραγράφου 3 του άρθρου 14. Για την εφαρμογή 
του προηγούμενου εδαφίου ως εισηγητής με δικαίωμα 
ψήφου ορίζεται το νεότερο μέλος του ΣΑΓΕ και ως γραμ¬ 
ματέας ορίζεται ανώτερος ή κατώτερος αξιωματικός της 
Γραμματείας του ΣΑΓΕ. 

3. Οι αξιωματικοί που μετατάσσονται στο Σώμα ΟΕ, 
σύμφωνα με την περίπτωση γ' παράγραφος 3 του άρ¬ 
θρου 14, διατηρούν το βαθμό τους και ο χρόνος που 
έχουν διανύσει σε αυτόν πριν από τη μετάταξη λογίζεται 
ως χρόνος υπηρεσίας στο βαθμό αξιωματικού του Σώμα¬ 
τος ΟΕ. Ο υπολογισμός του συνολικού χρόνου υπηρεσίας 
τους ως αξιωματικών εξακολουθεί να ισχύει και μετά τη 
μετάταξή τους στο Σώμα ΟΕ. Ειδικά για την αρχαιότητα 
μεταξύ των μετατασσομένων αξιωματικών στο Σώμα 
ΟΕ λαμβάνεται υπόψη η σειρά αρχαιότητας που είχαν 
μεταξύ τους οι μετατασσόμενοι προ της μετάταξης. Οι 
αξιωματικοί που μετατάσσονται στο Σώμα ΟΕ καθίστα¬ 
νται νεότεροι όσων ομοιοβάθμων τους αξιωματικών της 
περίπτωσης α' της παραγράφου 3 του άρθρου 14 απέ¬ 
κτησαν το βαθμό που φέρουν κατά το ίδιο έτος. 

4. Ειδικά για την προαγωγή των αξιωματικών του Σώ¬ 
ματος ΟΕ στον επόμενο βαθμό δεν απαιτείται η συμπλή¬ 
ρωση του τυπικού προσόντος του χρόνου διοίκησης ή 
ειδικής υπηρεσίας. 

5. Η υποπερίπτωση 1 της περίπτωσης δ' του άρθρου 
23 του ν. 3883/2010 αντικαθίσταται ως εξής: 

«Υποστράτηγος για τους Αξιωματικούς Νομικού και 
Οικονομικών Επιθεωρητών». 

6. Στο δεύτερο εδάφιο της περίπτωσης γ' της παρ. 1 
του άρθρου 32 του ν. 3883/2010 οι λέξεις «Ταξιάρχους 

Ελεγκτικού,» αντικαθίστανται από τις λέξεις «Οικονομι¬ 
κών Επιθεωρητών,». 

7. Στο δεύτερο εδάφιο της περίπτωσης γ' της παρ. 1 
του άρθρου 22 του ν. 2439/1996, όπως αυτή αντικατα- 
στάθηκε με την παρ. 1 του άρθρου 24 του ν. 2913/2001 
(Α' 102), την παρ. 1 του άρθρου 15 του ν. 2984/2002 
(ΑΊ5) και την παρ. 14 του άρθρου 13 του ν. 3648/2008 
(Α' 38), μετά τη λέξη «Στρατολογικού» προστίθενται οι 
λέξεις «και Οικονομικών Επιθεωρητών,». 

Άρθρο 15 

Διευθυντής ΔΟΕ/Γ.Ε.ΕΘ.Α. 

1. Ο Διευθυντής της ΔΟΕ/Γ.Ε.ΕΘ.Α. είναι ο αρχαιότε¬ 
ρος αξιωματικός του Σώματος ΟΕ. Φέρει το βαθμό του 
Υποστρατήγου, υπάγεται απευθείας στον Αρχηγό του 
Γ.Ε.ΕΘ.Α. και τοποθετείται με απόφαση του Υπουργού 
Εθνικής Άμυνας. 

2.0 Διευθυντής της ΔΟΕ/Γ.Ε.ΕΘ.Α., πέραν των γενικών 
καθηκόντων που εκτελούν οι Διευθυντές των Διευθύν¬ 
σεων του Γ.Ε.ΕΘ.Α., σύμφωνα με τα καθοριζόμενα στον 
Κανονισμό Οργάνωσης και Λειτουργίας του ανωτέρω Γε¬ 
νικού Επιτελείου, προΐσταται της οικείας Διεύθυνσης και 
των Διευθυντών των ΠΕ.Μ.Ο.Ε., κατευθύνει τη δράση των 
ΠΕ.Μ.Ο.Ε. και αναθέτει στους Οικονομικούς Επιθεωρητές τις 
εντολές επιθεώρησης - ελέγχου, μέσω των Διευθυντών 
των ΠΕ.Μ.Ο.Ε.. 

3. Ο Διευθυντής της ΔΟΕ/Γ.Ε.ΕΘ.Α. πρέπει: 

α) να είναι κάτοχος πανεπιστημιακού τίτλου στα 
χρηματοοικονομικά - οικονομικά ή να έχει θεωρητικές 
γνώσεις σε γνωστικά αντικείμενα που απαιτούνται για 
την αρχική επαγγελματική κατάρτιση των ορκωτών ελε¬ 
γκτών λογιστών, οι οποίες αποδεικνύονται με επιτυχία 
σε διενεργούμενες, σύμφωνα με την κείμενη νομοθεσία, 
επαγγελματικές εξετάσεις και 

β) να είναι κάτοχος μεταπτυχιακού πανεπιστημιακού 
τίτλου σπουδών στα χρηματοοικονομικά - οικονομικά 
με εξειδίκευση κατά προτίμηση στην ελεγκτική. 

4. Κατά την αρχική στελέχωση του Σώματος ΟΕ, Διευ¬ 
θυντής της ΔΟΕ/Γ.Ε.ΕΘ.Α. είναι ο Διευθυντής της Διεύθυν¬ 
σης Ελεγκτικού του Γενικού Επιτελείου Στρατού που είχε 
τοποθετηθεί πριν από την έναρξη ισχύος του παρόντος. 

Άρθρο 16 

Υποδιευθυντής ΔΟΕ/Γ.Ε.ΕΘ.Α. 

1. Ως Υποδιευθυντής της ΔΟΕ/Γ.Ε.ΕΘ.Α. ορίζεται αξιω¬ 
ματικός του Σώματος ΟΕ με βαθμό Ταξιάρχου. 

2. Ο Υποδιευθυντής της ΔΟΕ/Γ.Ε.ΕΘ.Α. είναι ο άμεσος 
βοηθός και σύμβουλος του Διευθυντή της οικείας Διεύ¬ 
θυνσης στην εκτέλεση των καθηκόντων του, αναπληρώ¬ 
νοντας αυτόν κατά την απουσία του και προσυπογράφει 
τα έγγραφα που αφορούν θέματα της οικείας Διεύθυν¬ 
σης. Τοποθετείται με απόφαση του Υπουργού Εθνικής 
Άμυνας κατόπιν εισήγησης του Αρχηγού του Γ.Ε.ΕΘ.Α.. 

3.0 Υποδιευθυντής της ΔΟΕ/Γ.Ε.ΕΘ.Α. πρέπει να είναι 
κάτοχος πανεπιστημιακού τίτλου στα χρηματοοικονομι¬ 
κά - οικονομικά ή να έχει θεωρητικές γνώσεις σε γνωστι¬ 
κά αντικείμενα που απαιτούνται για την αρχική επαγγελ¬ 
ματική κατάρτιση των ορκωτών ελεγκτών λογιστών, οι 
οποίες αποδεικνύονται με επιτυχία σε διενεργούμενες, 


σύμφωνα με την κείμενη νομοθεσία, επαγγελματικές 
εξετάσεις. 

4. Κατά την αρχική στελέχωση του Σώματος ΟΕ επι¬ 
τρέπεται ο Υποδιευθυντής της ΔΟΕ/Γ.Ε.ΕΘ.Α. να φέρει 
κατώτερο βαθμό από το βαθμό του Ταξιάρχου και πρέπει 
να έχει δεκαετή τουλάχιστον προϋπηρεσία σε Υπηρεσίες 
των ΕΔ που εκτελούν τακτικές, ειδικές και έκτακτες οι¬ 
κονομικές επιθεωρήσεις και ελέγχους σε όλες τις κατη¬ 
γορίες των Διαχειρίσεων των ΕΔ, οι οποίες εμπίπτουν 
στην αρμοδιότητα του Σώματος ΟΕ. 

Άρθρο 17 

Διευθυντές ΠΕ.Μ.Ο.Ε. 

και της Υπηρεσίας Εσωτερικών Υποθέσεων 

1. Οι Διευθυντές των ΠΕ.Μ.Ο.Ε. και της Υπηρεσίας 
Εσωτερικών Υποθέσεων φέρουν βαθμό Ταξιάρχου ή 
Συνταγματάρχη. 

2. Προΐστανται των Υπηρεσιών τους και του υπηρετού- 
ντος σε αυτές προσωπικού και κατευθύνουν τη δράση 
των υπαγόμενων σε αυτούς αξιωματικών του Σώματος 
ΟΕ, αξιολογώντας τους σύμφωνα με τις εκάστοτε ισχύ- 
ουσες διατάξεις. 

3. Οι Διευθυντές των ΠΕ.Μ.Ο.Ε. τοποθετούνται με από¬ 
φαση του Υπουργού Εθνικής Άμυνας, κατόπιν γνώμης 
του Αρχηγού του Γ.Ε.ΕΘ.Α., ύστερα από εισήγηση σε 
αυτόν του Διευθυντή της ΔΟΕ/Γ.Ε.ΕΘ.Α.. Ο Διευθυντής 
της Υπηρεσίας Εσωτερικών Υποθέσεων τοποθετείται με 
απόφαση του Υπουργού Εθνικής Άμυνας. 

Άρθρο 18 

Νομική υποστήριξη 

Στην Υπηρεσία Εσωτερικών Υποθέσεων υπηρετούν 
και αξιωματικοί του Κοινού Νομικού Σώματος των ΕΔ, 
οι οποίοι ασκούν τα αναφερόμενα στο άρθρο 56 του 
ν. 3883/2010 (Α' 167) καθήκοντα για τη νομική υποστήρι¬ 
ξη της Υπηρεσίας. Για την κάλυψη επιτακτικών υπηρεσια¬ 
κών αναγκών που άπτονται της νομικής υποστήριξης της 
ΔΟΕ/Γ.Ε.ΕΘ.Α. επιτρέπεται να διατίθενται κατά τις κείμε¬ 
νες διατάξεις αξιωματικοί του Κοινού Νομικού Σώματος 
των ΕΔ, ασκώντας τα καθήκοντα του ανωτέρω άρθρου. 

Άρθρο 19 

Στολές - Βαθμοί - Έμβλημα - Ηθικές Αμοιβές 

1. Η στολή, η ονομασία των βαθμών και τα διακριτι¬ 
κά των βαθμών των αξιωματικών του Σώματος ΟΕ είναι 
τα ίδια με τα αντίστοιχα των αξιωματικών του Κοινού 
Νομικού Σώματος των ΕΔ.Το διακριτικό οπλόσημοτου 
Σώματος στις στολές είναι το ίδιο με αυτό του Ελεγκτικού 
Σώματος του Στρατού Ξηράς, όπως αυτό ίσχυε κατά την 
προηγούμενη της έναρξης ισχύος του παρόντος. 

2. Το έμβλημα του Σώματος ΟΕ είναι το ίδιο με το έμ¬ 
βλημα του Ελεγκτικού Σώματος του Στρατού Ξηράς, με 
τη διαφορά ότι το απεικονιζόμενο σε αυτό έτος είναι το 
έτος σύστασης του Σώματος ΟΕ. 

3. Όσοι αξιωματικοί εντάσσονται ή μετατάσσονται στο 
Σώμα ΟΕ εξακολουθούν να φέρουν τα παράσημα, τα 
μετάλλια, τις διαμνημονεύσεις και τα διακριτικά σήματα 
που τους είχαν απονεμηθεί προ της, κατά περίπτωση, 
ένταξης - μετάταξης σε αυτό. 

Άρθρο 20 

Εκπαίδευση 

1. Οι αξιωματικοί του Σώματος ΟΕ, πέραν της εκπαί¬ 
δευσής τους σε σχολεία που καθορίζονται με απόφαση 
του Υπουργού Εθνικής Άμυνας, η οποία εκδίδεται κατ' 
εξουσιοδότηση του άρθρου 30 του ν. 3883/2010, εκπαι¬ 
δεύονται ή μετεκπαιδεύονται: 

α) σε ειδικά σχολεία των ΕΔ που είναι συναφή με το 
αντικείμενο της οικονομικής επιθεώρησης - εσωτερικού 
ελέγχου. Τα σχολεία, ο τόπος, το είδος, η διάρκεια της 
εκπαίδευσης, ο βαθμός των εκπαιδευομένων, οι εκπαι¬ 
δευτές, οι αξιωματικοί τους οποίους αφορά, καθώς και 
κάθε άλλο σχετικό θέμα καθορίζονται με απόφαση του 
Υπουργού Εθνικής Άμυνας, ύστερα από εισήγηση του 
Αρχηγού του Γ.Ε.ΕΘ.Α. ή 

β) σε φορείς που παρέχουν σύμφωνα με την κείμενη 
νομοθεσία πιστοποιημένη επαγγελματική εκπαίδευση 
και κατάρτιση για την απόκτηση άδειας άσκησης επαγ¬ 
γέλματος ορκωτού ελεγκτή λογιστή. Οι ανωτέρω φορείς, 
ο τόπος, το είδος, η διάρκεια της εκπαίδευσης, οι δικαι¬ 
ούμενοι και κάθε άλλο σχετικό θέμα καθορίζονται με 
κοινή απόφαση του Υπουργού Εθνικής Άμυνας και του 
συναρμόδιου κατά περίπτωση Υπουργού, ύστερα από 
εισήγηση του Αρχηγού του Γ.Ε.ΕΘ.Α.. 

2. Οι αξιωματικοί του Σώματος ΟΕ μπορούν επίσης 
να φοιτούν σε Σχολές και Τμήματα των Ανωτάτων Εκ¬ 
παιδευτικών Ιδρυμάτων της ημεδαπής και αλλοδαπής 
με κατεύθυνση σπουδών σχετική με τα αντικείμενα οι¬ 
κονομικής επιθεώρησης - εσωτερικού ελέγχου για τη 
λήψη προπτυχιακού ή μεταπτυχιακού τίτλου. Τα ανω¬ 
τέρω Τμήματα των ΑΕΙ και οι Σχολές, ο τόπος, το είδος, 
η διάρκεια της εκπαίδευσης, οι δικαιούμενοι και κάθε 
άλλο σχετικό θέμα καθορίζονται με κοινή απόφαση του 
Υπουργού Εθνικής Άμυνας και του συναρμόδιου κατά 
περίπτωση Υπουργού, ύστερα από εισήγηση του Αρ¬ 
χηγού του Γ.Ε.ΕΘ.Α.. 

3. Το Γ.Ε.ΕΘ.Α. μεριμνά για την εγγραφή στον προϋπο¬ 
λογισμό του, των απαιτούμενων, για την εφαρμογή του 
παρόντος άρθρου, πιστώσεων. 

Άρθρο 21 

Διοικητική μέριμνα 

Η Μονάδα Υποστήριξης του Υπουργείου Εθνικής 
Άμυνας, το Γ.Ε.ΕΘ.Α. και οι μείζονες Σχηματισμοί, στην 
έδρα των οποίων εδρεύουν οι ΠΕ.Μ.Ο.Ε. και η Υπηρεσία 
Εσωτερικών Υποθέσεων υποστηρίζουν, κατά λόγο αρ¬ 
μοδιότητας, τη λειτουργία των οργανωτικών δομών του 
Σώματος ΟΕ και της Υπηρεσίας Εσωτερικών Υποθέσεων 
σε θέματα διοικητικής μέριμνας, ιδίως θέματα στέγασης, 
υλικοτεχνικής υποδομής και εξοπλισμού. 

Άρθρο 22 

Ειδικές διατάξεις 

1. Στους αξιωματικούς του Σώματος ΟΕ χορηγείται 
πρόσθετο ειδικό δελτίο ταυτότητας για υπηρεσιακή 
χρήση και πιστοποίηση της ιδιότητάς τους στο πλαίσιο 
της εκτέλεσης των καθηκόντων τους, ο τύπος του οποίου 
καθορίζεται με απόφαση του Υπουργού Εθνικής Άμυνας. 


2. Για την υποστήριξη του Σώματος ΟΕ στη διεξαγωγή 
οικονομικών επιθεωρήσεων, ελέγχων και ερευνών, για 
τις οποίες απαιτούνται εξειδικευμένες γνώσεις ή η διε¬ 
νέργεια πραγματογνωμοσύνης, εφόσον δεν υφίσταται 
ανάλογη ειδικότητα στο προσωπικό του Υπουργείου 
Εθνικής Άμυνας, επιτρέπεται η σύναψη σύμβασης έρ¬ 
γου με εμπειρογνώμονα, ο οποίος επιλέγεται από τον 
πίνακα εμπειρογνωμόνων της εισαγγελίας πρωτοδικών 
του τόπου όπου διεξάγεται η πραγματογνωμοσύνη. 

3. Ως προς τα θέματα οικονομικής και διοικητικής 
μέριμνας, υγειονομικής περίθαλψης, ασφάλισης και με¬ 
τοχικής σχέσης στα ταμεία των ΕΔ και συμμετοχής σε 
οικοδομικούς συνεταιρισμούς αξιωματικών, οι αξιωμα¬ 
τικοί του Σώματος ΟΕ εξακολουθούν να διέπονται από 
τα ισχύοντα στον κλάδο προέλευσής τους. 

4. Στην παρ. 4 του άρθρου 3 του ν. 3883/2010 προστί¬ 
θεται περίπτωση αΐ ως εξής: 

«αΐ. Οικονομικών Επιθεωρητών (ΟΕ)». 

ΚΕΦΑΛΑΙΟ Δ' 

ΑΛΛΕΣ ΔΙΑΤΑΞΕΙΣ 

Άρθρο 23 

Μεταθέσεις εξωτερικού 

Στο άρθρο 5 του ν. 3883/2010 (Α' 167) προστίθεται 
παράγραφος 7 ως εξής: 

«7. Το τρίτο και τέταρτο εδάφιο της παραγράφου 6 
εφαρμόζονται και για το στρατιωτικό προσωπικό, το 
οποίο, με βάση τις διατάξεις της απόφασης του Υπουρ¬ 
γού Εθνικής Άμυνας που εκδίδεται κατ'εξουσιοδότηση 
της παραγράφου 1 του άρθρου 8 υπερβαίνει το όριο 
συνολικής διάρκειας παραμονής του στην Κύπρο.» 

Άρθρο 24 

Ρύθμιση θεμάτων στρατολογικής φύσης 

Ι.Το άρθρο 27 του ν. 3421/2005 (Α' 302) αντικαθί¬ 
σταται ως εξής: 

«Άρθρο 27 

1. Αναβάλλεται η κατάταξη στις Ένοπλες Δυνάμεις 
όσων αποκτούν την Ελληνική Ιθαγένεια, σύμφωνα με 
το ν. 3284/2004 (Α'217) ή βάσει άλλης διάταξης, η οποία 
προβλέπει τη βούληση του ενδιαφερομένου για την από¬ 
κτησή της. 

2. Η αναβολή αυτή διαρκεί ένα (1) έτος από την ημε¬ 
ρομηνία εγγραφής των ενδιαφερομένων σε μητρώα 
αρρένων και διακόπτεται με αίτησή τους. 

3. Η ανωτέρω αναβολή χορηγείται από την αρμόδια 
Στρατολογική Υπηρεσία, με βάση την απόφαση εγγρα¬ 
φής τους στα μητρώα αρρένων, από την οποία προκύπτει 
η νομική βάση απόκτησης της ελληνικής ιθαγένειας.» 

2. Οι ομογενείς, οι οποίοι διέκοψαν τη μόνιμη κατοι¬ 
κία τους στο Αζερμπαϊτζάν, στην Αρμενία, στη Γεωργία, 
στο Καζακστάν, στην Κιργιζία, στη Λευκορωσία, στη 
Μολδαβία, στην Ουκρανία, στο Ουζμπεκιστάν, στη Ρω¬ 
σική Ομοσπονδία, στοΤατζικιστάν, στο Τουρκμενιστάν, 
στην Αλβανία και στηνΤουρκία και ήρθαν στην Ελλάδα, 
απευθείας ή μέσω άλλης χώρας, και έκτοτε κατοικούν σε 
αυτήν, δικαιούνται: 

α) μεταφορά στους υπόχρεους μειωμένης στρατεύσι¬ 
μης στρατιωτικής υποχρέωσης εξάμηνης διάρκειας και 

απόλυση μετά τη συμπλήρωση τρίμηνης πραγματικής 
στρατιωτικής υπηρεσίας, εφόσον καταταγούν στις Ένο¬ 
πλες Δυνάμεις εντός πενταετίας από την εγγραφή τους 
σε μητρώα αρρένων και μέχρι τις 31 Δεκεμβρίου 2018, 

β) απαλλαγή από την υποχρέωση στράτευσης, εφό¬ 
σον έχουν συμπληρώσει το τριακοστό πέμπτο έτος της 
ηλικίας τους κατά το έτος έναρξης ισχύος του παρόντος. 

3. Όσοι υπαχθούν στις περιπτώσεις α' και β' της πα¬ 
ραγράφου 2 εξαιρούνται από την πρόσκληση ή τις προ¬ 
σκλήσεις, για τις οποίες έχουν κηρυχθεί ανυπότακτοι 
πριν από την αρχική υπαγωγή τους σε οποιαδήποτε 
διάταξη της ανωτέρω παραγράφου. Το αξιόποινο της 
ανυποταξίας τους εξαλείφεται με παραγραφή και αίρο¬ 
νται οι σχετικές συνέπειες. Οι δικογραφίες για τις ανυπο- 
ταξίες τίθενται στο αρχείο με πράξη του εισαγγελέα του 
αρμόδιου στρατιωτικού δικαστηρίου. 

4. Με προεδρικό διάταγμα που εκδίδεται μετά από 
πρόταση του Υπουργού Εθνικής Άμυνας κατόπιν γνώμης 
του ΣΑΓΕ, μπορεί να απονέμεται τιμητικά βαθμός εφέ¬ 
δρου αξιωματικού μέχρι Ταγματάρχη και αντιστοίχων 
των άλλων Κλάδων των ΕΔ σε Έλληνες εφέδρους οπλί¬ 
τες. Από την απονομή του βαθμού του προηγούμενου 
εδαφίου δεν γεννώνται συντάξιμα ή άλλα οικονομικά 
δικαιώματα. 

Άρθρο 25 

Οι δαπάνες προμήθειας φαρμάκων, υγειονομικού υλι¬ 
κού, ορθοπεδικού υλικού, χημικών αντιδραστηρίων και 
παροχής υπηρεσιών των στρατιωτικών νοσοκομείων 
και του ΝΙΜΤΣ, των στρατιωτικών φαρμακείων και του 
Κέντρου Εφοδιασμού Ναυτικού που πραγματοποιή¬ 
θηκαν από τις 31.12.2015 έως και τις 3.10.2017 δύνα- 
νται να εξοφληθούν, κατά παρέκκλιση των διατάξεων 
του ν. 2286/1995 (Α' 19), του π.δ. 60/2007 (Α' 64), του 
π.δ. 118/2007 (Α' 150), των άρθρων 66, 68 και 132 του 
ν. 4270/2014 (Α' 143), του ν. 4412/2016 (Α' 147), του 
π.δ. 113/2010 (Α' 194) και του π.δ. 80/2016 (Α' 145), με 
την προϋπόθεση ότι δεν υπερβαίνουν τις εγγεγραμμένες 
πιστώσεις των αντίστοιχων ετών αναφοράς. 

Άρθρο 26 

Τροποποίηση του άρθρου 30Γ 

του ν. 1264/1982 

1 .α. Στο τέλος της παρ. 3 του άρθρου 30Γ του ν. 1264/ 
1982 (Α' 79), προστίθεται εδάφιο, ως εξής: 

«Μόνο τα νομικά πρόσωπα που συνιστώνται και λει¬ 
τουργούν σύμφωνα με το παρόν μπορούν να εκπροσω¬ 
πούν τα συμφέροντα των εν ενεργεία στρατιωτικών.» 

β. Οι περιπτώσεις α' και β' της παρ. 4 του άρθρου 30Γ 
του ν. 1264/1982 (Α' 79) αντικαθίστανται ως εξής: 

«α. Σε κάθε Περιφερειακή Ενότητα του ν. 3852/2010 (Α' 
87) μια πρωτοβάθμια ένωση εν ενεργεία Στρατιωτικών, 
με την επωνυμία «Ένωση Στρατιωτικών Περιφερειακής 
Ενότητας ... », στην οποία μπορούν να εγγράφονται οι 
υπηρετούντες στις Μονάδες, που εδρεύουν στα γεωγρα¬ 
φικά όρια της Περιφερειακής Ενότητας αυτής, εν ενερ- 
γεία στρατιωτικοί όλων των κλάδων και βαθμών, καθώς 
και των Κοινών Σωμάτων, ανεξαρτήτως προέλευσης. 


β. Μία Πανελλήνια Ομοσπονδία των πρωτοβάθμιων 
ενώσεων, ως δευτεροβάθμιο σωματείο, με την επωνυμία 
«Πανελλήνια Ομοσπονδία Ενώσεων Στρατιωτικών», μέλη 
της οποίας καθίστανται υποχρεωτικά μόνον οι πρωτο¬ 
βάθμιες ενώσεις.» 

2. Η παρ. 5 του άρθρου 30Γ του ν. 1264/1982 αντικα¬ 
θίσταται ως εξής: 

«5. Κάθε εν ενεργεία στρατιωτικός δικαιούται να είναι 
μέλος μόνο του σωματείου της Περιφερειακής Ενότητας 
στην οποία εδρεύει η Μονάδα όπου υπηρετεί, κατά τις 
διατάξεις της παραγράφου 4. Σε περίπτωση μετάθεσής 
του σε άλλη Μονάδα, η οποία εδρεύει σε άλλη Περιφε¬ 
ρειακή Ενότητα, διαγράφεται υποχρεωτικώς και αυτο¬ 
δικαίως, χωρίς άλλη διατύπωση, από το σωματείο, του 
οποίου ήταν μέλος και δικαιούται να εγγράφει σε αυτό 
της Περιφερειακής Ενότητας στα γεωγραφικά όρια της 
οποίας εδρεύει η Μονάδα στην οποία μετατίθεται, με 
τη διαδικασία εγγραφής που προβλέπει το καταστατι¬ 
κό του νέου σωματείου. Η υποχρέωση διαγραφής δεν 
ισχύει αν η μετάθεση έγινε για λόγους εκπαίδευσης ή 
μετεκπαίδευσης και για όσο χρόνο διαρκεί αυτή. Ειδικά, 
για τους εν ενεργεία στρατιωτικούς που υπηρετούν για 
οποιονδήποτε λόγο εκτός της Ελληνικής Επικράτειας, 
ως περιφερειακή ένωση του πρώτου εδαφίου νοείται η 
Περιφερειακή Ενότητα Κεντρικού Τομέα Αθηνών.» 

3. Η παρ. 7 του άρθρου 30Γ του ν. 1264/1982 αντικα¬ 
θίσταται ως εξής: 

«7. Για την εκπλήρωση των υποχρεώσεών τους χο¬ 
ρηγούνται στον Πρόεδρο και στον Γενικό Γραμματέα 
κάθε πρωτοβάθμιου σωματείου ειδικές άδειες απουσίας 
τριών (3) ημερών το μήνα, ενώ στον Πρόεδρο και στον 
Γενικό Γραμματέα της Πανελλήνιας Ομοσπονδίας Ενώ¬ 
σεων Στρατιωτικών χορηγούνται ειδικές άδειες απου¬ 
σίας πέντε (5) ημέρες το μήνα. Στους αντιπροσώπους 
της Ομοσπονδίας χορηγείται ειδική άδεια απουσίας για 
όλη τη διάρκεια των συνεδρίων στα οποία μετέχουν, η 
οποία όμως δεν μπορεί να υπερβαίνει τις τέσσερις (4) 
ημέρες κατ' έτος. Όσοι δικαιούνται τις ανωτέρω άδειες 
ενημερώνουν εγγράφως τον Διοικητή της Μονάδας τους 
τουλάχιστον πέντε (5) ημέρες πριν από την έναρξη της 
αιτούμενης άδειας, εκτός εάν η σύγκληση των οργάνων 
στα οποία συμμετέχουν λαμβάνει χώρα εκτάκτως, οπότε 
ενημερώνουν αμελλητί τον οικείο Διοικητή. Έως πέντε 
(5) μέλη του Διοικητικού Συμβουλίου κάθε πρωτοβάθμι¬ 
ου σωματείου, με βαθμό μέχρι και Αντισυνταγματάρχη 
και αντιστοίχων των άλλων κλάδων των ΕΔ, δεν μετατί¬ 
θενται όσο διαρκεί η θητεία τους πέραν των γεωγραφι¬ 
κών ορίων της Περιφερειακής Ενότητας του σωματείου, 
εκτός αν το ζητήσουν τα ίδια ή αν κριθεί τούτο αναγκαίο 
λόγω προαγωγής ή επιβολής αμετάκλητης καταστατικής 
πειθαρχικής ποινής. Αν ο αριθμός των μελών του Διοι¬ 
κητικού Συμβουλίου υπερβαίνει τον αριθμό των πέντε 
(5), το Διοικητικό Συμβούλιο, αμέσως μετά την εκλογή 
του, γνωστοποιεί, με απόφασή του που δεν ανακαλείται 
προς το Διοικητικό Συμβούλιο της Πανελλήνιας Ομο¬ 
σπονδίας Ενώσεων Στρατιωτικών και αυτό προς το οικείο 
Γενικό Επιτελείο, τα μέλη για τα οποία θεμελιώνεται το 
δικαίωμα του ανωτέρω εδαφίου για το σύνολο της θη¬ 
τείας τους. Ο χρόνος της θητείας του Προέδρου και του 

Γενικού Γραμματέα στις ανωτέρω ενώσεις λογίζεται ως 
χρόνος διοίκησης - ειδικής υπηρεσίας, σύμφωνα με το 
ν. 3883/2010 (ΑΊ 67).» 

4. Οι περιπτώσεις β' καιγ' της παρ. 8 του άρθρου 30Γ 
του ν. 1264/1982 αντικαθίστανται ως εξής: 

«β. Να προσχωρούν ή να γίνονται μέλη άλλων επαγ¬ 
γελματικών συνδικαλιστικών οργανώσεων ή να εκπρο¬ 
σωπούν άλλους εργαζομένους. Κατ' εξαίρεση, η Πα¬ 
νελλήνια Ομοσπονδία Ενώσεων Στρατιωτικών μπορεί 
να γίνει μέλος Διεθνών και Ευρωπαϊκών Στρατιωτικών 
Οργανώσεων και Οργανισμών. 

γ. Να αναμειγνύονται με οποιονδήποτε τρόπο σε θέ¬ 
ματα διοίκησης των Μονάδων και διοίκησης, οργάνωσης 
ή δομής εν γένει των Ενόπλων Δυνάμεων. Τα Διοικητικά 
Συμβούλια των πρωτοβάθμιων ενώσεων απευθύνονται 
για επίλυση τυχόν προβλημάτων τους, τοπικού ενδια¬ 
φέροντος, στους Ανώτερους Στρατιωτικούς Διοικη¬ 
τές των Περιφερειακών Ενοτήτων όπου ευρίσκεται η 
έδρα των σωματείων, ενώ για κάθε ζήτημα που αφορά 
εν γένει τους στρατιωτικούς απευθύνονται εγγράφως 
αποκλειστικά στην Πανελλήνια Ομοσπονδία Ενώσεων 
Στρατιωτικών. Στον Υπουργό Εθνικής Άμυνας, στον 
Αναπληρωτή Υπουργό Εθνικής Άμυνας και στους Αρ¬ 
χηγούς των Γενικών Επιτελείων των Ενόπλων Δυνάμεων 
απευθύνεται μόνο η Πανελλήνια Ομοσπονδία Ενώσεων 
Στρατιωτικών.» 

5. Η παρ. 15 του άρθρου 30Γ του ν. 1264/1982 αντικα¬ 
θίσταται ως εξής: 

«15. Η εκλογή των οργάνων των πρωτοβάθμιων σω¬ 
ματείων και της Πανελλήνιας Ομοσπονδίας ως και των 
αντιπροσώπων για το συνέδριο της Πανελλήνιας Ομο¬ 
σπονδίας γίνεται από ενιαίο ψηφοδέλτιο, στο οποίο 
συμπεριλαμβάνονται όλοι οι υποψήφιοι κατ' απόλυτη 
αλφαβητική σειρά και σύμφωνα με τις διαδικασίες αρ¬ 
χαιρεσιών που προβλέπονται από τα καταστατικά τους.» 

6. Πρωτοβάθμιες ενώσεις στρατιωτικών που έχουν 
συσταθεί σε επίπεδο Περιφερειακής Ενότητας, σύμφωνα 
με τις διατάξεις του άρθρου 50 του ν. 4407/ 2016, γίνο¬ 
νται με αίτησή τους μέλη της αντιπροσωπευτικότερης σε 
αριθμό πρωτοβάθμιων ενώσεων και σε συνολικό αριθμό 
μελών πρωτοβάθμιων ενώσεων Πανελλήνιας Ομοσπον¬ 
δίας Ενώσεων Στρατιωτικών. Οι πρωτοβάθμιες ενώσεις 
στρατιωτικών θα πρέπει να διεξάγουν αρχαιρεσίες για 
εκλογή νέων οργάνων διοίκησης και αντιπροσώπων 
στην ανωτέρω Ομοσπονδία, εντός τριών (3) μηνών από 
την έναρξη ισχύος του παρόντος. Το σωματείο με την 
επωνυμία «Πανελλήνια Ομοσπονδία Ενώσεων Στρατιω¬ 
τικών» οφείλει να εναρμονίσει το καταστατικό του με τις 
ισχύουσες διατάξεις, μέσα σε προθεσμία έξι (6) μηνών 
από την έναρξη ισχύος του παρόντος νόμου εντός της 
οποίας οφείλει να διενεργήσει καταστατικό συνέδριο, 
το οποίο θα αποφασίσει για την αναγκαιότητα και τη 
σκοπιμότητα της συνέχισης της νομικής υπόστασης και 
εκπροσώπησης των ήδη συσταθεισών, μέχρι την έναρξη 
ισχύος του παρόντος, ενώσεων σε επίπεδο Περιφερειών. 
Στο καταστατικό συνέδριο θα εφαρμοστούν οι κάτωθι 
διαδικασίες: 

α) Κάθε εκλογέας μπορεί να θέσει αριθμό σταυρών 
ίσο με το ένα τρίτο (1/3) του αριθμού των εδρών του 


διοικητικού συμβουλίου ή της εξελεγκτικής επιτροπής 
ή του πειθαρχικού συμβουλίου και ίσο με το ένα πέμπτο 
(1/5) των υποψηφίων αντιπροσώπων του αριθμού που 
προκύπτει από την εφαρμογή του εκλογικού μέτρου, 
ένας (1) αντιπρόσωπος για κάθε εκατό (100) εγγεγραμμέ¬ 
να και οικονομικώς τακτοποιημένα μέλη. Σε περίπτωση 
κλάσματος, ο επιτρεπόμενος αριθμός σταυρών στρογ- 
γυλοποιείται στον αμέσως επόμενο ακέραιο. Εκλέγονται 
κατά σειρά οι υποψήφιοι που συγκέντρωσαν τους περισ¬ 
σότερους σταυρούς προτίμησης μέχρι να συμπληρωθεί 
ο αριθμός των εδρών του διοικητικού συμβουλίου ή της 
εξελεγκτικής επιτροπής ή του πειθαρχικού συμβουλίου. 

β) Δικαίωμα συμμετοχής στις εκλογές έχουν τα μέλη 
πρωτοβάθμιων ενώσεων που είναι εγγεγραμμένα και οι- 
κονομικώςτακτοποιημένα κατάτην ημερομηνία προκή¬ 
ρυξης των εκλογών από το Διοικητικό Συμβούλιο της οι¬ 
κείας πρωτοβάθμιας οργάνωσης. Προς το σκοπό αυτόν, 
το Διοικητικό Συμβούλιο και ο Πρόεδρος κάθεΤακτικής 
Γενικής Συνέλευσης υπογράφουν δήλωση με τον αριθμό 
και τα ονόματα των εγγεγραμμένων και οικονομικώς 
τακτοποιημένων μελών, η οποία επέχει θέση υπεύθυνης 
δήλωσης του ν. 1599/1986 (Α' 75) και κοινοποιείται στο 
Διοικητικό Συμβούλιο της Πανελλήνιας Ομοσπονδίας 
Ενώσεων Στρατιωτικών και στον Πρόεδρο της εφορευ¬ 
τικής επιτροπής που θα διενεργήσει τις εκλογές. 

γ) Ο αριθμός των αντιπροσώπων στην Πανελλήνια 
Ομοσπονδία Ενώσεων Στρατιωτικών θα προκόψει μέσα 
από εκλογικές διαδικασίες και με ενιαία εφαρμογή του 
ίδιου μέτρου για όλες τις Πρωτοβάθμιες Ενώσεις. Ειδι¬ 
κότερα, ο συνολικός αριθμός των αντιπροσώπων κάθε 
Πρωτοβάθμιας Ένωσης θα προκύψει από το άθροισμα: 

αα) του αριθμού που προκύπτει από την εφαρμογή 
του εκλογικού μέτρου, ένας (1) αντιπρόσωπος για κάθε 
εκατό (100) εγγεγραμμένα και οικονομικώς τακτοποιη¬ 
μένα μέλη, κατά τα οριζόμενα στην περίπτωση α' και 

ββ) του αριθμού που προκύπτει από την εφαρμογή 
του εκλογικού μέτρου, ένας (1) αντιπρόσωπος για κάθε 
τριάντα (30) ψηφίσαντες. 

δ) Σωματεία των οποίων η αριθμητική δύναμη και ο 
αριθμός ψηφισάντων είναι μικρότερα από το μισό του 
μέτρου, που καθορίζεται στην περίπτωση γ' και το Κατα¬ 
στατικό της Πανελλήνιας Ομοσπονδίας Ενώσεων Στρα¬ 
τιωτικών, θα εκλέξουν έναν (1) αντιπρόσωπο. 

7. Η παρ. 14 του άρθρου 30Γ του ν. 1264/1982 καταρ- 
γείται. 

Άρθρο 27 

Σε περιπτώσεις εκπρόθεσμων παραδόσεων υλικών, 
που διενεργούνται ή διενεργήθηκαν στο πλαίσιο συμβά¬ 
σεων προμηθειών, οι οποίες έχουν συναφθεί σύμφωνα 
με το π.δ. 284/1989 (Α' 133) μεταξύ του Υπουργείου Εθνι- 
κήςΆμυνας και Δημόσιων Επιχειρήσεων και Οργανισμών 
που εμπίπτουν στο πεδίο εφαρμογής του Κεφαλαίου Α' 
του ν. 3429/2005 (Α' 314), και για τις παραδόσεις αυτές 
δεν έχουν επιβληθεί οι προβλεπόμενες ποινικές ρή¬ 
τρες μέχρι την έναρξη ισχύος του παρόντος, μπορεί να 
επιβάλλονται ποινικές ρήτρες μέχρι του ορίου έξι τοις 
εκατό (6%) επί της αξίας των υλικών που παραδίδονται 
εκπρόθεσμα. 

Άρθρο 28 

Καταργοϋμενες διατάξεις 

Καταργούνται οι εξής διατάξεις: 

α) η παρ.4του άρθρου 25, η παρ. 3 του άρθρου 77 και 
το άρθρο 83 του ν.δ. 721/1970, 

β) η υποπερίπτωση 8 της περίπτωσης β' της παρ. 1 
του άρθρου 3 του ν. 3883/2010 (Α' 167), 

γ) η παρ. 1 του άρθρου 41 του ν. 4407/2016, όπως αυτή 
αντικαταστάθηκε με την παρ. 6 του δεύτερου άρθρου 
του ν. 4433/2016 (Α' 213), καθώς και οι παράγραφοι 2 
και 3 του ίδιου άρθρου, 

δ) το άρθρο 55 του ν. 3421/2005 με την επιφύλαξη 
του επόμενου εδαφίου. Εκκρεμείς, κατά την έναρξη 
ισχύος του παρόντος, αιτήσεις, με αντικείμενο την ανα¬ 
βολή κατάταξης στις Ένοπλες Δυνάμεις, τη μεταφορά 
στους υπόχρεους μειωμένης στρατεύσιμης στρατιωτικής 
υποχρεώσεως και την απαλλαγή από την υποχρέωση 
στράτευσης, κρίνονται σύμφωνα με τα προβλεπόμενα 
στο άρθρο 55 του ν. 3421/2005. 

Άρθρο 29 

Έγκριση σχεδίου σύμβασης 

στον τομέα της άμυνας 

1. Εγκρίνεταιτο σχέδιο συμβάσεως Αντισταθμιστικών 
Ωφελημάτων μεταξύ της εταιρείας «ΡΑΥΤΗΕΟΝ» και της 
Γενικής Διεύθυνσης Αμυντικών Εξοπλισμών και Επενδύ¬ 
σεων του Υπουργείου Εθνικής Άμυνας (ΥΠΕΘΑ/ΓΔΑΕΕ) 
που αφορά στην παροχή υλικών και ανταλλακτικών προς 
τις Ένοπλες Δυνάμεις και στην ανάθεση υποκατασκευα- 
στικού έργου σε ελληνικές εταιρείες, όπως αυτό προσαρ- 
τάται στον παρόντα νόμο ως Παράρτημα I. 

2. Στο σχέδιο της εγκεκριμένης συμβάσεως της πα¬ 
ραγράφου 1 περιλαμβάνονται και όλα τα εμπιστευτικά 
τεχνικά παραρτήματα, στα οποία γίνεται μνεία και τα 
οποία έχουν μονογραφηθεί από το ΥΠΕΘΑ/ΓΔΑΕΕ, όπου 
και φυλάσσονται τα σχετικά πρωτότυπα κείμενά τους. Τα 
ως άνω παραρτήματα δεν προσαρτώνται στο Παράρτη¬ 
μα I του παρόντος για λόγους διασφάλισης υπηρεσιακού 
απορρήτου. 

3. Παρέχεται από τον Υπουργό Εθνικής Άμυνας η 
εξουσιοδότηση στον Γενικό Διευθυντή της Γενικής Δι¬ 
εύθυνσης Αμυντικών Εξοπλισμών και Επενδύσεων να 
υπογράψει την εγκεκριμένη σύμβαση της παραγράφου 
1, ως Παράρτημα I, καθώς και κάθε άλλο συναφές έγγρα¬ 
φο ή τροποποίηση αυτής, στο μέτρο που δεν επιβάλλει 
πρόσθετες υποχρεώσεις στο ελληνικό Δημόσιο και είναι 
η απολύτως αναγκαία για την εκτέλεση της σύμβασης 
και μετά από γνώμη της αρμόδιας Κοινοβουλευτικής 
Επιτροπής, ως εκπρόσωπος του Ελληνικού Δημοσίου. 

4. Η ισχύς της σύμβασης της παραγράφου 1 αρχίζει 
από την ημερομηνία υπογραφής της από όλα τα συμ¬ 
βαλλόμενα μέρη, σύμφωνα με τους όρους και τις προϋ¬ 
ποθέσεις που ειδικότερα καθορίζεται σε αυτή. 

5. Οι ρυθμίσεις του παρόντος άρθρου υπερισχύουν 
κάθε άλλης γενικής ή ειδικής διάταξης νόμου. Για ό,τι 
δεν ρυθμίζεται ειδικά στην εγκεκριμένη σύμβαση της 
παραγράφου 1 εφαρμόζεται συμπληρωματικά ο Αστικός 
Κώδικας. 


Άρθρο 30 

1. Ο τίτλος του άρθρου 19 του ν. 3421/2005 (Α' 302) 
αντικαθίσταται ως εξής: «Αναβολή κατάταξης για από¬ 
κτηση ιατρικής ειδικότητας κατόχων διδακτορικού δι¬ 
πλώματος, που διαπρέπουν σε επιστημονικές εργασίες 
ή έρευνες». 

2. Η περίπτωση β' της παρ. 1 του άρθρου 19 του 
ν. 3421/2005 αντικαθίσταται ως εξής: 

«β. Κάτοχοι διδακτορικού διπλώματος που διαπρέπουν 
σε επιστημονικές εργασίες ή έρευνες». 

Άρθρο 31 

Ι.Το δεύτερο εδάφιο της παρ. 4 του άρθρου 129 του 
ν. 4472/2017 (Α' 74) αντικαθίσταται από τότε που ίσχυσε 
ως εξής: 

«Για τα μέλη ΔΕΠ των Πανεπιστημίων και των Ανωτά- 
των Στρατιωτικών Εκπαιδευτικών Ιδρυμάτων (Α.Σ.Ε.Ι.), 
καθώς και τα μέλη Ε.Π. των Α.Τ.Ε.Ι. αναγνωρίζεται ως 
προϋπηρεσία το διδακτικό ή ερευνητικό έργο που έχει 
προσφερθεί σε δημόσια ή ιδιωτικά πανεπιστήμια του 
εξωτερικού, εφόσον οι τίτλοι σπουδών που αυτά πα¬ 
ρέχουν αναγνωρίζονται, από το αρμόδιο για το σκοπό 
αυτόν όργανο, ως ακαδημαϊκά ισότιμοι με αυτούς των 
Πανεπιστημίων και των Α.Τ.Ε.Ι. της ημεδαπής.» 

2. Η περίπτωση Δ' της παρ. 1 του άρθρου 131 του 
ν. 4472/2017 αντικαθίσταται από τότε που ίσχυσε ως 
εξής: 

«Δ. Έξοδα παράστασης στους Κοσμήτορες και τους 
Διευθυντές Τομέων των Α.Σ.Ε.Ι., καθώς και στους Προέ¬ 
δρους, Αναπληρωτές Προέδρους, Διευθυντές Σχολών ή 
ΠροϊσταμένουςΤμημάτων των Α.Τ.Ε.Ι., Α.Σ.ΠΑΙ.Τ.Ε., Α.Ε.Ν. 
και Α.Ε.Α., οριζόμενα ως εξής: 

ί. Πρόεδρος, διακόσια πενήντα (250) ευρώ. 

ίί. Αναπληρωτής Πρόεδρος, διακόσια δέκα (210) ευρώ. 

Μι. Κοσμήτορας Α.Σ.Ε.Ι., διακόσια δέκα (210) ευρώ. 

ίν. Διευθυντής Σχολής, διακόσια δέκα (210) ευρώ. 

ν. Διευθυντής Τομέα Α.Σ.Ε.Ι., εκατόν σαράντα (140) 
ευρώ. 

νί. Προϊστάμενος Τμήματος, εκατό (100) ευρώ.» 

3. Η παρ. 2 του άρθρου 131 του ν. 4472/2017 αντικα¬ 
θίσταται από τότε που ίσχυσε ως εξής: 

«2. Πέραν των παροχών και αποζημιώσεων του άρ¬ 
θρου αυτού, καθώς και των αμοιβών του άρθρου 23 του 
ν. 4009/2011 (ΑΊ 95) και του άρθρου 13 του ν. 3187/2003 
(Α' 233), δεν δικαιολογείται, από την έναρξη της ισχύος 
του παρόντος και εφεξής, η χορήγηση άλλων μισθο- 
λογικών παροχών, με οποιαδήποτε ονομασία και από 
οποιαδήποτε πηγή.» 

Άρθρο 32 

Τροποποίηση του άρθρου 5 του ν. 4070/2012 

(Α' 82) - Συγκρότηση Εθνικής Επιτροπής 

Μακρών Γραμμών 

Στο άρθρο 5 του ν. 4070/2012 (Α' 82) προστίθεται πα¬ 
ράγραφος 3 ως εξής: 

«3. Με απόφαση του Υπουργού Εθνικής Άμυνας συ¬ 
γκροτείται διαρκής τετραμελής Εθνική Επιτροπή Μα¬ 
κρών Γραμμών, η οποία αποτελείται από τον Διευθυντή 
της Διεύθυνσης Γ4 του Γενικού Επιτελείου Εθνικής Άμυ- 

νας (ΓΕΕΘΑ/Γ4) ως Πρόεδρο και δύο (2) στελέχη της ίδιας 
Διεύθυνσης και έναν (1) εκπρόσωπο του Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
που υποδεικνύεται από τον οικείο Υπουργό, ως μέλη. 
Γραμματέας ορίζεται κατώτερος αξιωματικός της Διεύ¬ 
θυνσης ΓΕΕΘΑ/Γ4. Ο Πρόεδρος, τα μέλη και ο Γραμμα¬ 
τέας της Επιτροπής συμμετέχουν αμισθί. Αρμοδιότητα 
της Επιτροπής είναι η αξιολόγηση των παροχών δικτύων 
ηλεκτρονικών υπηρεσιών, προκειμένου να λάβουν διαπί¬ 
στευση καταλληλόλητας παροχής των υπηρεσιών αυτών 
για την εθνική άμυνα, τους συμμαχικούς σχηματισμούς 
και την αμυντική πολιτική της Ευρωπαϊκής Ένωσης στην 
ελληνική επικράτεια. Για την εκπλήρωση της αποστολής 
της, η ως άνω επιτροπή μπορεί να ζητά τη συνδρομή 
κάθε άλλης υπηρεσίας ή φορέα του Δημοσίου. Με κοινή 
απόφαση των Υπουργών Εθνικής Άμυνας και Ψηφιακής 
Πολιτικής, Τηλεπικοινωνιών και Ενημέρωσης, κατόπιν 
πρότασης της Εθνικής Επιτροπής Μακρών Γραμμών, κα¬ 
θορίζονται η διαδικασία, τα κριτήρια, οι προϋποθέσεις 
και κάθε άλλο σχετικό θέμα, προκειμένου οι τηλεπικοι¬ 
νωνιακοί πάροχοι να λάβουν την ανωτέρω διαπίστευση.» 

Άρθρο 33 

Θεσμοθέτηση θέσεων Υπαρχηγού και 
Επιτελάρχη στο Γενικό Επιτελείο Στρατού (ΓΕΣ) 
σε αντικατάσταση των θέσεων Α' και Β' 
Υπαρχηγού ΓΕΣ 

1. Η παρ. 5 του άρθρου 14 του ν. 2292/1995 (Α' 35) 
αντικαθίσταται ως εξής: 

«5.Τους Αρχηγούςτων Γενικών Επιτελείων, απόντες ή 
κωλυόμενους, αναπληρώνουν οι Υπαρχηγοί των οικείων 
Κλάδων. Εφόσον η απουσία ή το κώλυμα προβλέπεται 
να διαρκέσει περισσότερο από είκοσι (20) ημέρες, οι Αρ¬ 
χηγοί των Γενικών Επιτελείων των Κλάδων αναπληρώνο¬ 
νται από τον αμέσως νεότερο αξιωματικό του Κλάδου 
τους, ο οποίος ορίζεται με απόφαση του ΚΥ.Σ.Ε.Α.. Στην 
περίπτωση αυτή ο αναπληρωτής ασκεί όλες τις προ- 
βλεπόμενες από την κείμενη νομοθεσία αρμοδιότητες 
Αρχηγού Γενικού Επιτελείου και συμμετέχει σε όλα τα 
συλλογικά όργανα του Υπουργείου Εθνικής Άμυνας και 
των νομικών προσώπων που εποπτεύονται από αυτό, 
στη θέση του αντίστοιχου Αρχηγού.» 

2. Η παρ. 3 του άρθρου 15 του ν. 2292/1995 αντικα¬ 
θίσταται ως εξής: 

«3. α. Η οργάνωση του Γενικού Επιτελείου Στρατού 
περιλαμβάνει, πέραν του Αρχηγού, τον Υπαρχηγό και 
τον Επιτελάρχη, οι οποίοι φέρουν το βαθμό του Αντι- 
στρατήγου και προέρχονται από τα Όπλα του Στρατού 
Ξηράς. Οι επιμέρους αρμοδιότητέςτους καθορίζονται με 
τον Κανονισμό Οργάνωσης και Λειτουργίας του Γενικού 
Επιτελείου Στρατού. 

β. Οι Υπαρχηγοί του Γενικού Επιτελείου Ναυτικού 
και του Γενικού Επιτελείου Αεροπορίας είναι ανώτατοι 
αξιωματικοί βαθμού Υποναυάρχου και Υποπτεράρχου, 
αντίστοιχα και διοικούν τα Γενικά Επιτελεία των οικείων 
Κλάδων, των οποίων τις εργασίες κατευθύνουν και συ¬ 
ντονίζουν. Επίσης, διοικούν και τις Οργανικές Μονάδες 
των αντίστοιχων Γενικών Επιτελείων.» 


3. Όπου στην κείμενη νομοθεσία αναφέρονται οι 
όροι «Α' Υπαρχηγόςτου Γενικού Επιτελείου Στρατού», 
«Β' Υπαρχηγός του Γενικού Επιτελείου Στρατού» και 
«Υπαρχηγοί του Γενικού Επιτελείου Στρατού», αυτοί αντι¬ 
καθίστανται από τους όρους «Επιτελάρχης του Γενικού 
Επιτελείου Στρατού», «Υπαρχηγός του Γενικού Επιτελείου 
Στρατού» και «Υπαρχηγός και Επιτελάρχης του Γενικού 
Επιτελείου Στρατού», αντίστοιχα. 

Άρθρο 34 

Το δεύτερο εδάφιο της παρ. 1 του άρθρου 33 του 
ν. 4305/2014 (Α' 237) αντικαθίσταται από τότε που ίσχυ- 
σε ως εξής: 

«Οι ειδικές διατάξεις του Υπουργείου Υγείας, των επο- 
πτευομένων από αυτό φορέων, καθώς και των πρώην 
Υπουργείων ΔημόσιαςΤάξης και Προστασίαςτου Πολίτη 
και Εμπορικής Ναυτιλίας [άρθρο 7 παρ. 4 του ν. 1339/ 
1983 (Α'35) και άρθρο 5 του ν. 3206/2003 (Α' 298), όπως 
έχουν τροποποιηθεί και ισχύουν] παραμένουν σε ισχύ.» 

Άρθρο 35 

Στο άρθρο 47 του ν. 4387/2016 (Α' 85) προστίθεται 
παράγραφος 3 από τότε που ίσχυσε, ως εξής: 

«3. Για την εφαρμογή της παραγράφου 1, ειδικά για τα 
Μετοχικά Ταμεία Στρατού, Ναυτικού και Αεροπορίας, ως 
«καταθέσεις των μετόχων» νοούνται οι πάσης φύσεως 
καταβαλλόμενες εισφορές και οι τακτικές ή έκτακτες 
κρατήσεις που διενεργούνται επί των αποδοχών, απο¬ 
ζημιώσεων και λοιπών παροχών των μετόχων ή μερισμα- 
τούχων υπέρ των οικείων Μετοχικών Ταμείων, ενώ ως 
«περιουσιακά στοιχεία των ταμείων» νοούνται οι λοιποί 
πόροι των Μετοχικών Ταμείων που χρηματοδοτούν τις 
χορηγούμενες παροχές, σύμφωνα με την κείμενη νο¬ 
μοθεσία. Από την ισχύ της παραγράφου 1 δεν θίγονται 
οι διατάξεις που διέπουν την ίδρυση και λειτουργία των 
Μετοχικών Ταμείων Στρατού, Ναυτικού και Αεροπορίας 
και των Ειδικών Λογαριασμών και Κλάδων των Ταμείων 
αυτών.» 

Άρθρο 36 

Στην παρ. 4 του άρθρου 74 του ν. 4485/2017 να προ¬ 
στεθεί: «, των στρατιωτικών σχολών, των σχολών των 
σωμάτων ασφαλείας και των σχολών ΑΕΝ Πλοιάρχων - 
Μηχανικών.» 

Άρθρο 37 

Τροποποίηση διατάξεων σταδιοδρομικής φύσης 

Οι διατάξεις των άρθρων 5 έως 10, 11 πλην των πα¬ 
ραγράφων 11 και 12 αυτού, 12 έως 14 και 16 έως 22 του 
ν. 2439/1996 (Α' 134) ισχύουν και για τους εν ενεργεία 
αξιωματικούς που προέρχονται από Ανώτερες Στρατι¬ 
ωτικές Σχολές Υπαξιωματικών (ΑΣΣΥ), καθώς και τους 
αντίστοιχους που προέρχονται από την κατηγορία των 
μονιμοποιηθέντων εθελοντών του ν.δ. 445/1974 (Α' 160) 
και των μονιμοποιηθεισών εθελοντριών του ν. 705/1977 
(Α' 279), οι οποίοι συμπλήρωσαν είκοσι πέντε (25) έτη 
πραγματικής στρατιωτικής υπηρεσίας μέχρι 31.12.2015. 
Για τους αξιωματικούς που αποκτούν δικαίωμα αναδρο¬ 
μικής βαθμολογικής προαγωγής δεν γεννάται δικαίωμα 
αναδρομικής καταβολής των αντίστοιχων αποδοχών. 

Άρθρο 38 

Τροποποίηση διατάξεων 
του ν. 3421 /2005 (Α' 302) 

1. Η περίπτωση γ' της παρ. 1 του άρθρου 33 του ν. 3421/ 
2005 (Α' 302), όπως αυτή αντικαταστάθηκε με το άρθρο 
25 του ν. 4278/2014 (Α' 157), αντικαθίσταται ως εξής: 

«γ.Έναν κατώτερο αξιωματικό ή κατάλληλο υπαξιωμα- 
τικό του Νομικού Σώματος, εκτός από την περίπτωση κα¬ 
τάταξης εφέδρων, οπότε είναι δυνατόν να στελεχώνεται 
από κατώτερο αξιωματικό ή υπαξιωματικότης μονάδας, 
που χειρίζεται θέματα στρατολογίας. Χρέη γραμματέα 
του ειδικού στρατολογικού συμβουλίου εκτελεί υπαξι- 
ωματικός.» 

2. Η παρ. 1 του άρθρου 57 του ν. 3421/2005, όπως 
αυτή αντικαταστάθηκε με την παρ. 6 του άρθρου 12 του 
ν. 4361/2016 (Α' 10), αντικαθίσταται ως εξής: 

«1. Όσοι συμπληρώνουν το τριακοστό τρίτο (33ο) έτος 
της ηλικίας τους, μπορούν να εξαγοράσουν το υπόλοιπο 
των στρατιωτικών τους υποχρεώσεων, εφόσον έχουν 
καταταγεί ή θα καταταγούν στις Ένοπλες Δυνάμεις και 
αφού προηγουμένως εκπληρώσουν ενόπλως στρατεύ¬ 
σιμη στρατιωτική υποχρέωση είκοσι (20) ημερών.» 

Άρθρο 39 

Τροποποίηση διατάξεων 
του ν. 3187/2003 (Α'233) 

Το τελευταίο εδάφιο της παρ. 3 του άρθρου 25 του 
ν. 3187/2003 (Α' 233), όπως αυτό προστέθηκε με την 
παρ. 1 του άρθρου 124 του ν. 4199/2013 (Α' 216), αντι¬ 
καθίσταται ως εξής: 

«Σε περίπτωση, που ο διοικητής δεν προσεπικυρώσει 
την απόφαση του ως άνω αρμόδιου οργάνου ή σε πε¬ 
ρίπτωση, που υποβληθεί από υποψήφιο ένσταση κατά 
της ως άνω απόφασης, αποφασίζει τελεσίδικα επί της 
υπόθεσης πενταμελής επιτροπή, αποτελούμενη από τον 
Γενικό Επιθεωρητή Στρατού - Διοικητή Δογμάτων και Εκ¬ 
παίδευσης (Γ.ΕΠ.Σ. - ΔΙ.ΔΟ.Ε.), προκειμένου για τη Σ.Σ.Ε. ή 
τον Υπαρχηγό του Γ.Ε.Ν. ή του Γ.Ε.Α., προκειμένου για τη 
Σ.Ν.Δ. και τη Σ.Ι., αντίστοιχα, δύο (2) αξιωματικούς βαθ¬ 
μού Υποστράτηγου ή αντιστοίχων του Κλάδου Ενόπλων 
Δυνάμεων, στον οποίο υπάγεται το Α.Σ.Ε.Ι., που ορίζονται 
από τον Αρχηγό του οικείου Γενικού Επιτελείου, καθώς 
και δύο (2) καθηγητές, μέλη Διδακτικού Ερευνητικού 
Προσωπικού, που ορίζονται από την Ακαδημαϊκή Συνέ¬ 
λευση του οικείου Α.Σ.Ε.Ι, πλην εκείνων που συμμετείχαν 
στο αρχικό όργανο. Χρέη προέδρου της επιτροπής ασκεί 
ο αρχαιότερος αξιωματικός.» 

Άρθρο 40 

Τροποποίηση του άρθρου 6 
του ν. 875/1979 (Α'50) 

Στο άρθρο 6 του ν. 875/1979 (Α' 50) αναριθμείται η 
παράγραφος 3 σε παράγραφο 4 και προστίθεται παρά¬ 
γραφος 3 ως εξής: 


3. Με την επιφύλαξη της επόμενης παραγράφου, Αξι¬ 
ωματικοί των Ενόπλων Δυνάμεων, οι οποίοι έχουν υπα¬ 
χθεί στην κατάσταση της Πολεμικής Διαθεσιμότητας και 
έχουν ποσοστό αναπηρίας εκατό τοις εκατό (100%) και 
άνω, προάγονται τιμητικά στον επόμενο από τον κατε- 
χόμενο βαθμό. Από την προαγωγή του προηγούμενου 
εδαφίου δεν γεννώνται μισθολογικά ή άλλα οικονομικά 
δικαιώματα.» 

Άρθρο 41 

Τροποποίηση των άρθρων 11 και 13 
τουν. 4407/2016 (Α' 134) 

«Ρύθμιση θεμάτων αρμοδιότητας Υπουργείου 
Εθνικής Άμυνας και άλλες διατάξεις» 

1. Το πέμπτο εδάφιο της παρ. 11 του άρθρου 11 του 
ν. 4407/2016 αντικαθίσταται ως εξής: 

«Πριν από την υπογραφή της σύμβασης ο πλειοδότης 
υποχρεούται να επαυξήσει την κατατεθειμένη από αυτόν 
εγγύηση, ώστε να ανέλθει σε ποσό ίσο με δώδεκα (12) 
μηνιαία μισθώματα, ως εγγύηση καλής εκτέλεσης της 
σύμβασης.» 

2. α. Ο τίτλος του άρθρου 13 του ν. 4407/2016, όπως το 
άρθρο αυτό αντικαταστάθηκε με την παρ. 3 του άρθρου 
δεύτερου του ν. 4433/2016 (Α' 213), αντικαθίσταται ως 
εξής: 

«Αξιοποίηση ακινήτων από φορείς του δημόσιου 
τομέα, νομικά πρόσωπα δημοσίου δικαίου, φορείς της 
τοπικής αυτοδιοίκησης και αθλητικά σωματεία». 

β. Η πρώτη περίοδοςτου άρθρου 13 του ν. 4407/2016, 
όπως το άρθρο αυτό αντικαταστάθηκε με την παρ. 3 
του άρθρου δεύτερου του ν. 4433/2016, αντικαθίσταται 
ως εξής: 

«Κατ'εξαίρεση, η ΥΠ.Α.Α.Π.Ε.Δ. μπορεί να συνομολογεί, 
απευθείας με νομικά πρόσωπα δημοσίου δικαίου, με 
Οργανισμούς Τοπικής Αυτοδιοίκησης (Ο.Τ.Α.) και νομι¬ 
κά πρόσωπα που ανήκουν σε αυτούς ή εποπτεύονται 
από αυτούς, με λοιπούς φορείς του δημόσιου τομέα, 
όπως αυτός επανοριοθετήθηκε από το ν. 1892/1990 (Α' 
101), με Δημόσιες Επιχειρήσεις και Οργανισμούς του 
ν. 3429/2005 (Α' 314), καθώς και με αθλητικά σωματεία 
του άρθρου 1 τουν. 2725/1999 (Α' 121), τους όρους για 
την αξιοποίηση ακινήτων που αναφέρονται στο άρθρο 
10 και βρίσκονται στην περιοχή τους, χωρίς τη διαδικα¬ 
σία των παραγράφων 4 έως 12 του άρθρου 11, υπό τις 
εξής προϋποθέσεις:». 

Άρθρο 42 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

ΠΑΡΑΡΤΗΜΑ ί 


ΣΥΜΒΑΣΗ ΑΝΤΙΣΤΑΘΜΙΣΤΙΚΩΝ ΩΦΕΛΗΜΑΤΩΝ 
, Νο. .. /2017 

ΜΕΤΑΞΥ 

ΓΕΝΙΚΗΣ ΔΙΕΥΘΥΝΣΗΣ ΑΜΥΝΤΙΚΩΝ ΕΞΟΠΛΙΣΜΩΝ & ΕΠΕΝΔΥΣΕΩΝ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ ΤΗΣ ΕΛΛΑΔΟΣ 

ΚΑΙ 

ΗΑΥΤΗΕΟΝ 5Υ5ΤΕΜ5 ΟΟΜΡΑΝΥ ίίΟ 


ΗΜΕΡΟΜΗΝΙΑ ΥΠΟΓΡΑΦΗΣ : 
ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ : 


ΠΙΝΑΚΑΣ ΠΕΡΙΕΧΟΜΕΝΩΝ 


ΠΡΟΟΙΜΙΟ. 

ΚΕΦΑΛΑΙΟ I - ΕΙΣΑΓΩΓΗ. 

ΑΡΘΡΟ 1 ΣΚΟΠΟΣ ΤΗΣ ΣΥΜΒΑΣΗΣ ΑΝΤΙΣΤΑΘΜΙΣΤΙΚΩΝ ΩΦΕΛΗΜΑΤΩΝ 

ΑΡΘΡΟ 2 ΟΡΙΣΜΟΙ ΚΑΙ ΕΡΜΗΝΕΙΑ. 

ΚΕΦΑΛΑΙΟ II - ΑΝΤΙΚΕΙΜΕΝΟ ΤΗΣ ΣΑΩ... 

ΑΡΘΡΟ 3 ΥΠΟΧΡΕΩΣΗ ΑΩ. 

ΑΡΘΡΟ 4 ΠΡΟΓΡΑΜΜΑΤΑ ΑΩ 

ΑΡΘΡΟ 5 ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ ΤΗΣ ΣΑΩ - ΔΙΑΡΚΕΙΑ ΣΑΩ.. 

ΑΡΘΡΟ 6 ΠΕΡΙΟΔΟΣ ΧΑΡΙΤΟΣ. 

ΑΡΘΡΟ 7 ΔΙΑΡΚΕΙΑ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΑΩ. 

ΑΡΘΡΟ 8 ΠΙΣΤΩΤΙΚΗ ΑΞΙΑ ΤΗΣ ΣΑΩ. 

ΚΕΦΑΛΑΙΟ III - ΑΝΤΙΚΑΤΑΣΤΑΣΗ ΚΑΙ ΠΙΣΤΩΣΗ ΤΩΝ ΠΡΟΓΡΑΜΜΑΤΩΝ ΑΩ 
ΑΡΘΡΟ 9 ΑΝΤΙΚΑΤΑΣΤΑΣΗ ΠΡΟΓΡΑΜΜΑΤΟΣ ΑΩ. 

ΑΡΘΡΟ 10 ΔΙΑΔΙΚΑΣΙΑ ΑΝΤΙΚΑΣΤΑΣΗΣ ΠΡΟΓΡΑΜΜΑΤΩΝ ΑΩ. 

ΑΡΘΡΟ 11 ΠΙΣΤΩΣΗ ΠΡΟΓΡΑΜΜΑΤΩΝ ΑΩ. 

ΚΕΦΑΛΑΙΟ IV - ΔΙΑΧΕΙΡΙΣΗ ΚΑΙ ΠΑΡΑΚΟΛΟΥΘΗΣΗ ΤΗΣ ΣΑΩ. 

ΑΡΘΡΟ 12 ΕΥΘΥΝΗ ΥΛΟΠΟΙΗΣΗΣ ΤΗΣ ΣΑΩ... 

ΑΡΘΡΟ 13 ΕΓΚΕΚΡΙΜΕΝΕΣ ΟΝΤΟΤΗΤΕΣ. 

ΑΡΘΡΟ 14 ΕΥΘΥΝΗ ΕΛΕΓΧΟΥ ΤΗΣ ΣΑΩ. 

ΑΡΘΡΟ 15 ΜΗΧΑΝΙΣΜΟΣ ΕΠΙΚΟΙΝΩΝΙΑΣ ΚΑΙ ΑΝΤΑΛΛΑΓΗΣ ΠΛΗΡΟΦΟΡΙΩΝ 
ΜΕΤΑΞΥ ΤΩΝ ΜΕΡΩΝ..... 

ΑΡΘΡΟ 16 ΕΚΘΕΣΗ ΠΡΟΟΔΟΥ ΣΑΩ. 

ΑΡΘΡΟ 17 ΕΠΙΣΚΟΠΗΣΗ ΠΡΟΟΔΟΥ ΣΑΩ. 

ΚΕΦΑΛΑΙΟ V- ΠΟΙΝΙΚΕΣ ΡΗΤΡΕΣ - ΕΓΓΥΗΣΗ - ΑΝΩΤΕΡΑ ΒΙΑ. 

ΑΡΘΡΟ 18 ΠΟΙΝΙΚΕΣ ΡΗΤΡΕΣ. 

ΑΡΘΡΟ 19 ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

ΑΡΘΡΟ 20 ΑΝΩΤΕΡΑ ΒΙΑ.... 

ΑΡΘΡΟ 21 ΚΥΡΩΣΕΙΣ. 

ΚΕΦΑΛΑΙΟ VI - ΛΟΙΠΕΣ ΔΙΑΤΑΞΕΙΣ.. 

ΑΡΘΡΟ 22 ΔΙΑΒΑΘΜΙΣΗ ΒΙΟΜΗΧΑΝΙΚΗΣ ΑΣΦΑΛΕΙΑΣ. 

ΑΡΘΡΟ 23 ΔΙΑΧΕΙΡΙΣΗ-ΔΙΑΣΦΑΛΙΣΗ ΠΟΙΟΤΗΤΑΣ. 

ΑΡΘΡΟ 24 ΤΡΟΠΟΠΟΙΗΣΕΙΣ. 


ΑΡΘΡΟ 25 ΓΛΩΣΣΑ ΤΗΣ ΣΥΜΒΑΣΗΣ ΑΩ 

ΑΡΘΡΟ 26 ΕΦΑΡΜΟΣΤΕΟ ΔΙΚΑΙΟ 

ΑΡΘΡΟ 27 ΕΠΙΛΥΣΗ ΔΙΑΦΟΡΩΝ. 

ΑΡΘΡΟ 28 ΛΥΣΗ ΤΗΣ ΣΑΩ. 

ΑΡΘΡΟ 29 ΛΟΙΠΕΣ ΔΙΑΤΑΞΕΙΣ. 

ΑΡΘΡΟ 30 ΔΙΕΥΘΕΤΗΣΗ ΚΑΙ ΕΚΚΑΘΑΡΙΣΗ ΤΗΣ ΣΑΩ 05/99 
ΑΡΘΡΟ 31 ΥΠΟΓΡΑΦΕΣ. 


Πίνακας Παραρτημάτων 


ΠΑΡΑΡΤ 

ΗΜΑ 

ΤΙΤΛΟΣ 

ΣΕΛΙΔΑ 

«Α» 

Αναλυτική Περιγραφή των Προγραμμάτων Αντισταθμιστικών 
Ωφελημάτων 

Α-1 

«Β» 

Οικονομικά Στοιχεία Προγραμμάτων Αντισταθμιστικών 
Ωφελημάτων 

Β-1 

«Ο» 

Διάρκεια Υλοποίησης Προγραμμάτων Αντισταθμιστικών 
Ωφελημάτων 

0-1 

«ϋ» 

ΠΡΟΣΔΙΟΡΙΣΜΟΣ ΠΡΟΓΡΑΜΜΑΤΩΝ ΑΝΤΙΣΤΑΘΜΙΣΤΙΚΩΝ 
ΩΦΕΛΗΜΑΤΩΝ 

ϋ-1 

« Ε» 

ΔΙΚΑΙΟΛΟΓΗΤΙΚΑ Έγγραφα για την Πίστωση των Προγραμ¬ 
μάτων Αντισταθμιστικών Ωφελημάτων 

Ε-1 

« Ρ » 

ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ 

Ρ-1 

«Θ» 

ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ 

0-1 

«Η» 

Μνημόνια ΚΑΤΑΝΟΗΣΗΣ με ελληνικές εταιρίες 

Η-1 

«1» 

ΥΠΟΔΕΙΓΜΑ ΕΚΘΕΣΗΣ ΠΡΟΟΔΟΥ ΣΑΩ 

1-1 

«ύ» 

ΥΠΟΔΕΙΓΜΑΤΑ ΠΡΩΤΟΚΟΛΛΟΥ παραλαβής 

ϋ-1 


ΠΡΟΟΙΜΙΟ 

Στην Αθήνα σήμερα την./.72017, 

αφενός το ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ ΤΗΣ ΕΛΛΑΔΟΣ/ ΓΕΝΙΚΗ ΔΙΕΥΘΥΝΣΗ 
ΑΜΥΝΤΙΚΩΝ ΕΞΟΠΛΙΣΜΩΝ ΚΑΙ ΕΠΕΝΔΥΣΕΩΝ (εφεξής αποκαλούμενο 

ΥΠΕΘΑ/ΓΔΑΕΕ), όπως νομίμως εκπροσωπείται από τον κ.. Γενικό Διευθυντή 

του ΥΠΕΘΑ/ΓΔΑΕΕ 

και αφετέρου, η εταιρεία ΡαγΐΙτσοη δγδίβτηδ Οοτηραηγ ί.Ε.Ο. εταιρεία που έχει συσταθεί 
και λειτουργεί σύμφωνα με τους νόμους της Πολιτείας του ϋθίαννατβ, ΗΠΑ, (εφεξής 
αποκαλούμενη ΠΡΟΜΗΘΕΥΤΗΣ), νόμιμα εκπροσωπούμενη από τον κ. 

όπως αποδεικνύεται από το πληρεξούσιο έγγραφο με αριθμό. και 

ημερομηνία. 

εφεξής αποκαλούμενοι συλλογικά τα «ΜΕΡΗ» και ο καθένας χωριστά το «ΜΕΡΟΣ», 

ΕΠΕΙΔΗ τα ΜΕΡΗ υπέγραψαν στις 19 Φεβρουάριου 1999 τη σύμβαση αντισταθμιστικών 
ωφελημάτων 05/99 απορρέουσα από την προμήθεια του Συστήματος Πυραύλων Ρθΐποί υπό 
τη σύμβαση κύριας προμήθειας 007Α/99 που υπεγράφη μεταξύ των ΜΕΡΩΝ. Η σύμβαση 
αντισταθμιστικών ωφελημάτων 05/99 τροποποιήθηκε δυνάμει της Τροποποίησης υπ’ αριθ. 1, 
η οποία υπεγράφη από το τελευταίο μέρος (ΥΠΕΘΑ/ΓΔΑΕΕ) στις 31 Αυγούστου 2005. 

ΕΠΕΙΔΗ τα ΜΕΡΗ βρίσκονται σε διαφωνία σχετικά με την ανεκπλήρωτη αντισταθμιστική 
υποχρέωση υπό τη σύμβαση αντισταθμιστικών ωφελημάτων 05/99 όπως τροποποιήθηκε 
δυνάμει της Τροποποίησης υπ’ αριθ. 1. 

ΕΠΕΙΔΗ ενόψει των ανωτέρω, τα ΜΕΡΗ συμφώνησαν στην πλήρη και οριστική φιλική 
διευθέτηση της ανωτέρω διαφωνίας προκειμένου να επιτευχθεί η καλύτερη δυνατή λύση για 
αμφότερα τα ΜΕΡΗ, σύμφωνα με τους όρους και τις προϋποθέσεις της παρούσας σύμβασης 

ΕΠΕΙΔΗ η παρούσα σύμβαση αντισταθμιστικών ωφελημάτων κυρώθηκε με τον Ν. 

. / . 

ΤΩΡΑ ΤΑ ΜΕΡΗ ΣΥΜΦΩΝΟΥΝ ΚΑΙ ΑΠΟΔΕΧΟΝΤΑΙ ΑΝΕΠΙΦΥΛΑΚΤΑ τα ακόλουθα σε 
σχέση με την οριστική και αμετάκλητη διευθέτηση και εκκαθάριση των υποχρεώσεων που 
γεννήθηκαν στο πλαίσιο της σύμβασης αντισταθμιστικών ωφελημάτων υπ' αριθ. 05/99 
μεταξύ του ΠΡΟΜΗΘΕΥΤΗ και του ΥΠΕΘΑ/ΓΔΑΕΕ. 


ΚΕΦΑΛΑΙΟ I - ΕΙΣΑΓΩΓΗ 

ΑΡΘΡΟ 1 

ΣΚΟΠΟΣ ΤΗΣ ΣΥΜΒΑΣΗΣ ΑΝΤΙΣΤΑΘΜΙΣΤΙΚΩΝ ΩΦΕΛΗΜΑΤΩΝ 

Σκοπός της παρούσας Σύμβασης Αντισταθμιστικών Ωφελημάτων είναι: 

α. Να εκκαθαριστεί οριστικά και αμετάκλητα η σύμβαση αντισταθμιστικών ωφελημάτων 
05/99. 

β. Περαιτέρω, να καθοριστούν, μεταξύ άλλων: 

1.1.1. Η υποχρέωση αντισταθμιστικών ωφελημάτων του ΠΡΟΜΗΘΕΥΤΗ. 

1.1.2. Οι όροι και προϋποθέσεις που διέπουν την αντισταθμιστική υποχρέωση του 
ΠΡΟΜΗΘΕΥΤΗ, καθώς και ενδεικτικά και όχι περιοριστικά η πίστωση των αντισταθμιστικών 
προγραμμάτων που συμφωνούνται δια της παρούσας. 

1.1.3. Η εγγύηση καλής εκτέλεσης της παρούσας σύμβασης αντισταθμιστικών 
ωφελημάτων που θα πρέπει να καταθέσει ο ΠΡΟΜΗΘΕΥΤΗΣ και οι ποινικές ρήτρες που θα 

επιβληθούν σε περίπτωση υπαίτιας μη εκπλήρωσης εκ μέρους του ΠΡΟΜΗΘΕΥΤΗ μέρους ή 
του συνόλου της αντισταθμιστικής υποχρεώσεώς του. 


ΑΡΘΡΟ 2 

ΟΡΙΣΜΟΙ ΚΑΙ ΕΡΜΗΝΕΙΑ 

Για τους σκοπούς της παρούσας σύμβασης αντισταθμιστικών ωφελημάτων οι κάτωθι 
λέξεις και όροι έχουν την εξής σημασία: 

ΑΩ: αντισταθμιστικά ωφελήματα 

ΓΔΑΕΕ: η Γενική Διεύθυνση Αμυντικών Εξοπλισμών και Επενδύσεων 

ΔΙΑΡΚΕΙΑ ΣΑΩ: η χρονική περίοδος που καθορίζεται στο Άρθρο 5.2 της παρούσας ΣΑΩ 
συμπεριλαμβανομένων τυχόν παρατάσεών της σύμφωνα με τις διατάξεις της παρούσας 
ΣΑΩ, όπως οποιοσδήποτε χορήγησης περιόδου χάριτος σύμφωνα με το Άρθρο 6 της 
παρούσας ΣΑΩ και/ή παρατάσεων λόγω γεγονότων του Άρθρου 20 ή/και παρατάσεων λόγω 
ΔΙΚΑΙΟΛΟΓΗΜΕΝΩΝ ΚΑΘΥΣΤΕΡΗΣΕΩΝ όπως ορίζονται παρακάτω στην παρ. 2.1.5 της 
παρούσας ΣΑΩ. 

ΔΙΑΡΚΕΙΑ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ: η χρονική περίοδος για την 
ολοκλήρωση κάθε σχετικού ΠΡΟΓΡΑΜΜΑΤΟΣ ΑΩ από τον ΠΡΟΜΗΘΕΥΤΗ, όπως 
καθορίζεται στο ΠΑΡΑΡΤΗΜΑ «Ο» της παρούσας ΣΑΩ, συμπεριλαμβανομένων τυχόν 
παρατάσεών της σύμφωνα με τις διατάξεις της παρούσας ΣΑΩ, όπως τυχόν χορήγησης 
περιόδου χάριτος σύμφωνα με το Άρθρο 6 της παρούσας ΣΑΩ και/ή τυχόν παρατάσεων λόγω 
γεγονότων του Άρθρου 20 και/ή παρατάσεων λόγω ΔΙΚΑΙΟΛΟΓΗΜΕΝΩΝ 
ΚΑΘΥΣΤΕΡΗΣΕΩΝ, όπως ορίζονται παρακάτω στην παρ. 2.1.5 της παρούσας ΣΑΩ. 

ΔΙΚΑΙΟΛΟΓΗΜΕΝΗ ΚΑΘΥΣΤΕΡΗΣΗ: η καθυστέρηση στην εκπλήρωση οιασδήποτε 
υποχρέωσης του ΠΡΟΜΗΘΕΥΤΗ υπό την παρούσα ΣΑΩ απορρέουσα από τη μη - 
υλοποίηση ή καθυστερημένη ή πλημμελή υλοποίηση οποιοσδήποτε εκ των υποχρεώσεων ή 
ενεργειών που απαιτούνται εκ μέρους του ΥΠΕΘΑ (συμπεριλαμβανομένων ενδεικτικά και όχι 
περιοριστικά της ΓΔΑΕΕ, της Ελληνικής Πολεμικής Αεροπορίας, του Πολεμικού Ναυτικού, του 
Ελληνικού Στρατού) για την εκτέλεση της παρούσας ΣΑΩ. 

ΔΟΛΑΡΙΟ ΗΠΑ ($): το Δολάριο ΗΠΑ το οποίο είναι το νόμισμα που θα χρησιμοποιηθεί 
για τον υπολογισμό των αξιών των ΑΩ. 

ΕΓΓΥΗΤΙΚΗ ΕΠΙΣΤΟΛΗ: η τραπεζική εγγυητική επιστολή που παρέχεται από τον 
ΠΡΟΜΗΘΕΥΤΗ στο ΥΠΕΘΑ/ΓΔΑΕΕ σύμφωνα με το Άρθρο 19.1 της παρούσας ΣΑΩ. 

ΕΓΚΕΚΡΙΜΕΝΕΣ ΟΝΤΟΤΗΤΕΣ: οι προεγκεκριμένες νομικές οντότητες και φυσικά 
πρόσωπα που ορίζονται στο Άρθρο 13 της ΣΑΩ, που μπορούν να υλοποιούν τα 
ΠΡΟΓΡΑΜΜΑΤΑ ΑΩ. 

ΕΚΘΕΣΗ ΠΡΟΟΔΟΥ ΣΑΩ: η έκθεση που υποχρεούται να υποβάλλει ο ΠΡΟΜΗΘΕΥΤΗΣ 
προς το ΥΠΕΘΑ/ΓΔΑΕΕ, σε τακτά χρονικά διαστήματα, σύμφωνα με το Άρθρο 16 της ΣΑΩ. 

ΕΛΛΗΝΙΚΕΣ ΑΜΥΝΤΙΚΕΣ ΒΙΟΜΗΧΑΝΙΕΣ: οι ΕΛΛΗΝΙΚΕΣ ΕΤΑΙΡΕΙΕΣ, οι οποίες 
δραστηριοποιούνται στην παραγωγή αμυντικού υλικού ή την προμήθεια σχετικών αμυντικών 
υπηρεσιών. 

ΕΛΛΗΝΙΚΕΣ ΕΤΑΙΡΕΙΕΣ: οι δημόσιες ή ιδιωτικές εταιρείες, που έχουν ιδρυθεί και 
λειτουργούν στην Ελλάδα σύμφωνα με τους νόμους της Ελληνικής Δημοκρατίας. 

ΕΡΓΑΣΙΜΗ ΗΜΕΡΑ: μια ημέρα (εκτός Σαββάτου ή Κυριακής) κατά την οποία οι τράπεζες 
είναι ανοικτές για διενέργεια εγχώριων συναλλαγών στην πόλη της Αθήνας, Ελλάδα. 

ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ: η ημερομηνία κατά την οποία η παρούσα ΣΑΩ 
ενεργοποιείται σύμφωνα με το Άρθρο 5 της παρούσας ΣΑΩ. 

ΗΜΕΡΟΜΗΝΙΑ ΛΥΣΗΣ ΣΑΩ: η ημερομηνία κατά την οποία η παρούσα ΣΑΩ θα λυθεί 
σύμφωνα με το Άρθρο 28 της παρούσας ΣΑΩ. 

ΚΑΤΕΥΘΥΝΤΗΡΙΕΣ ΟΔΗΓΙΕΣ ΑΩ ΤΟΥ ΥΠΕΘΑ: οι κατευθυντήριες οδηγίες ΑΩ που 
περιλαμβάνονται στο κείμενο «Κατευθυντήριες Οδηγίες για τα Αντισταθμιστικά Ωφελήματα 
Προμηθειών των Ενόπλων Δυνάμεων», έκδοσης Μάίόυ 1996, ΥΠΕΘΑ/ΓΔΑΕΕ, οι οποίες 
εφαρμόζονται στην παρούσα ΣΑΩ μόνο εφ’ όσον και όπως ειδικώς αναφέρεται στην 
παρούσα. 

ΟΝΟΜΑΣΤΙΚΗ ΑΞΙΑ: η ονομαστική αξία ενός ΠΡΟΓΡΑΜΜΑΤΟΣ ΑΩ όπως καθορίζεται 
στο ΠΑΡΑΡΤΗΜΑ «Α» της ΣΑΩ. 

ΠΙΣΤΩΤΙΚΗ ΑΞΙΑ: το γινόμενο της ΟΝΟΜΑΣΤΙΚΗΣ ΑΞΙΑΣ επί τον ΣΥΝΤΕΛΕΣΤΗ 
ΠΙΣΤΩΣΗΣ. 

ΠΙΣΤΩΤΙΚΗ ΑΞΙΑ ΣΑΩ: η συνολική ΠΙΣΤΩΤΙΚΗ ΑΞΙΑ όλων των ΠΡΟΓΡΑΜΜΑΤΩΝ ΑΩ 
όποος καθορίζεται στο άρθρο 8 της ΣΑΩ. 

ΠΛΕΟΝΑΣΜΑ ΠΙΣΤΩΣΗΣ ΑΩ: το πλεόνασμα ΠΙΣΤΩΤΙΚΗΣ ΑΞΙΑΣ κατά την 
ΗΜΕΡΟΜΗΝΙΑ ΛΥΣΗΣ ΣΑΩ, το οποίο ισούται με τη διαφορά μεταξύ της ΥΠΟΧΡΕΩΣΗΣ ΑΩ 
και του αθροίσματος των ΠΙΣΤΩΤΙΚΩΝ ΑΞΙΩΝ των ΠΡΟΓΡΑΜΜΑΤΩΝ ΑΩ, τα οποία έχουν 
υλοποιηθεί κατά την ΗΜΕΡΟΜΗΝΙΑ ΛΥΣΗΣ ΣΑΩ. 

ΠΡΟΓΡΑΜΜΑ ΑΩ: ένα πρόγραμμα που υλοποιείται από τον ΠΡΟΜΗΘΕΥΤΗ με σκοπό 
την εκπλήρωση της ΥΠΟΧΡΕΩΣΗΣ ΑΩ του σύμφωνα με την παρούσα ΣΑΩ. 

ΠΡΟΜΗΘΕΥΤΗΣ: η εταιρεία ΚαγΙάθοπ δγ5ίθΓΠ5 Οοιτιραπγ ΓΙΟ. 

ΣΑΩ: η παρούσα σύμβαση ΑΩ μεταξύ του ΥΠΕΘΑ/ΓΔΑΕΕ και του ΠΡΟΜΗΘΕΥΤΗ, 
συμπεριλαμβανομένων των ΠΑΡΑΡΤΗΜΑΤΩΝ και των Προσαρτημάτων, που αποτελούν 
αναπόσπαστο μέρος της παρούσας σύμβασης. 

ΣΑΩ 05/99: η σύμβαση αντισταθμιστικών ωφελημάτων 05/99 που υπεγράφη στις 19 
Φεβρουάριου 1999 μεταξύ του ΥΠΕΘΑ/ΓΔΑΕΕ και του ΠΡΟΜΗΘΕΥΤΗ όπως 
τροποποιήθηκε με την Τροποποίηση υπ’ αριθ. 1 που υπεγράφη από το τελευταίο μέρος 
(ΥΠΕΘΑ/ΓΔΑΕΕ) στις 31 Αυγούστου 2005. 

ΣΥΜΒΑΣΗ ΚΥΡΙΑΣ ΠΡΟΜΗΘΕΙΑΣ: η Σύμβαση υπ’ αριθ. 007Α/99 που υπεγράφη μεταξύ 
του ΠΡΟΜΗΘΕΥΤΗ και του ΥΠΕΘΑ/ΓΔΑΕΕ στις 19 Φεβρουάριου 1999 για την προμήθεια 
των Αντί-Αεροπορικών Πυραυλικών Συστημάτων Ρβίποί. 

ΣΥΝΑΝΤΗΣΗ ΕΠΙΣΚΟΠΗΣΗΣ ΠΡΟΟΔΟΥ ΣΑΩ: η συνάντηση μεταξύ των ΜΕΡΩΝ για 
την επισκόπηση της προόδου των ΠΡΟΓΡΑΜΜΑΤΩΝ ΑΩ σύμφωνα με το Άρθρο 17 της ΣΑΩ. 

ΣΥΝΤΕΛΕΣΤΗΣ ΠΙΣΤΩΣΗΣ: ο συντελεστής με τον οποίο πολλαπλασιάζεται η 
ΟΝΟΜΑΣΤΙΚΗ ΑΞΙΑ ενός ΠΡΟΓΡΑΜΜΑΤΟΣ ΑΩ, σύμφωνα με το ΠΑΡΑΡΤΗΜΑ «Α» της 
ΣΑΩ. 

ΤΙΜΗ ΠΛΗΘΩΡΙΣΜΟΥ ΗΠΑ: ο δείκτης που κατά καιρούς δημοσιεύεται ως «ΟΡΙ-ϋ, 113 
Οίίγ ΑνθΤθςβ, ΑΙ! Ιίβπιε» για την προηγούμενη δωδεκάμηνη περίοδο από το Βυτθθυ οί Εβόοτ 
3ί3ίίδίϊθ5 των ΗΠΑ (ως αναρτάται στο Ιιίΐρ://νννννν·ΐ3ΐ5·αον/σρί/Ιιοπΐθ·Ιτίηι) ή σε περίπτωση (ΐ) 
που τέτοιος δείκτης δεν δημοσιεύεται πια ή/και (ϋ) θεμελιώδους αλλαγής σε αυτόν το δείκτη, οι 
τυχόν αλλαγές σε αυτόν το δείκτη ή οποιοσδήποτε άλλος δείκτης τυχόν συμφωνηθεί από τα 
ΜΕΡΗ (σε κάθε περίπτωση η πρόθεση θα είναι τα ΜΕΡΗ να μη βρεθούν σε ευνοϊκότερη ή 
δυσμενέστερη θέση από αυτή στην οποία θα βρίσκονταν αν ο δείκτης δεν έπαυε να 
δημοσιεύεται ή δεν λάμβανε χώρα η σχετική θεμελιώδης αλλαγή). 

ΥΠΕΘΑ: το Υπουργείο Εθνικής Άμυνας της Ελλάδος 

ΥΠΕΥΘΥΝΗ ΔΗΛΩΣΗ: μια δήλωση συμπληρωμένη σύμφωνα με το υπόδειγμα του 
ΠΑΡΑΡΤΗΜΑΤΟΣ «Ρ»ί 

ΥΠΟΧΡΕΩΣΗ ΑΩ: η υποχρέωση του ΠΡΟΜΗΘΕΥΤΗ να παράσχει αντισταθμιστικά 
ωφελήματα σύμφωνα με το Άρθρο 3 της ΣΑΩ. 


ΚΕΦΑΛΑΙΟ II - ΑΝΤΙΚΕΙΜΕΝΟ ΤΗΣ ΣΑΩ 

ΑΡΘΡΟ 3 
ΥΠΟΧΡΕΩΣΗ ΑΩ 

Ο ΠΡΟΜΗΘΕΥΤΗΣ αναλαμβάνει την αμετάκλητη δέσμευση και υποχρέωση να 
υλοποιήσει ή να προσκαλέσει άλλα μέρη να υλοποιήσουν ΠΡΟΓΡΑΜΜΑΤΑ ΑΩ συνολικής 
ΠΙΣΤΩΤΙΚΗΣ ΑΞΙΑΣ ίσης με ΔΟΛΑΡΙΑ ΗΠΑ 440.000.000. 

Η παρούσα ΥΠΟΧΡΕΩΣΗ ΑΩ θα εκπληρωθεί μέσω των ΠΡΟΓΡΑΜΜΑΤΩΝ ΑΩ 
σύμφωνα με το Άρθρο 4. 

Σε περίπτωση που ο ΠΡΟΜΗΘΕΥΤΗΣ προτείνει μία τροποποίηση της παρούσας ΣΑΩ 
που να αφορά σε παράταση της ΔΙΑΡΚΕΙΑΣ ΣΑΩ, η πρότασή του θα πρέπει οπωσδήποτε να 
περιλαμβάνει πρόβλεψη ότι οποιαδήποτε ΥΠΟΧΡΕΩΣΗ ΑΩ που παραμένει ανεκπλήρωτη 
κατά τη λήξη της ΔΙΑΡΚΕΙΑΣ ΣΑΩ (όπως ισχύει πριν από την προτεινόμενη τροποποίηση) θα 
αναπροσαρμόζεται με βάση τη μέση ετήσια ΤΙΜΗ ΠΛΗΘΩΡΙΣΜΟΥ ΗΠΑ κατά την χρονική 
περίοδο που εκκινεί από την λήξη της ΔΙΑΡΚΕΙΑΣ ΣΑΩ και για όσο χρόνο διαρκεί ζητηθείσα 

παράταση της ΔΙΑΡΚΕΙΑΣ ΣΑΩ (για παράδειγμα, αν η ΥΠΟΧΡΕΩΣΗ ΑΩ που παραμένει 
ανεκπλήρωτη κατά τη λήξη της ΔΙΑΡΚΕΙΑΣ ΣΑΩ είναι $5.000.000 και η προτεινόμενη 
παράταση της ΔΙΑΡΚΕΙΑΣ ΣΑΩ είναι τρία (3) έτη, τότε η ΠΙΣΤΩΤΙΚΗ ΑΞΙΑ των $5.000.000 
όπως σταδιακά απομειώνεται θα αναπροσαρμόζεται κατά την περίοδο των τριών (3) ετών με 
βάση τη μέση ετήσια ΤΙΜΗ ΠΛΗΘΩΡΙΣΜΟΥ ΗΠΑ). 

ΑΡΘΡΟ 4 

ΠΡΟΓΡΑΜΜΑΤΑ ΑΩ 

Τα ΠΡΟΓΡΑΜΜΑΤΑ ΑΩ, μέσω των οποίων ο ΠΡΟΜΗΘΕΥΤΗΣ αναλαμβάνει να 
εκπληρώσει την ΥΠΟΧΡΕΩΣΗ ΑΩ, περιγράφονται στο ΠΑΡΑΡΤΗΜΑ «Α», όπως τυχόν 
εκάστοτε τροποποιείται σύμφωνα με τις διατάξεις της παρούσας ΣΑΩ. 

Οι ΟΝΟΜΑΣΤΙΚΕΣ ΑΞΙΕΣ, ΣΥΝΤΕΛΕΣΤΕΣ ΠΙΣΤΩΣΗΣ και οι ΠΙΣΤΩΤΙΚΕΣ ΑΞΙΕΣ για 
κάθε ΠΡΟΓΡΑΜΜΑ ΑΩ καθορίζονται στο ΠΑΡΑΡΤΗΜΑ «Β». 

Για τα ΠΡΟΓΡΑΜΜΑΤΑ ΑΩ που ορίζονται στο ΠΑΡΑΡΤΗΜΑ «Α» ως προγράμματα 
τύπου «ΡΙΙΡΟΗΑδΕ ΟΡ ΗΕϋ_ΕΝΙΟ ΩΕΡΕΝδΕ ΡΡΟΩΙΙΟΤδ ΑΝΩ ΑΜΑΡΩ ΟΡ 
δυΒΟΟΝΤΡΑΤΙΝΘ \Λ/ΟΒΚ» («ΑΓΟΡΑ ΕΛΛΗΝΙΚΏΝ ΑΜΥΝΤΙΚΩΝ ΠΡΟΪΟΝΤΩΝ ΚΑΙ 
ΑΝΑΘΕΣΗ ΥΠΟΚΑΤΑΣΚΕΥΑΣΤΙΚΟΥ ΕΡΓΟΥ») θα πρέπει να υπογράφει μνημόνιο 
κατανόησης ή επιστολή προθέσεων μεταξύ του ΠΡΟΜΗΘΕΥΤΗ ή της ΡΑΥΤΗΕΟΝ 
ΟΟΜΡΑΝΥ και των ΕΓΚΕΚΡΙΜΕΝΩΝ ΟΝΤΟΤΗΤΩΝ. Τα μνημόνια κατανόησης που έχουν 
υπογράφει με τις ΕΓΚΕΚΡΙΜΕΝΕΣ ΟΝΤΟΤΗΤΕΣ περιλαμβάνονται στο ΠΑΡΑΡΤΗΜΑ «Η». 


ΑΡΘΡΟ 5 

ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ ΤΗΣ ΣΑΩ - ΔΙΑΡΚΕΙΑ ΣΑΩ 

Η παρούσα ΣΑΩ θα ενεργοποιηθεί κατά την ημερομηνία υπογραφής της και από τα δύο 
ΜΕΡΗ υπό την προϋπόθεση ότι ο ΠΡΟΜΗΘΕΥΤΗΣ έχει καταθέσει ταυτοχρόνως στο 
ΥΠΕΘΑ/ΓΔΑΕΕ την ΕΓΓΥΗΤΙΚΗ ΕΠΙΣΤΟΛΗ σύμφωνα με το Άρθρο 19. 

Η ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ θα συμπληρωθεί από τα ΜΕΡΗ στο εξώφυλλο της 
παρούσας ΣΑΩ. 

Ο ΠΡΟΜΗΘΕΥΤΗΣ έχει την υποχρέωση να εκπληρώσει την ΥΠΟΧΡΕΩΣΗ ΑΩ εντός 
χρονικής περιόδου που εκκινεί από την 1η Νοεμβρίου 2016 και λήγει οκτώ (8) έτη μετά την 
ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ. 


ΑΡΘΡΟ 6 

ΠΕΡΙΟΔΟΣ ΧΑΡΙΤΟΣ 

6.1 Με την επιφύλαξη του δικαιώματος που έχει ο ΠΡΟΜΗΘΕΥΤΗΣ για παράταση 
σύμφωνα με το Άρθρο 20 και το Άρθρο 29.10 της παρούσας ΣΑΩ ή σύμφωνα με 
οποιαδήποτε άλλη διάταξη της παρούσας ΣΑΩ ή του εφαρμοστέου δικαίου και ανεξαρτήτως 
της αιτίας της καθυστέρησης, εάν αναμένεται οποιοδήποτε τμήμα ενός ΠΡΟΓΡΑΜΜΑΤΟΣ 
ΑΩ να μην έχει υλοποιηθεί κατά τη λήξη της σχετικής ΔΙΑΡΚΕΙΑΣ ΥΛΟΠΟΙΗΣΗΣ ΠΡΟΓΡΑΜ- 

ΜΑΤΟΣ ΑΩ, ο ΠΡΟΜΗΘΕΥΤΗΣ έχει δικαίωμα να ζητήσει περίοδο χάριτος διάρκειας έως: 

α. είκοσι τέσσερις (24) μήνες για την εκπλήρωση της υπολειπόμενης ΥΠΟΧΡΕΩΣΗΣ 
ΑΩ για ΠΡΟΓΡΑΜΜΑ(ΤΑ) ΑΩ που ορίζεται (ονται) στο ΠΑΡΑΡΤΗΜΑ «Α» ως πρόγραμμα(τα) 
τύπου «ΡϋΡΟΗΑδΕ ΟΡ ΗΕΙΕΕΝΙΟ ΩΕΡΕΝ5Ε ΡΡΟΟϋΟΤδ ΑΝΩ Α\Λ/ΑΡΩ ΟΡ 
δυΒΟΟΝΤΡΑΤΙΝΘ \Λ/ΟΡΚ» («ΑΓΟΡΑ ΕΛΛΗΝΙΚΏΝ ΑΜΥΝΤΙΚΩΝ ΠΡΟΪΟΝΤΩΝ ΚΑΙ 
ΑΝΑΘΕΣΗ ΥΠΟ ΚΑΤΑΣΚΕΥΑΣΤΙΚΟΥ ΕΡΓΟΥ») και 

β. δέκα οκτώ (18) μήνες για ΠΡΟΓΡΑΜΜΑ(ΤΑ) ΑΩ που ορίζεται (ονται) στο 
ΠΑΡΑΡΤΗΜΑ «Α» ως πρόγραμμα(τα) τύπου «ΘΡΑΝΤ ΟΡ ΜΑΤΕΡΙΑΙ ΤΟ ΑΡΜΕΩ 
ΡΟΡΟΕδ» («ΠΑΡΟΧΗ ΥΛΙΚΩΝ ΣΤΙΣ ΕΝΟΠΛΕΣ ΔΥΝΑΜΕΙΣ») ή «ΟΗΑΝΤ ΟΡ δΕΠνίΟΕδ 
ΤΟ ΑΡΜΕΩ Ρ0Ρ0Ε6» («ΠΑΡΟΧΗ ΥΠΗΡΕΣΙΩΝ ΣΤΙΣ ΕΝΟΠΛΕΣ ΔΥΝΑΜΕΙΣ»), 

6.2 Προκειμένου να ζητήσει την εν λόγω περίοδο χάριτος, ο ΠΡΟΜΗΘΕΥΤΗΣ πρέπει να 
ειδοποιήσει εγγράφως το ΥΠΕΘΑ/ΓΔΑΕΕ τουλάχιστον δύο (2) μήνες πριν τη λήξη της 
σχετικής ΔΙΑΡΚΕΙΑΣ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ, εξηγώντας τους λόγους για τους 
οποίους ζητά την περίοδο χάριτος, υποβάλλοντας κάθε υποστηρικτικό έγγραφο και 
αναφέροντας τις συγκεκριμένες ενέργειες που θα αναλάβει ο ΠΡΟΜΗΘΕΥΤΗΣ κατά τη 
διάρκεια της περιόδου χάριτος. 

Για την έγκριση περιόδου χάριτος για ΠΡΟΓΡΑΜΜΑΤΑ ΑΩ που ορίζονται στο 
ΠΑΡΑΡΤΗΜΑ «Α» ως προγράμματα τύπου «ΡίΐΡΟΗΑδΕ ΟΡ ΗΕΙΕΕΝΙΟ ΩΕΡΕΝδΕ 
ΡΠΟΩΙΙΟΤδ ΑΝΩ Α\Λ/ΑΠΩ ΟΡ δΕΙΒΟΟΝΤΗΑΤΙΝΟ \Λ/ΟΠΚ» («ΑΓΟΡΑ ΕΛΛΗΝΙΚΩΝ 
ΑΜΥΝΤΙΚΩΝ ΠΡΟΪΟΝΤΩΝ ΚΑΙ ΑΝΑΘΕΣΗ ΥΠΟΚΑΤΑΣΚΕΥΑΣΤΙΚΟΥ ΕΡΓΟΥ») θα πρέπει 
κατά την ημερομηνία της υποβολής του αιτήματος για περίοδο χάριτος να έχει τοποθετηθεί 
τουλάχιστον το 70% των παραγγελιών αγοράς προς τις ΕΓΚΕΚΡΙΜΕΝΕΣ ΟΝΤΟΤΗΤΕΣ. 

Για την έγκριση περιόδου χάριτος για ΠΡΟΓΡΑΜΜΑΤΑ ΑΩ που ορίζονται στο 
ΠΑΡΑΡΤΗΜΑ «Α» ως προγράμματα τύπου «ΘΡΑΝΤ ΟΡ ΜΑΤΕΠΙΑΙ ΤΟ ΑΡΜΕΩ ΡΟΡΟΕδ» 
(«ΠΑΡΟΧΗ ΥΛΙΚΩΝ ΣΤΙΣ ΕΝΟΠΛΕΣ ΔΥΝΑΜΕΙΣ») ή «ΟΡΑΝΤ ΟΡ δΕΡνίΘΕδ ΤΟ ΑΡΜΕΩ 
ΡΟΡΟΕδ» («ΠΑΡΟΧΗ ΥΠΗΡΕΣΙΩΝ ΣΤΙΣ ΕΝΟΠΛΕΣ ΔΥΝΑΜΕΙΣ») θα πρέπει μέχρι την 
ημερομηνία της υποβολής του αιτήματος για τη χορήγηση περιόδου χάριτος να έχει 
παραδοθεί τουλάχιστον το 70% των υλικών ή/και υπηρεσιών του σχετικού ΠΡΟΓΡΑΜΜΑΤΟΣ 
ΑΩ ή το 70% του συνόλου των υλικών ή/και υπηρεσιών όλων των ΠΡΟΓΡΑΜΜΑΤΩΝ ΑΩ 
αυτού του τύπου. 

Η απάντηση του ΥΠΕΘΑ/ΓΔΑΕΕ στο αίτημα του ΠΡΟΜΗΘΕΥΤΗ για περίοδο χάριτος θα 
πρέπει να εκδοθεί εντός τεσσάρων (4) μηνών από την ημερομηνία λήψης του αιτήματος. Σε 
περίπτωση άπρακτης παρέλευσης των ως άνω τεσσάρων (4) μηνών το αίτημα θα λογίζεται 
ως σιωπηρώς εγκριθέν. Η έγκριση του αιτήματος θα παρατείνει τη σχετική ΔΙΑΡΚΕΙΑ 
ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ χωρίς να απαιτείται οποιαδήποτε περαιτέρω 
τροποποίηση. 

Σε περίπτωση που η χορήγηση οποιοσδήποτε περιόδου χάριτος έχει ως αποτέλεσμα η 
ΔΙΑΡΚΕΙΑ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ να υπερβεί τη ΔΙΑΡΚΕΙΑ ΣΑΩ, τότε η ΔΙΑΡ- 

ΚΕΙΑ ΣΑΩ θα παρατείνεται μέχρι την ημερομηνία λήξης της χορηγηθείσας περιόδου χάριτος. 


ΑΡΘΡΟ 7 

ΔΙΑΡΚΕΙΑ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΑΩ 
Η περίοδος υλοποίησης κάθε ΠΡΟΓΡΑΜΜΑΤΟΣ ΑΩ προσδιορίζεται στο ΠΑΡΑΡΤΗΜΑ 
«Ο» της ΣΑΩ. Η ΔΙΑΡΚΕΙΑ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ δεσμεύει τον 
ΠΡΟΜΗΘΕΥΤΗ σε ό,τι αφορά την εμπρόθεσμη υλοποίηση των ΠΡΟΓΡΑΜΜΑΤΩΝ ΑΩ σε 
συνάρτηση με τις διατάξεις του Άρθρου 5 και του Άρθρου 18 της παρούσας ΣΑΩ. 


ΑΡΘΡΟ 8 

ΠΙΣΤΩΤΙΚΗ ΑΞΙΑ ΤΗΣ ΣΑΩ 

Η συνολική ΠΙΣΤΩΤΙΚΗ ΑΞΙΑ των ΠΡΟΓΡΑΜΜΑΤΩΝ ΑΩ της παρούσας ΣΑΩ ανέρχεται 
σε τετρακόσια εβδομήντα έξι εκατομμύρια οκτακόσιες χιλιάδες τετρακόσια ΔΟΛΑΡΙΑ ΗΠΑ και 
μηδέν λεπτά($ 476.800.400,00). Η εν λόγω ΠΙΣΤΩΤΙΚΗ ΑΞΙΑ ΣΑΩ υπερβαίνει την 
ΥΠΟΧΡΕΩΣΗ ΑΩ της παρούσας ΣΑΩ, η οποία είναι και η μόνη υποχρέωση που οφείλει ο 
ΠΡΟΜΗΘΕΥΤΗΣ να υλοποιήσει υπό την παρούσα ΣΑΩ. 

Εκ της ως άνω ΠΙΣΤΩΤΙΚΗΣ ΑΞΙΑΣ ΣΑΩ η συνολική ΠΙΣΤΩΤΙΚΗ ΑΞΙΑ των 
ΠΡΟΓΡΑΜΜΑΤΩΝ ΑΩ που ορίζονται στο ΠΑΡΑΡΤΗΜΑ «Α» ως προγράμματα τύπου 
«ΘΗΑΝΤ ΟΡ ΜΑΤΕΡΙΑΕδ ΤΟ ΑΡΜΕΩ ΡΟΡΟΕδ» («ΠΑΡΟΧΗ ΥΛΙΚΩΝ ΣΤΙΣ ΕΝΟΠΛΕΣ 
ΔΥΝΑΜΕΙΣ») ή «ΘΗΑΝΤ ΟΡ δΕΡνίΟΕδ ΤΟ ΑΠΜΕϋ ΡΟΡΟΕδ» («ΠΑΡΟΧΗ ΥΠΗΡΕΣΙΩΝ 
ΣΤΙΣ ΕΝΟΠΛΕΣ ΔΥΝΑΜΕΙΣ») ανέρχεται σε 271.400.400 ΔΟΛΑΡΙΑ ΗΠΑ και η συνολική 
ΠΙΣΤΩΤΙΚΗ ΑΞΙΑ των ΠΡΟΓΡΑΜΜΑΤΩΝ ΑΩ που ορίζονται στο ΠΑΡΑΡΤΗΜΑ «Α» ως 
προγράμματα τύπου «ΡϋΡΟΗΑδΕ ΟΡ ΗΕΙΙΕΝΙΟ ΩΕΡΕΝδΕ ΡΡΟϋυΟΤδ ΑΝϋ ΑΜΑΡΩ ΟΡ 
δϋΒΟΟΝΤΡΑΤΙΝΘ ΜΟΡΚ» («ΑΓΟΡΑ ΕΛΛΗΝΙΚΩΝ ΑΜΥΝΤΙΚΩΝ ΠΡΟΪΟΝΤΩΝ ΚΑΙ 
ΑΝΑΘΕΣΗ ΥΠΟΚΑΤΑΣΚΕΥΑΣΤΙΚΟΥ ΕΡΓΟΥ») ανέρχεται σε 205.400.000 ΔΟΛΑΡΙΑ ΗΠΑ. 
Ο ΠΡΟΜΗΘΕΥΤΗΣ δεν θα μπορεί να εκπληρώσει την ΠΙΣΤΩΤΙΚΗ ΑΞΙΑ των προγραμμάτων 
τύπου «ΘΡΑΝΤ ΟΡ ΜΑΤΕΡΙΑΓδ ΤΟ ΑΡΜΕϋ ΡΟΡΟΕδ» («ΠΑΡΟΧΗ ΥΛΙΚΩΝ ΣΤΙΣ 
ΕΝΟΠΛΕΣ ΔΥΝΑΜΕΙΣ») ή «ΟΡΑΝΤ ΟΡ δΕΡνίΟΕδ ΤΟ ΑΡΜΕϋ ΡΟΡΟΕδ» («ΠΑΡΟΧΗ 
ΥΠΗΡΕΣΙΩΝ ΣΤΙΣ ΕΝΟΠΛΕΣ ΔΥΝΑΜΕΙΣ») μέσω τυχόν υπερβάλλουσας ΠΙΣΤΩΤΙΚΗΣ 
ΑΞΙΑΣ (έως $ 36.800.400 που μπορεί να έχει υλοποιηθεί από τον ΠΡΟΜΗΘΕΥΤΗ) των 
ΠΡΟΓΡΑΜΜΑΤΩΝ ΑΩ που ορίζονται στο ΠΑΡΑΡΤΗΜΑ «Α» ως προγράμματα τύπου 
«ΡυΠΟΗΑδΕ ΟΡ ΗΕϋ-ΕΝΙΟ ΩΕΡΕΝδΕ ΡΡΟΩϋΟΤδ ΑΝΩ Α\Λ/ΑΡϋ ΟΡ δϋΒΟΟΝΤΡΑΤΙΝΘ 
ννΟΗΚ» («ΑΓΟΡΑ ΕΛΛΗΝΙΚΩΝ ΑΜΥΝΤΙΚΩΝ ΠΡΟΪΟΝΤΩΝ ΚΑΙ ΑΝΑΘΕΣΗ 
ΥΠΟΚΑΤΑΣΚΕΥΑΣΤΙΚΟΥ ΕΡΓΟΥ»), 

ΚΕΦΑΛΑΙΟ III - 

ΑΝΤΙΚΑΤΑΣΤΑΣΗ ΚΑΙ ΠΙΣΤΩΣΗ ΤΩΝ ΠΡΟΓΡΑΜΜΑΤΩΝ ΑΩ 

ΑΡΘΡΟ 9 

ΑΝΤΙΚΑΤΑΣΤΑΣΗ ΠΡΟΓΡΑΜΜΑΤΟΣ ΑΩ 

Σε περίπτωση που, μετά την ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ της ΣΑΩ, προκύψουν 
συγκεκριμένες συνθήκες, οι οποίες εμποδίζουν την υλοποίηση ενός ΠΡΟΓΡΑΜΜΑΤΟΣ ΑΩ ή 
οποιουδήποτε μέρους αυτού, τότε ο ΠΡΟΜΗΘΕΥΤΗΣ θα πρέπει να ενημερώσει το 
ΥΠΕΘΑ/ΓΔΑΕΕ για τις εν λόγω συνθήκες, αιτιολογώντας πλήρως τα γεγονότα και ζητώντας 
την αντικατάσταση του συγκεκριμένου ΠΡΟΓΡΑΜΜΑΤΟΣ ΑΩ ή μέρους αυτού. 

Τα ΜΕΡΗ συμφωνούν ότι τα ΠΡΟΓΡΑΜΜΑΤΑ ΑΩ που ορίζονται στο ΠΑΡΑΡΤΗΜΑ «Α» 
ως πρόγραμμα(τα) τύπου «0ΡΑΝΤ ΟΡ ΜΑΤΕΠΙΑΙ ΤΟ ΑΡΜΕϋ ΡΟΠΟΕδ» («ΠΑΡΟΧΗ 
ΥΛΙΚΩΝ ΣΤΙΣ ΕΝΟΠΛΕΣ ΔΥΝΑΜΕΙΣ») ή «ΘΠΑΝΤ ΟΡ 5ΕΡνΐΟΕ5 ΤΟ ΑΡΜΕϋ ΡΟΚΟΕ3» 
(«ΠΑΡΟΧΗ ΥΠΗΡΕΣΙΩΝ ΣΤΙΣ ΕΝΟΠΛΕΣ ΔΥΝΑΜΕΙΣ» μπορούν να αντικατασταθούν μόνο 
με νέα ΠΡΟΓΡΑΜΜΑΤΑ ΑΩ που σχετίζονται με την παροχή υλικών ή υπηρεσιών στις 
Ένοπλες Δυνάμεις. 

Εφόσον το ΥΠΕΘΑ/ΓΔΑΕΕ αποδέχεται τις συνθήκες αυτές, ο ΠΡΟΜΗΘΕΥΤΗΣ 
αναλαμβάνει την υποχρέωση να το αντικαταστήσει (ή κατά περίπτωση μέρος αυτού) με 
άλλο(α) ΠΡΟΓΡΑΜΜΑ(ΤΑ) ΑΩ επαρκούς ΠΙΣΤΩΤΙΚΗΣ ΑΞΙΑΣ , ώστε να εκπληρώσει την 
ΥΠΟΧΡΕΩΣΗ ΑΩ. Το(α) σε αντικατάσταση ΠΡΟΓΡΑΜΜΑ(ΤΑ) ΑΩ πρέπει να υποβληθεί(ούν) 
στο ΥΠΕΘΑ/ΓΔΑΕΕ για έγκριση, σύμφωνα με τις διατάξεις του Άρθρου 10. 


ΑΡΘΡΟ 10 

ΔΙΑΔΙΚΑΣΙΑ ΑΝΤΙΚΑΣΤΑΣΗΣ ΠΡΟΓΡΑΜΜΑΤΩΝ ΑΩ 
Για την αντικατάσταση ενός ΠΡΟΓΡΑΜΜΑΤΟΣ ΑΩ ή μέρους αυτού το οποίο δεν μπορεί 
να υλοποιηθεί, ο ΠΡΟΜΗΘΕΥΤΗΣ πρέπει να υποβάλει πρόταση σχετικά με το νέο 
ΠΡΟΓΡΑΜΜΑ ΑΩ και τη ΔΙΑΡΚΕΙΑ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ σύμφωνα με τα 
οριζόμενα στο ΠΑΡΑΡΤΗΜΑ «Ο». 

Μετά την υποβολή του(ων) προτεινόμενου(ων) σε αντικατάσταση ΠΡΟΓΡΑΜΜΑ- 
ΤΟΣ(ΩΝ) ΑΩ, το ΥΠΕΘΑ/ΓΔΑΕΕ αναλαμβάνει την υποχρέωση να το(α) εξετάσει εντός εξήντα 
(60) ημερών από την υποβολή του(ς) και εφόσον το(α) προτεινόμενο(α) ΠΡΟΓΡΑΜΜΑ(ΤΑ) 
ΑΩ είναι αποδεκτό(ά), τα ΜΕΡΗ θα ξεκινήσουν τη διαδικασία διαπραγμάτευσης προκειμένου 
να συμφωνήσουν σε τροποποίηση της ΣΑΩ και το(α) νέο(α) ΠΡΟΓΡΑΜΜΑ(ΤΑ) ΑΩ θα 
αντικαταστήσει (ουν) το(α) ΠΡΟΓΡΑΜΜΑ(ΤΑ) ΑΩ ή μέρος αυτού(ών) που δεν μπορεί(ούν) να 
υλοποιηθεί(ούν). Σε περίπτωση που το/τα σε αντικατάσταση ΠΡΟΓΡΑΜΜΑ(ΤΑ) ΑΩ είναι 
τύπου «ΡΙΙΠ0ΗΑ3Ε ΟΡ ΗΕΙΙΕΝΙΟ 0ΕΡΕΝ3Ε ΡΡΟϋϋΟΤ3 ΑΝΩ Α\Λ/ΑΡϋ ΟΡ 
δυΒΟΟΝΤΗΑΤΙΝΘ \Λ/ΟΗΚ» («ΑΓΟΡΑ ΕΛΛΗΝΙΚΏΝ ΑΜΥΝΤΙΚΩΝ ΠΡΟΪΟΝΤΩΝ ΚΑΙ 
ΑΝΑΘΕΣΗ ΥΠΟΚΑΤΑΣΚΕΥΑΣΤΙΚΟΥ ΕΡΓΟΥ»), αν το(α) προτεινόμενο(α) 
ΠΡΟΓΡΑΜΜΑ(ΤΑ) ΑΩ δεν απορριφθεί(ούν) ρητά από το ΥΠΕΘΑ/ΓΔΑΕΕ εντός εξήντα (60) 
ημερών από την υποβολή της πρότασης του ΠΡΟΜΗΘΕΥΤΗ, τότε ο ΠΡΟΜΗΘΕΥΤΗΣ μπο- 

ρεί να ξεκινήσει την υλοποίηση του(ων) προτεινόμενου(ων) ΠΡΟΓΡΑΜΜΑΤΟΣ(ΩΝ) ΑΩ και 
αν η σχετική τροποποίηση της ΣΑΩ υπογράφει, το τμήμα του/των ΠΡΟΓΡΑΜΜΑΤΟΣ(ΩΝ) ΑΩ 
που εκτελέσθηκε κατά το χρόνο που εκκρεμούσε η διαδικασία τροποποίησης, θα 
αναγνωρίζεται για σκοπούς πίστωσης. 

Με την επιφύλαξη των οριζόμενων στην ως άνω παράγραφο 10.2, η υπογραφή της 
τροποποίησης της ΣΑΩ αποτελεί προϋπόθεση για την έναρξη υλοποίησης του προταθέντος 
ΠΡΟΓΡΑΜΜΑΤΟΣ ΑΩ. 


ΑΡΘΡΟ 11 

ΠΙΣΤΩΣΗ ΠΡΟΓΡΑΜΜΑΤΩΝ ΑΩ 

Για να πιστωθεί ένα ΠΡΟΓΡΑΜΜΑ ΑΩ, το πρόγραμμα πρέπει να αποτελεί μέρος της 
παρούσας ΣΑΩ όπως τυχόν εκάστοτε τροποποιείται. 

Ο ΠΡΟΜΗΘΕΥΤΗΣ δικαιούται πιστώσεις για ένα ΠΡΟΓΡΑΜΜΑ ΑΩ όταν αυτό το 
ΠΡΟΓΡΑΜΜΑ ΑΩ ή μέρος αυτού έχει ολοκληρωθεί σύμφωνα με το ΠΑΡΑΡΤΗΜΑ «Α». 

Τα δικαιολογητικά έγγραφα για την πίστωση οποιουδήποτε ΠΡΟΓΡΑΜΜΑΤΟΣ ΑΩ, 
όπως ορίζονται στο ΠΑΡΑΡΤΗΜΑ «Ε» πρέπει να υποβάλλονται στο ΥΠΕΘΑ/ΓΔΑΕΕ το 
αργότερο εντός έξι (6) μηνών από την ημερομηνία ολοκλήρωσης του ΠΡΟΓΡΑΜΜΑΤΟΣ ΑΩ 
ή την ολοκλήρωση του αντίστοιχου μέρους αυτού. 

Η διαδικασία πίστωσης θα αρχίζει με πρωτοβουλία του ΠΡΟΜΗΘΕΥΤΗ, με επιστολή του 
προς το ΥΠΕΘΑ/ΓΔΑΕΕ, με την οποία θα ζητά πίστωση για το ΠΡΟΓΡΑΜΜΑ ΑΩ ή τμήμα 
αυτού, που έχει ήδη ολοκληρωθεί. Το ΥΠΕΘΑ/ΓΔΑΕΕ θα εξετάζει τα δικαιολογητικά έγγραφα 
και το αίτημα πίστωσης και θα εκδίδει τη σχετική απόφαση για την έγκριση της πίστωσης του 
εν λόγω ΠΡΟΓΡΑΜΜΑΤΟΣ ΑΩ εντός χρονικού διαστήματος τριών (3) μηνών από την 
υποβολή του αιτήματος πίστωσης ή από την υποβολή ενός πλήρους πακέτου 
δικαιολογητικών εγγράφων σύμφωνα με την Παράγραφο 11.4 του παρόντος Άρθρου. Εάν 
τυγχάνει εφαρμογής η Παράγραφος 11.4 του παρόντος Άρθρου, το ΥΠΕΘΑ/ΓΔΑΕΕ θα 
ενημερώνει σχετικά τον Προμηθευτή όσο το δυνατόν γρηγορότερα και το αργότερο εντός 
τριών (3) μηνών από την παραλαβή του αιτήματος πίστωσης. 

Το ΥΠΕΘΑ/ΓΔΑΕΕ θα ελέγχει ή/και διασταυρώνει τις πληροφορίες και τα δικαιολογητικά 
έγγραφα που υποβλήθηκαν από τον Προμηθευτή εντός τριών (3) μηνών από την υποβολή 
του αιτήματος πίστωσης και εάν τα δικαιολογητικά έγγραφα δεν είναι πλήρη, το 
ΥΠΕΘΑ/ΓΔΑΕΕ θα ζητάει εγγράφως από τον ΠΡΟΜΗΘΕΥΤΗ εντός της ίδιας χρονικής 
περιόδου, κάθε πληροφορία και/ή δικαιολογητικά έγγραφο που λείπει. Ο ΠΡΟΜΗΘΕΥΤΗΣ θα 
απαντά εγγράφως εντός τριών (3) μηνών από την παραλαβή του έγγραφου αιτήματος του 
ΥΠΕΘΑ/ΓΔΑΕΕ σχετικά με τα έγγραφα που λείπουν (ή εάν είναι απαραίτητο για τη συλλογή 
των εγγράφων, κατόπιν παρατεταμένης χρονικής περιόδου που θα χορηγηθεί από το 
ΥΠΕΘΑ/ΓΔΑΕΕ). Μετά την παραλαβή της απάντησης του ΠΡΟΜΗΘΕΥΤΗ, το 
ΥΠΕΘΑ/ΓΔΑΕΕ θα εξετάζει την απάντηση και τα συμπληρωματικά έγγραφα και θα εκδίδει 
εντός τριών (3) μηνών απόφαση για την έγκριση ή απόρριψη του αιτήματος πίστωσης. Σε 
κάθε περίπτωση, ο ΠΡΟΜΗΘΕΥΤΗΣ θα έχει πάντοτε το δικαίωμα να υποβάλει νέο αίτημα 
πίστωσης. 

Σε περίπτωση λύσης ή λήξης της παρούσας ΣΑΩ, οι διατάξεις του παρόντος Άρθρου 11 
θα εξακολουθούν να ισχύουν και μετά τη λύση ή τη λήξη για ΠΡΟΓΡΑΜΜΑΤΑ ΑΩ ή κάθε 
μέρος ΠΡΟΓΡΑΜΜΑΤΟΣ(ΩΝ) ΑΩ που έχει(ουν) υλοποιηθεί. 

ΚΕΦΑΛΑΙΟ IV - 

ΔΙΑΧΕΙΡΙΣΗ ΚΑΙ ΠΑΡΑΚΟΛΟΥΘΗΣΗ ΤΗΣ ΣΑΩ 

ΑΡΘΡΟ 12 

ΕΥΘΥΝΗ ΥΛΟΠΟΙΗΣΗΣ ΤΗΣ ΣΑΩ 

Ο Προμηθευτής έχει τη συνολική και αποκλειστική ευθύνη έναντι του ΥΠΕΘΑ/ΓΔΑΕΕ για 
την εκπλήρωση της ΥΠΟΧΡΕΩΣΗΣ ΑΩ που απορρέει από την παρούσα ΣΑΩ. 

Σε περίπτωση εξαγοράς, συγχώνευσης ή άλλης μετατροπής της εταιρικής μορφής του 
Προμηθευτή, ο ΠΡΟΜΗΘΕΥΤΗΣ θα είναι υπεύθυνος για τη μεταβίβαση της ευθύνης 
υλοποίησης της παρούσας ΣΑΩ στο διάδοχο νομικό πρόσωπο. 

ΑΡΘΡΟ 13 

ΕΓΚΕΚΡΙΜΕΝΕΣ ΟΝΤΟΤΗΤΕΣ 

Ο ΠΡΟΜΗΘΕΥΤΗΣ είναι πλήρως υπεύθυνος για την υλοποίηση και τη διαχείριση των 
ΠΡΟΓΡΑΜΜΑΤΩΝ ΑΩ που περιλαμβάνονται στη ΣΑΩ. 

Πέραν του ΠΡΟΜΗΘΕΥΤΗ, οι παρακάτω οντότητες αποτελούν ΕΓΚΕΚΡΙΜΕΝΕΣ 
ΟΝΤΟΤΗΤΕΣ που δικαιούνται να προβούν στην υλοποίηση ΠΡΟΓΡΑΜΜΑΤΩΝ ΑΩ: 

Οι μητρικές εταιρείες του Προμηθευτή και/ή οι συνδεδεμένες με αυτόν εταιρείες και/ή κάθε 
άλλη οντότητα που είναι μέλος του Ομίλου εταιρειών ΚθγίΙιβοη. 

Εταιρείες ή άλλα πρόσωπα που συμμετέχουν στην υλοποίηση ΠΡΟΓΡΑΜΜΑΤΩΝ ΑΩ 
της ΣΑΩ σύμφωνα με το ΠΑΡΑΡΤΗΜΑ «Α» της ΣΑΩ. 

Σε περίπτωση που ο Προμηθευτής επιθυμεί την συμμετοχή άλλων τρίτων μερών 
(εταιρειών / προσώπων) ως ΕΓΚΕΚΡΙΜΕΝΩΝ ΟΝΤΟΤΗΤΩΝ στην υλοποίηση της παρούσας 
ΣΑΩ, τότε ο ΠΡΟΜΗΘΕΥΤΗΣ πρέπει με γραπτή αίτησή του να τα προτείνει στο 
ΥΠΕΘΑ/ΓΔΑΕΕ ως ΕΓΚΕΚΡΙΜΕΝΕΣ ΟΝΤΟΤΗΤΕΣ. Η αίτηση πρέπει να περιλαμβάνει τις 
δυνατότητες κάθε προτεινόμενης νέας ΕΓΚΕΚΡΙΜΕΝΗΣ ΟΝΤΟΤΗΤΑΣ και τις 
δραστηριότητες που θα αναλάβει η ΕΓΚΕΚΡΙΜΕΝΗ ΟΝΤΟΤΗΤΑ στα πλαίσια υλοποίησης 
της ΣΑΩ. 

Το ΥΠΕΘΑ/ΓΔΑΕΕ, αναλαμβάνει την υποχρέωση να εξετάσει την αίτηση και να 
ενημερώσει εγγράφως τον ΠΡΟΜΗΘΕΥΤΗ για την αποδοχή ή την απόρριψη της 
προτεινόμενης ΕΓΚΕΚΡΙΜΕΝΗΣ ΟΝΤΟΤΗΤΑΣ, εντός εξήντα (60) ημερών από την 
παραλαβή του σχετικού αιτήματος. Το ΥΠΕΘΑ/ΓΔΑΕΕ διατηρεί το δικαίωμα να αρνηθεί τη 
συμμετοχή μιας προτεινόμενης ΕΓΚΕΚΡΙΜΕΝΗΣ ΟΝΤΟΤΗΤΑΣ και ο ΠΡΟΜΗΘΕΥΤΗΣ θα 
πρέπει να ενημερωθεί για τους λόγους της άρνησης αυτής. 

ΑΡΘΡΟ 14 

ΕΥΘΥΝΗ ΕΛΕΓΧΟΥ ΤΗΣ ΣΑΩ 

Το αρμόδιο όργανο εκ μέρους του ΥΠΕΘΑ για τον έλεγχο, παρακολούθηση και πίστωση 
των ΠΡΟΓΡΑΜΜΑΤΩΝ ΑΩ είναι το ΥΠΕΘΑ/ΓΔΑΕΕ. Τυχόν αλλαγές στο αρμόδιο όργανο θα 
πρέπει να γνωστοποιούνται αμέσως στον ΠΡΟΜΗΘΕΥΤΗ. 


ΑΡΘΡΟ 15 

ΜΗΧΑΝΙΣΜΟΣ ΕΠΙΚΟΙΝΩΝΙΑΣ ΚΑΙ ΑΝΤΑΛΛΑΓΗΣ ΠΛΗΡΟΦΟΡΙΩΝ ΜΕΤΑΞΥ ΤΩΝ 

ΜΕΡΩΝ 

Ο Προμηθευτής είναι υπόχρεος έναντι του ΥΠΕΘΑ/ΓΔΑΕΕ για την διαχείριση και 
υλοποίηση της ΥΠΟΧΡΕΩΣΗΣ ΑΩ σύμφωνα με τις διατάξεις της ΣΑΩ. Για το σκοπό αυτό, ο 
Προμηθευτής θα διασφαλίσει τη διάθεση επαρκούς προσωπικού για την υλοποίηση της 
παρούσας ΣΑΩ και θα συστήσει και θα διατηρήσει κατάλληλο μηχανισμό επικοινωνίας με το 
ΥΠΕΘΑ/ΓΔΑΕΕ. 

Κάθε ανταλλαγή πληροφοριών και ειδοποιήσεων μεταξύ των ΜΕΡΩΝ σε σχέση με την 
παρούσα ΣΑΩ, πρέπει να γίνεται εγγράφως και να παραδίδεται ιδιοχείρως ή ταχυδρομικώς ή 
μέσω τηλεομοιοτυπίας ή ηλεκτρονικού ταχυδρομείου, στις ακόλουθες διευθύνσεις: 

Για το ΥΠΕΘΑ/ΓΔΑΕΕ: 

Υπουργείο Εθνικής Άμυνας της Ελλάδος Γενική Διεύθυνση Αμυντικών 

Εξοπλισμών & Επενδύσεων Διεύθυνση Αντισταθμιστικών 

Ωφελημάτων και Διασφάλισης Ποιότητας Στρατόπεδο Φακίνου 


ΣΤΓ 1020 Αθήνα, Ελλάδα 

Τηλ. +30 210. 

Φαξ: +30 210 ********** 

Διεύθυνση ηλεκτρονικού ταχυδρομείου : ************ 
Για τον ΠΡΟΜΗΘΕΥΤΗ : 


ΡαγΙόθοπ δγείβητιε Ωοιπραηγ 11.0 
870 ννίηίβτ δίτθβΐ 
ννσΙΐΜαητ ΜΑ 
02451 ΩθΙαννατθ, 


Υπ’ όψιν: 
Τηλ: 

Φαξ: 


************ 


******************** 


****************** 

Διεύθυνση ηλεκτρονικού ταχυδρομείου: ************ 

Εκτός εάν άλλως ορίζεται ρητά στην παρούσα, κάθε πληροφορία και/ή γνωστοποίηση 
που δίδεται στο πλαίσιο ή σύμφωνα με την παρούσα ΣΑΩ θα ισχύει: 

15.3.1. Εάν αποστέλλεται μέσω ταχυδρομείου, από (α) την πραγματική παραλαβή ή (β) 
την παρέλευση πέντε (5) ΕΡΓΑΣΙΜΩΝ ΗΜΕΡΩΝ από την αποστολή, ό,τι εκ των ανωτέρω 
συμβεί νωρίτερα. 

15.3.2. Εάν παραδίδεται ιδιοχείρως, από την παράδοση. 

15.3.3. Εάν αποστέλλεται μέσω τηλεομοιοτυπίας, από τη διαβίβαση, υπό την 
προϋπόθεση ότι υφίσταται επιβεβαίωση διαβίβασης χωρίς διακοπή μέσω της αναφοράς 
διαβίβασης και εφόσον δεν έχει λάβει χώρα τηλεφωνική ενημέρωση του αποστολέα από τον 
παραλήπτη (που θα επιβεβαιώνεται εγγράφως) για το γεγονός ότι το φαξ δεν έχει παραληφθεί 
σε ευανάγνωστη μορφή και 

15.3.4. Εάν αποστέλλεται μέσω ηλεκτρονικού ταχυδρομείου, από (α) την παραλαβή 
επιβεβαίωσης ότι το μήνυμα αναγνώστηκε ή (β) την παρέλευση πέντε (5) ΕΡΓΑΣΙΜΩΝ 
ΗΜΕΡΩΝ από την αποστολή του μηνύματος ηλεκτρονικού ταχυδρομείου, ό,τι εκ των 
ανωτέρω συμβεί νωρίτερα. 

Σε περίπτωση αλλαγής της ανωτέρω διεύθυνσης, κάθε ΜΕΡΟΣ υποχρεούται να 
γνωστοποιήσει εγγράφως τη νέα διεύθυνση στο άλλο ΜΕΡΟΣ μέσω αποστολής γραπτής 
ειδοποίησης προ τουλάχιστον δεκαπέντε (15) ημερών προς το άλλο ΜΕΡΟΣ. 


ΑΡΘΡΟ 16 

ΕΚΘΕΣΗ ΠΡΟΟΔΟΥ ΣΑΩ 

Μέχρι την εκπλήρωση της ΥΠΟΧΡΕΩΣΗΣ ΑΩ ο Προμηθευτής υποχρεούται να 
υποβάλλει στο ΥΠΕΘΑ/ΓΔΑΕΕ κάθε έξι (6) μήνες ΕΚΘΕΣΗ ΠΡΟΟΔΟΥ ΣΑΩ, η οποία θα 
παρέχεται σύμφωνα με το υπόδειγμα που καθορίζεται στο ΠΑΡΑΡΤΗΜΑ «I» της παρούσας 
ΣΑΩ. Η εν λόγω έκθεση θα περιγράφει την πρόοδο του Προμηθευτή στην υλοποίηση των 
προγραμμάτων ΑΩ, τις εγκριθείσες πιστώσεις ΑΩ, καθώς και κάθε πρόσθετη εύλογη 
πληροφορία που μπορεί να είναι αναγκαία στο ΥΠΕΘΑ/ΓΔΑΕΕ για την αποτελεσματική 
παρακολούθηση της προόδου του Προμηθευτή- σε ό,τι αφορά την υλοποίηση της 
ΥΠΟΧΡΕΩΣΗΣ ΑΩ. Σε περίπτωση που το ΥΠΕΘΑ/ΓΔΑΕΕ απαιτεί να συμπεριληφθούν στην 
ΕΚΘΕΣΗ ΠΡΟΟΔΟΥ ΣΑΩ τέτοιες πρόσθετες εύλογες πληροφορίες, οφείλει να ενημερώσει 
εγγράφως τον ΠΡΟΜΗΘΕΥΤΗ τουλάχιστον εξήντα (60) μέρες πριν τη λήξη της προθεσμίας 
για την υποβολή της ΕΚΘΕΣΗΣ ΠΡΟΟΔΟΥ ΣΑΩ. 


ΑΡΘΡΟ 17 

ΕΠΙΣΚΟΠΗΣΗ ΠΡΟΟΔΟΥ ΣΑΩ 

Ο Προμηθευτής και το ΥΠΕΘΑ/ΓΔΑΕΕ συμφωνούν να συγκαλούν, εάν εύλογα ζητηθεί 
από ένα έκτων ΜΕΡΩΝ, ΣΥΝΑΝΤΗΣΗ ΕΠΙΣΚΟΠΗΣΗΣ ΠΡΟΟΔΟΥ ΣΑΩ αναφορικά με τη 

ΣΑΩ, εντός δύο (2) μηνών από την παραλαβή της ΕΚΘΕΣΗΣ ΠΡΟΟΔΟΥ ΣΑΩ. Ο σκοπός της 
συνάντησης αυτής είναι: 

Η αξιολόγηση της προόδου του Προμηθευτή και των άλλων ΕΓΚΕΚΡΙΜΕΝΩΝ 
ΟΝΤΟΤΗΤΩΝ στην υλοποίηση των ΠΡΟΓΡΑΜΜΑΤΩΝ ΑΩ, λαμβάνοντας υπόψη τις 
πληροφορίες που παρουσιάζονται στην ΕΚΘΕΣΗ ΠΡΟΟΔΟΥ ΣΑΩ. 

Η επισκόπηση τυχόν άλλων πληροφοριών, ανοιχτών θεμάτων και αλληλογραφίας μεταξύ 
των ΜΕΡΩΝ σχετικά με τη ΣΑΩ. 

Οι τυχόν διορθωτικές ενέργειες που πρέπει να ληφθούν από τον ΠΡΟΜΗΘΕΥΤΗ και/ή το 
ΥΠΕΘΑ/ΓΔΑΕΕ και η συζήτηση τυχόν τροποποιήσεων που απαιτούνται για την ορθή 
υλοποίηση της ΣΑΩ. 

Εάν κατά τις ΣΥΝΑΝΤΗΣΕΙΣ ΕΠΙΣΚΟΠΗΣΗΣ ΠΡΟΟΔΟΥ ΣΑΩ συμφωνηθεί ότι 
οποιοδήποτε από τα ΜΕΡΗ πρέπει να προβεί σε διορθωτικές ενέργειες, όπως 
αποτυπώνονται στα πρακτικά της ΣΥΝΑΝΤΗΣΗΣ ΕΠΙΣΚΟΠΗΣΗΣ ΠΡΟΟΔΟΥ ΣΑΩ που 
έχουν υπογράφει από τους εξουσιοδοτημένους εκπροσώπους αμφοτέρων των ΜΕΡΩΝ, 
αυτές οι διορθωτικές ενέργειες θα αποτελούν δέσμευση του σχετικού ΜΕΡΟΥΣ σύμφωνα με 
τις διατάξεις της παρούσας ΣΑΩ. 

Στις ΣΥΝΑΝΤΗΣΕΙΣ ΕΠΙΣΚΟΠΗΣΗΣ ΠΡΟΟΔΟΥ ΣΑΩ θα παρίστανται εκπρόσωποι: 

Του ΥΠΕΘΑ/ΓΔΑΕΕ και του ΠΡΟΜΗΘΕΥΤΗ 

Άλλων ΕΓΚΕΚΡΙΜΕΝΩΝ ΟΝΤΟΤΗΤΩΝ κατά περίπτωση. 


ΚΕΦΑΛΑΙΟ V - 

ΠΟΙΝΙΚΕΣ ΡΗΤΡΕΣ - ΕΓΓΥΗΣΗ - ΑΝΩΤΕΡΑ ΒΙΑ 

ΑΡΘΡΟ 18 
ΠΟΙΝΙΚΕΣ ΡΗΤΡΕΣ 

181 Εάν μέρος της ΥΠΟΧΡΕΩΣΗΣ ΑΩ του ΠΡΟΜΗΘΕΥΤΗ δεν έχει εκπληρωθεί 

στο τέλος της συμφωνηθείσας ΔΙΑΡΚΕΙΑΣ ΣΑΩ, συμπεριλαμβανομένης κάθε περιόδου 
χάριτος σύμφωνα με το Άρθρο 6, για λόγους που δεν σχετίζονται με αυτούς που 
προβλέπονται στο Άρθρο 20 ή με ΔΙΚΑΙΟΛΟΓΗΜΕΝΕΣ ΚΑΘΥΣΤΕΡΗΣΕΙΣ, τότε ο 
ΠΡΟΜΗΘΕΥΤΗΣ υποχρεούται να καταβάλει ποινικές ρήτρες ποσού ίσου με το δέκα τοις 
εκατό (10%) του τυχόν ανεκπλήρωτου μέρους της υποχρεώσης ΑΩ. 

18.2 Τυχόν καθυστερήσεις που προκαλούνται από τον ΠΡΟΜΗΘΕΥΤΗ στην 
ολοκλήρωση ενός ΠΡΟΓΡΑΜΜΑΤΟΣ ΑΩ πέραν της ΔΙΑΡΚΕΙΑΣ ΥΛΟΠΟΙΗΣΗΣ 
ΠΡΟΓΡΑΜΜΑΤΟΣ ΑΩ (περιλαμβανομένης και κάθε χορηγηθείσας περιόδου χάριτος 
σύμφωνα με το Άρθρο 6) για λόγους που δεν σχετίζονται με αυτούς που προβλέπονται στο 
Άρθρο 20 ή με ΔΙΚΑΙΟΛΟΓΗΜΕΝΕΣ ΚΑΘΥΣΤΕΡΗΣΕΙΣ, θα συνεπάγονται τη μείωση της 
ΠΙΣΤΩΤΙΚΗΣ ΑΞΙΑΣ του μέρους του συγκεκριμένου ΠΡΟΓΡΑΜΜΑΤΟΣ ΑΩ του οποίου η 
υλοποίηση καθυστέρησε πέραν της ΔΙΑΡΚΕΙΑΣ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ, κατά 

ποσοστό ίσο με μηδέν κόμμα μηδέν τρία τοις εκατό (0,03%) της υπολειπόμενης ΠΙΣΤΩΤΙΚΗΣ 
ΑΞΙΑΣ, ανά ημέρα καθυστέρησης. Η εν λόγω απομείωση της ΠΙΣΤΩΤΙΚΗΣ ΑΞΙΑΣ θα ξεκινάει 
μόνο μετά από καθυστέρηση ίση με α) το ένα τέταρτο (1/4) της ΔΙΑΡΚΕΙΑΣ ΥΛΟΠΟΙΗΣΗΣ 
ΠΡΟΓΡΑΜΜΑΤΟΣ ΑΩ του συγκεκριμένου ΠΡΟΓΡΑΜΜΑΤΟΣ ΑΩ ή β) την τυχόν περίοδο 
χάριτος που χορηγείται σύμφωνα με το Άρθρο 6, όποια εκ των ανωτέρω είναι μεγαλύτερης 
διάρκειας. 

18.3 Η καταβολή ποινικών ρητρών σύμφωνα με το Άρθρο 18, θα αποτελεί το 
μοναδικό και αποκλειστικό μέσο ικανοποίησης των αξιώσεων του ΥΠΕΘΑ/ΓΔΑΕΕ κατά του 
ΠΡΟΜΗΘΕΥΤΗ και τη μοναδική, αποκλειστική και συνολική ευθύνη του ΠΡΟΜΗΘΕΥΤΗ για 
μη εκτέλεση ή καθυστερημένη εκτέλεση της παρούσας ΣΑΩ και θα συνεπάγεται την πλήρη 
και οριστική εκπλήρωση της ΥΠΟΧΡΕΩΣΗΣ ΑΩ του ΠΡΟΜΗΘΕΥΤΗ υπό την παρούσα ΣΑΩ 
και ο ΠΡΟΜΗΘΕΥΤΗΣ θα απαλλάσσεται από όλες τις υποχρεώσεις και ευθύνες που 
απορρέουν από την παρούσα ΣΑΩ ή σχετίζονται με αυτή. 

18.4 Πριν από την επιβολή οποιαδήποτε ποινικής ρήτρας σύμφωνα με το παρόν 
Άρθρο, το ΥΠΕΘΑ/ΓΔΑΕΕ οφείλει να ενημερώνει εγγράφως τον ΠΡΟΜΗΘΕΥΤΗ ως προς 
την πρόθεσή του να επιβάλει ποινικές ρήτρες και ως προς το ποσό αυτών των ποινικών 
ρητρών και να παρέχει στον ΠΡΟΜΗΘΕΥΤΗ εύλογο χρονικό διάστημα τουλάχιστον σαράντα 
πέντε (45) ημερών προκειμένου να υποβάλει τις απόψεις του επί του εν λόγω ζητήματος. 


ΑΡΘΡΟ 19 

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ 

19.1 Για να εξασφαλιστεί η καλή εκτέλεση της ΥΠΟΧΡΕΩΣΗΣ ΑΩ, ο 
ΠΡΟΜΗΘΕΥΤΗΣ υποχρεούται να υποβάλει στο ΥΠΕΘΑ/ ΓΔΑΕΕ την ημέρα που θα 
υπογράφει η ΣΑΩ από το τελευταίο ΜΕΡΟΣ, ΕΓΓΥΗΤΙΚΗ ΕΠΙΣΤΟΛΗ, σύμφωνα με το 
υπόδειγμα του ΠΑΡΑΡΤΗΜΑΤΟΣ «Ο», ποσού ίσου με το δέκα τοις εκατό (10%) της 
ΥΠΟΧΡΕΩΣΗΣ ΑΩ και διάρκειας ισχύος ίσης με οκτώ (8) έτη πλέον έξι (6) μηνών. 

Σε περίπτωση που η ΔΙΑΡΚΕΙΑ ΣΑΩ ξεπεράσει τα οκτώ (8) έτη για οποιονδήποτε λόγο, 
ο ΠΡΟΜΗΘΕΥΤΗΣ θα πρέπει να παρατείνει αντίστοιχα την διάρκεια της ΕΓΓΥΗΤΙΚΗΣ 
ΕΠΙΣΤΟΛΗΣ. Εάν η εκκαθάριση της παρούσας ΣΑΩ δεν καταστεί δυνατή εντός έξι (6) μηνών 
από την λήξη της, τότε ο ΠΡΟΜΗΘΕΥΤΗΣ θα πρέπει να παρατείνει τη διάρκεια της 
ΕΓΓΥΗΤΙΚΗΣ ΕΠΙΣΤΟΛΗΣ για χρονικό διάστημα που δεν θα υπερβαίνει τους έξι (6) μήνες. Οι 
απαραίτητες ενέργειες για την παράταση της διάρκειας της ΕΓΓΥΗΤΙΚΗΣ ΕΠΙΣΤΟΛΗΣ θα 
ολοκληρώνονται το αργότερο τριάντα (30) ημέρες πριν τη λήξη της υφιστάμενης 
ΕΓΓΥΗΤΙΚΗΣ ΕΠΙΣΤΟΛΗΣ. 

19.2 Ο ΠΡΟΜΗΘΕΥΤΗΣ δηλώνει ότι πρόθεσή του είναι η εκπλήρωση της 
ΥΠΟΧΡΕΩΣΗΣ ΑΩ μέσω της υλοποίησης των ΠΡΟΓΡΑΜΜΑΤΩΝ ΑΩ σύμφωνα με τη ΣΑΩ 
και όχι η πληρωμή υπό τη μορφή ποινικών ρητρών. 

19.3 Το ποσό της ΕΓΓΥΗΤΙΚΗΣ ΕΠΙΣΤΟΛΗΣ θα μειώνεται σταδιακά κατόπιν της 
υλοποίησης κάθε ΠΡΟΓΡΑΜΜΑΤΟΣ ΑΩ ή μέρους αυτού ώστε ανά πάσα στιγμή να ισούται 
με το δέκα τοις εκατό (10%) της υπολειπόμενης υποχρεώσΗΣ ΑΩ. Το ΥΠΕΘΑ/ΓΔΑΕΕ θα εγ- 



3144 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 65/02.11.2017 


κρίνει τη μείωση του ποσού της ΕΓΓΥΗΤΙΚΗΣ ΕΠΙΣΤΟΛΗΣ αποστέλλοντας σχετική επιστολή 
προς την τράπεζα που έχει εκδώσει την ΕΓΓΥΗΤΙΚΗ ΕΠΙΣΤΟΛΗ και αντίγραφο αυτής προς 
τον ΠΡΟΜΗΘΕΥΤΗ. Η εν λόγω επιστολή θα εκδίδεται εντός τριάντα (30) ημερών από την 
έγκριση του σχετικού αιτήματος πίστωσης ΑΩ του ΠΡΟΜΗΘΕΥΤΗ. 

19.4 Το ΥΠΕΘΑ/ΓΔΑΕΕ θα αποδεσμεύσει και θα επιστρέφει την ΕΓΓΥΗΤΙΚΗ 
ΕΠΙΣΤΟΛΗ στον ΠΡΟΜΗΘΕΥΤΗ μόλις εκπληρωθεί το σύνολο της υποχρέωσης ΑΩ του 
ΠΡΟΜΗΘΕΥΤΗ ή ο ΠΡΟΜΗΘΕΥΤΗΣ απαλλαγεί από την ΥΠΟΧΡΕΩΣΗ ΑΩ, ή σε 
περίπτωση μη εκπλήρωσης ή μερικής εκπλήρωσης της υποχρέωσης ΑΩ από τον 
ΠΡΟΜΗΘΕΥΤΗ εφόσον δεν συντρέχει περίπτωση απαλλαγής του κατ’ άλλο τρόπο, μετά την 
πληρωμή από τον ΠΡΟΜΗΘΕΥΤΗ ή την πληρωμή από την εκδότρια Τράπεζα δια της 
ΕΓΓΥΗΤΙΚΗΣ ΕΠΙΣΤΟΛΗΣ του ποσού των επιβληθεισών ποινικών ρητρών, σύμφωνα με 
τους όρους του Άρθρου 18 της παρούσας ΣΑΩ. 


ΑΡΘΡΟ 20 
ΑΝΩΤΕΡΑ ΒΙΑ 

20.1 Ο ΠΡΟΜΗΘΕΥΤΗΣ δεν ευθύνεται και δεν υποχρεούται στην καταβολή 
ποινικών ρητρών σύμφωνα με το Άρθρο 18 της παρούσας ΣΑΩ για καθυστερήσεις στην 
εκπλήρωση των υποχρεώσεων του που απορρέουν από τη σΑΩ, που οφείλονται σε 
γεγονότα πέρα από τον έλεγχό του («Γεγονός(τα) Ανωτέρας Βίας») όπως ενδεικτικά και όχι 
περιοριστικά: πράξεις ή παραλείψεις αρχών, αδυναμία λήψης κάθε είδους έγκρισης, άδειας ή 
άδειας εξαγωγής, αλλαγές στη νομοθεσία, φυσικές καταστροφές ή θεομηνίες, γενική ή μερική 
απεργία που συνεπάγεται τη διακοπή των εργασιών ή της λειτουργίας του εργοστασίου ή των 
εγκαταστάσεων του ΠΡΟΜΗΘΕΥΤΗ ή των υπεργολάβων ή των προμηθευτών του 
ΠΡΟΜΗΘΕΥΤΗ, πυρκαγιά, πλημμύρα, σεισμός, εμπάργκο, εμπορικός αποκλεισμός ή 
αποκλεισμός συγκοινωνιών και/ή πόλεμος. 

20.2 Ο ΠΡΟΜΗΘΕΥΤΗΣ όταν επηρεαστεί από Γεγονός Ανωτέρας Βίας οφείλει 
εντός εξήντα (60) ημερών να αποστείλει επιστολή προς το ΥΠΕΘΑ/ΓΔΑΕΕ με την οποία θα το 
ενημερώνει για το Γεγονός Ανωτέρας Βίας εφόσον το Γεγονός Ανωτέρας Βίας εμποδίζει τον 
ΠΡΟΜΗΘΕΥΤΗ στην εκπλήρωση των υποχρεώσεών του υπό την παρούσα ΣΑΩ ή προκαλεί 
καθυστερήσεις στην εκπλήρωση. Το ΥΠΕΘΑ/ΓΔΑΕΕ οφείλει να απαντήσει εντός εξήντα (60) 
ημερών. 

Σε κάθε περίπτωση τα ΜΕΡΗ οφείλουν να καταβάλλουν κάθε εύλογα αναμενόμενη 
προσπάθεια, εφόσον είναι δυνατόν, προκειμένου να αποφύγουν, να απομακρύνουν ή να 
επανορθώσουν τέτοιες περιπτώσεις καθυστερήσεων και σε κάθε περίπτωση να συνεχίσουν 
να εκπληρώνουν τις υποχρεώσεις τους μόλις τα γεγονότα αυτά εκλείψουν. 

20.3 Στην περίπτωση που συμβεί τέτοιο Γεγονός Ανωτέρας Βίας, το οποίο 
επηρεάζει την υλοποίηση της ΥΠΟΧΡΕΩΣΗΣ ΑΩ του ΠΡΟΜΗΘΕΥΤΗ, ο ΠΡΟΜΗΘΕΥΤΗΣ 
θα δικαιούται παράτασης της ΔΙΑΡΚΕΙΑΣ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ του(ων) 
ΠΡΟΓΡΑΜΜΑΤΟΣ(ΩΝ) ΑΩ που επηρεάζεται(ονται) και της ΔΙΑΡΚΕΙΑΣ ΑΩ, που θα ισούται 
με τη χρονική διάρκεια του Γεγονότος Ανωτέρας Βίας και κάθε επιπλέον χρόνου που 
απαιτείται προκειμένου να αποκατασταθούν οι συνέπειες που έχει το Γεγονός Ανωτέρας Βίας 

στην υλοποίηση της ΥΠΟΧΡΕΩΣΗΣ ΑΩ. Σε περίπτωση που αυτός ο επιπλέον χρόνος 
υπερβαίνει τους δώδεκα (12) μήνες, η ΓΔΑΕΕ μπορεί να ζητήσει την αντικατάσταση του 
ΠΡΟΓΡΑΜΜΑΤΟΣ ΑΩ σύμφωνα με τις διατάξεις του Άρθρου 20.4. 

20.4 Ανεξαρτήτως των οριζομένων στην παράγραφο 20.2 ανωτέρω, σε 
περίπτωση που ένα Γεγονός Ανωτέρας Βίας, όπως περιγράφεται στην παράγραφο 20.1, 
υπερβαίνει την χρονική περίοδο των δώδεκα (12) μηνών για ένα συγκεκριμένο ΠΡΟΓΡΑΜΜΑ 
ΑΩ και/ή οι συνέπειες αυτού(ών) του(ων) Γεγονότος(ων) Ανωτέρας Βίας δεν μπορούν να 
αποκατασταθούν, τότε ο ΠΡΟΜΗΘΕΥΤΗΣ υποχρεούται να προτείνει ένα νέο ΠΡΟΓΡΑΜΜΑ 
ΑΩ προς αντικατάσταση του προαναφερθέντος ΠΡΟΓΡΑΜΜΑΤΟΣ ΑΩ, σύμφωνα με τις 
διατάξεις των Άρθρων 9 και 10. Σε αυτή την περίπτωση ο ΠΡΟΜΗΘΕΥΤΉΣ θα δικαιούται 
παράτασης της ΔΙΑΡΚΕΙΑΣ ΣΑΩ χρονικού διαστήματος έξι (6) μηνών και σε κάθε περίπτωση 
τόσου χρονικού διαστήματος όσου απαιτείται για την υλοποίηση του σε αντικατάσταση 
ΠΡΟΓΡΑΜΜΑΤΟΣ ΑΩ προκειμένου να εκπληρώσει την ΥΠΟΧΡΕΩΣΗ ΑΩ, όποιο από τα 
ανωτέρω χρονικά διαστήματα είναι μεγαλύτερο. Ο ΠΡΟΜΗΘΕΥΤΗΣ δικαιούται να λάβει 
πιστώσεις για την ΠΙΣΤΩΤΙΚΗ ΑΞΙΑ οποιουδήποτε μέρους του ΠΡΟΓΡΑΜΜΑΤΟΣ ΑΩ έχει 
υλοποιηθεί μέχρι το χρόνο που συνέβη το Γεγονός Ανωτέρας Βίας ή παρά την επέλευση του 
Γεγονότος Ανωτέρας Βίας. 


ΑΡΘΡΟ 21 
ΚΥΡΩΣΕΙΣ 

Μη εξαιρουμένων των διατάξεων του Άρθρου 18, το ΥΠΕΘΑ/ΓΔΑΕΕ, κατόπιν σχετικής 
ειδοποίησης του ΠΡΟΜΗΘΕΥΤΗ διατηρεί το δικαίωμα: 

21.1 Σε περίπτωση που ο ΠΡΟΜΗΘΕΥΤΗΣ παραβιάσει ουσιώδεις συμβατικές 
του υποχρεώσεις που πηγάζουν από την παρούσα ΣΑΩ και εφόσον ο ΠΡΟΜΗΘΕΥΤΗΣ έχει 
αποδεδειγμένα κακή πίστη, να αποκλείσει μόνιμα ή προσωρινά από τις προμήθειες των 
Ενόπλων Δυνάμεων τον ΠΡΟΜΗΘΕΥΤΗ ή/και τις ΕΓΚΕΚΡΙΜΕΝΕΣ ΟΝΤΟΤΗΤΕΣ που 
παραβίασαν τους συμβατικούς όρους της ΣΑΩ δια της μη εκπλήρωσης των υποχρεώσεών 
τους. 

212 Σε περίπτωση που ο ΠΡΟΜΗΘΕΥΤΗΣ δε διατηρεί ΕΓΓΥΗΤΙΚΗ ΕΠΙΣΤΟΛΗ 
σύμφωνα με το Άρθρο 19 να κηρύξει τον ΠΡΟΜΗΘΕΥΤΗ έκπτωτο. 

ΚΕΦΑΛΑΙΟ VI - 
ΛΟΙΠΕΣ ΔΙΑΤΑΞΕΙΣ 

ΑΡΘΡΟ 22 

ΔΙΑΒΑΘΜΙΣΗ ΒΙΟΜΗΧΑΝΙΚΗΣ ΑΣΦΑΛΕΙΑΣ 
Εάν τυχόν Ελληνικές Εταιρείες αναλάβουν την υλοποίηση ενός ΠΡΟΓΡΑΜΜΑΤΟΣ ΑΩ με 
αντικείμενο την προμήθεια υλικών ή/και την παροχή υπηρεσιών στις Ελληνικές Ένοπλες 
Δυνάμεις, πρέπει να κατέχουν το επίπεδο διαβάθμισης των Προτύπων Βιομηχανικής 
Ασφάλειας που απαιτείται σύμφωνα με τις απαιτήσεις του τελικού χρήστη των προς 
παράδοση υλικών ή/και υπηρεσιών και του είδους του έργου που θα αναλάβουν, σύμφωνα με 
τον Εθνικό Κανονισμό Βιομηχανικής Ασφάλειας (ΕΚΒΑ). Στην περίπτωση που οι Ελληνικές 
Εταιρείες δεν έχουν την απαιτουμένη άδεια Βιομηχανικής Ασφάλειας, θα πρέπει να προβούν 
στις προβλεπόμενες διαδικασίες προκειμένου να την αποκτήσουν σύμφωνα με τις διατάξεις 
του ΕΚΒΑ. Επιπλέον, οι πληροφορίες οι οποίες θα παρέχονται από τις Ελληνικές Εταιρείες 
που υλοποιούν ΠΡΟΓΡΑΜΜΑΤΑ ΑΩ της παρούσας ΣΑΩ, σε οποιοδήποτε τρίτο μέρος που 
κατά οποιοδήποτε τρόπο εμπλέκεται στα ΠΡΟΓΡΑΜΜΑΤΑ ΑΩ, θα περιορίζονται σε αυτές 
που κρίνονται ως απολύτως απαραίτητες για την υλοποίηση τού έργου που έχει αναληφθεί. 


ΑΡΘΡΟ 23 

ΔΙΑΧΕΙΡΙΣΗ-ΔΙΑΣΦΑΛΙΣΗ ΠΟΙΟΤΗΤΑΣ 

Εάν σύμφωνα με το ΠΑΡΑΡΤΗΜΑ «Α» υπάρχει ανάγκη για διαχείριση - διασφάλιση 
ποιότητας για κάποιο ΠΡΟΓΡΑΜΜΑ ΑΩ, τότε οι συμβάσεις υπεργολαβίας με τις ΕΛΛΗΝΙΚΕΣ 
ΕΤΑΙΡΕΙΕΣ πρέπει να περιλαμβάνουν τους όρους και προϋποθέσεις που προβλέπονται στο 
ΠΑΡΑΡΤΗΜΑ «Α» για το σχετικό ΠΡΟΓΡΑΜΜΑ ΑΩ. 


ΑΡΘΡΟ 24 
ΤΡΟΠΟΠΟΙΗΣΕΙΣ 

24.1 Οποιαδήποτε τροποποίηση της ΣΑΩ θεωρείται έγκυρη εφόσον γίνεται εγγρά- 
φως και υπογράφεται από εξουσιοδοτημένους εκπροσώπους και των δύο ΜΕΡΩΝ. Η υπογε¬ 
γραμμένη τροποποίηση θα αποτελεί αναπόσπαστο μέρος της ΣΑΩ. 

24.2 Εάν οποιοδήποτε από τα ΜΕΡΗ κρίνει ότι απαιτείται τροποποίηση στην 
παρούσα ΣΑΩ τότε θα πρέπει να υποβάλει προς το άλλο ΜΕΡΟΣ έγγραφη πρόταση 
τροποποίησης, προσδιορίζοντας τους λόγους για τους οποίους απαιτείται τροποποίηση και 
ζητώντας την έναρξη των διαπραγματεύσεων. Το άλλο ΜΕΡΟΣ θα απαντήσει εντός εξήντα 

(60) ημερών από το ανωτέρω αίτημα. Εάν το αίτημα τροποποίησης γίνει αποδεκτό, οι 
διαπραγματεύσεις θα ξεκινήσουν εντός εξήντα (60) ημερών από την εν λόγω αποδοχή. Εκτός 
αν άλλως συμφωνηθεί μεταξύ των ΜΕΡΩΝ, η διαδικασία για την τροποποίηση της παρούσας 
ΣΑΩ θα πρέπει να ολοκληρωθεί εντός δώδεκα (12) μηνών από την υποβολή του σχετικού 
αιτήματος τροποποίησης. 

Σε περίπτωση που η διαδικασία τροποποίησης υπερβεί χρονική περίοδο δώδεκα 
(12) μηνών από την υποβολή της πρότασης τροποποίησης και δεν έχει ολοκληρωθεί μέχρι το 
τέλος της ΔΙΑΡΚΕΙΑΣ ΣΑΩ, τότε η ΔΙΑΡΚΕΙΑ ΣΑΩ παρατείνεται μέχρι την ολοκλήρωση της 
διαδικασίας τροποποίησης. Ωστόσο, η εν λόγω παράταση δεν μπορεί να υπερβεί τους 
δώδεκα (12) μήνες. 

24.3 Σε περίπτωση που η τροποποίηση επηρεάζει την υλοποίηση συγκεκριμένου 
ΠΡΟΓΡΑΜΜΑΤΟΣ ΑΩ, τότε η σχετική ΔΙΑΡΚΕΙΑ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ, θα 
παρατείνεται δια της εν λόγω τροποποίησης για χρονική περίοδο ίση τουλάχιστον με τη 
διάρκεια της διαδικασίας τροποποίησης. 


ΑΡΘΡΟ 25 

ΓΛΩΣΣΑ ΤΗΣ ΣΥΜΒΑΣΗΣ ΑΩ 

Η παρούσα ΣΑΩ υπογράφεται στην ελληνική και στην αγγλική γλώσσα. Σε περίπτωση 
ασυμφωνίας το ελληνικό κείμενο θα υπερισχύει. Τα ΠΑΡΑΡΤΗΜΑΤΑ της παρούσας ΣΑΩ 
υπογράφονται μόνο στην αγγλική γλώσσα. 


ΑΡΘΡΟ 26 

ΕΦΑΡΜΟΣΤΕΟ ΔΙΚΑΙΟ 

Η παρούσα ΣΑΩ διέπεται, ερμηνεύεται και υλοποιείται σύμφωνα με τους νόμους της 
Ελληνικής Δημοκρατίας. 


ΑΡΘΡΟ 27 

ΕΠΙΛΥΣΗ ΔΙΑΦΟΡΩΝ 

27.1 Σε περίπτωση διαφωνίας μεταξύ του ΥΠΕΘΑ/ΓΔΑΕΕ και του 
ΠΡΟΜΗΘΕΥΤΗ σχετικά με την ερμηνεία της ΣΑΩ, τα δικαιώματα, τα καθήκοντα ή τις 
υποχρεώσεις καθενός από τα Μέρη, ή σχετικά με οποιεσδήποτε πράξεις, ζητήματα, ή 
οτιδήποτε άλλο που θα μπορούσε να προκόψει από την παρούσα ΣΑΩ (εφεξής η 
« ΔΙΑΦΩΝΙΑ »), τα ΜΕΡΗ θα επιλύσουν αποκλειστικά και οριστικά κάθε ΔΙΑΦΩΝΙΑ σύμφωνα 
με τις ακόλουθες διαδικασίες: 

27.2 Τα ΜΕΡΗ προτίθενται να επιλύσουν όλα τα παράπονα και τις διαφωνίες με φιλικό 
τρόπο κατόπιν συσκέψεων και διαπραγματεύσεων. Το ΜΕΡΟΣ που ισχυρίζεται την ύπαρξη 
ΔΙΑΦΩΝΙΑΣ θα ειδοποιεί το άλλος μέρος μέσω συστημένης επιστολής που θα υπογράφεται 
και θα επιδίδεται δεόντως σύμφωνα με το Άρθρο 15 της ΣΑΩ, εκθέτοντας συνοπτικά τις 
λεπτομέρειες της ΔΙΑΦΩΝΙΑΣ και ζητώντας τη σύγκληση σύσκεψης επίλυσης διαφορών σε 

χώρο που θα επιλέγεται από το ΜΕΡΟΣ στο οποίο παραδίδεται η εν λόγω ειδοποίηση. Τα 
ΜΕΡΗ συμφωνούν να διεξάγουν τη σύσκεψη επίλυσης διαφορών καλή τη πίστει και να 
καταβάλουν κάθε προσπάθεια για την επίλυση της ΔΙΑΦΩΝΙΑΣ με φιλικό τρόπο. Εάν τα 
ΜΕΡΗ δεν επιλύσουν την ως άνω ΔΙΑΦΩΝΙΑ στην εν λόγω σύσκεψη επίλυσης διαφορών 
εντός δέκα (10) ημερολογιακών ημερών από την ημερομηνία επίδοσης της ανωτέρω 
συστημένης επιστολής, ή εντός τυχόν πρόσθετης χρονικής περιόδου η οποία θα έχει από 
κοινού συμφωνηθεί, τότε η ΔΙΑΦΩΝΙΑ θα επιλύεται μέσω διαιτησίας όπως καθορίζεται 
κατωτέρω. 

27.3 Κάθε ΔΙΑΦΩΝΙΑ η οποία δεν έχει επιλυθεί σύμφωνα με το Άρθρο 27.2 θα ε¬ 
πιλύεται τελεσίδικα σύμφωνα με τους Κανόνες Διαιτησίας του Διεθνούς Εμπορικού 
Επιμελητηρίου από τρεις (3) διαιτητές που θα διοριστούν σύμφωνα με τους εν λόγω Κανόνες. 
Ο Επιδιαιτητής δεν θα είναι υπήκοος της Ελλάδας ή των ΗΠΑ. Ο τόπος διεξαγωγής της 
διαιτησίας θα είναι η Ζυρίχη, Ελβετίας, η γλώσσα που θα χρησιμοποιηθεί στις διαδικασίες 
διαιτησίας θα είναι η Αγγλική και το εφαρμοστέο ουσιαστικό δίκαιο θα είναι το Ελληνικό δίκαιο. 


ΑΡΘΡΟ 28 
ΛΥΣΗ ΤΗΣ ΣΑΩ 

28.1 Η παρούσα ΣΑΩ λύεται την ημερομηνία που θα συμβεί οποιοδήποτε από τα 
ακόλουθα γεγονότα: 

28.1.1 Εκπλήρωση της υποχρεώσης ΑΩ του ΠΡΟΜΗΘΕΥΤΗ ή απαλλαγή του 
ΠΡΟΜΗΘΕΥΤΗ από την ΥΠΟΧΡΕΩΣΗ ΑΩ σύμφωνα με το Άρθρο 20 ή 29.10 της παρούσας 
ΣΑΩ ή καταβολή (συμπεριλαμβανομένης της κατάπτωσης της ΕΓΓΥΗΤΙΚΗΣ ΕΠΙΣΤΟΛΗΣ) 
οποιοσδήποτε ποινικής ρήτρας που τυχόν οφείλεται σύμφωνα με το άρθρο 18 ή 

28.1.2 Κοινή έγγραφη συμφωνία των μερών περί λύσης της ΣΑΩ. 


ΑΡΘΡΟ 29 
ΛΟΙΠΕΣ ΔΙΑΤΑΞΕΙΣ 

29.1 Οι ευθύνες και οι υποχρεώσεις αμφοτέρων των ΜΕΡΩΝ σε σχέση με την 
παρούσα ΣΑΩ περιορίζονται σε ό,τι ρητώς αναφέρεται στη ΣΑΩ και καμία υποχρέωση δεν 
μπορεί να επιβληθεί στον ΠΡΟΜΗΘΕΥΤΗ με βάση τις ΚΑΤΕΥΘΥΝΤΗΡΙΕΣ ΟΔΗΓΙΕΣ ΑΩ 
ΤΟΥ ΥΠΕΘΑ ή με άλλο τρόπο πέραν των οριζομένων στην παρούσα ΣΑΩ. 

29.2 Οποιαδήποτε αναφορά σε Άρθρο, Παράγραφο, ΠΑΡΑΡΤΗΜΑ, Προσάρτημα 
και σελίδα αναφέρεται στο Άρθρο, Παράγραφο, ΠΑΡΑΡΤΗΜΑ, Προσάρτημα και σελίδα της 
παρούσας ΣΑΩ, εκτός αν ορίζεται διαφορετικά στο κείμενο ή προκύπτει από τα 
συμφραζόμενα. 

29.3. Οι τίτλοι των Άρθρων περιλαμβάνονται μόνο για διευκόλυνση και δε θα επηρεάζουν 
την ερμηνεία της παρούσας ΣΑΩ. 

29.4 Με την επιφύλαξη των οριζόμενων στο ΠΑΡΑΡΤΗΜΑ «Α», ο 
ΠΡΟΜΗΘΕΥΤΗΣ και οι ΕΓΚΕΚΡΙΜΕΝΕΣ ΟΝΤΟΤΗΤΕΣ είναι υπεύθυνοι για την υποβολή 
αιτημάτων χορήγησης Κυβερνητικών εγκρίσεων και αδειών που απαιτούνται για την 
υλοποίηση των Προγραμμάτων ΑΩ της παρούσας ΣΑΩ. Το ΥΠΕΘΑ/ΓΔΑΕΕ θα παρέχει 
εγκαίρως στον ΠΡΟΜΗΘΕΥΤΗ κάθε απαιτούμενο έγγραφο και εύλογη συνδρομή στα 
πλαίσια των δυνατοτήτων και της αρμοδιότητάς του προκειμένου ο ΠΡΟΜΗΘΕΥΤΗΣ να 
λάβει αυτές τις εγκρίσεις και άδειες. · 

29.5 Τυχόν ΠΛΕΟΝΑΣΜΑ ΠΙΣΤΩΣΗΣ ΑΩ μπορεί να χρησιμοποιηθεί από τον 
ΠΡΟΜΗΘΕΥΤΗ ή τις συνδεδεμένες με αυτόν επιχειρήσεις ή κάθε άλλο μέλος του Ομίλου 
εταιρειών ΠαγίΜβοπ εντός χρονικού διαστήματος πέντε. (5) ετών από τη λύση της ΣΑΩ για την 
εκπλήρωση μελλοντικών υποχρεώσεων αντισταθμιστικών ωφελημάτων ή παρόμοιου τύπου 
υποχρεώσεων, όπως ενδεικτικά και όχι περιοριστικά για την εκπλήρωση υποχρεώσεων 
βιομηχανικής συμμετοχής. 

29.6 Αμφότερα τα ΜΕΡΗ δεσμεύονται να μην αποκαλύψουν, χωρίς την 
προηγούμενη έγγραφη συναίνεση του άλλου ΜΕΡΟΥΣ, οποιαδήποτε πληροφορία ορίζεται 
στο ΠΑΡΑΡΤΗΜΑ «Α» ως εμπορικό μυστικό ή ως απόρρητη, σε οποιοδήποτε φυσικό ή 
νομικό πρόσωπο ή δημόσια αρχή, εξαιρουμένων των κάτωθι: 

(α) στην περίπτωση του ΠΡΟΜΗΘΕΥΤΗ, των ΕΓΚΕΚΡΙΜΕΝΩΝ ΟΝΤΟΤΗΤΩΝ ή 
εταιρειών που συμμετέχουν στην υλοποίηση της ΣΑΩ, στο βαθμό που η εν λόγω αποκάλυψη 
είναι απαραίτητη για την υλοποίηση της παρούσας ΣΑΩ, και 

(β) των αρμοδίων κρατικών αρχών της Ελλάδας ή/και των ΗΠΑ ή των αρχών άλλων 
κρατών, στις οποίες απαιτείται να αποκαλυφθούν τέτοιες πληροφορίες, είτε (ί) λόγω της 
συμμετοχής τους στην εκτέλεση της ΣΑΩ, είτε (ϋ) βάσει της νομοθεσίας, των διαδικασιών και 
των διατάξεων αυτών των κρατών. 

29.7 Με την επιφύλαξη των οριζόμενων στο ΠΑΡΑΡΤΗΜΑ «Α», τα ΜΕΡΗ ρητά 
αποδέχονται ότι τυχόν συμβάσεις/συμφωνίες που έχουν υπογράφει μεταξύ του 
ΠΡΟΜΗΘΕΥΤΗ και των ΕΛΛΗΝΙΚΩΝ ΕΤΑΙΡΕΙΩΝ, οποιοσδήποτε νομικής μορφής ή 
περιεχομένου, σε καμία περίπτωση δε δημιουργούν συμβατική σχέση μεταξύ του ΥΠΕΘΑ και 
των ΕΛΛΗΝΙΚΩΝ ΕΤΑΙΡΕΙΩΝ, ούτε παράγουν οποιεσδήποτε έννομες συνέπειες εις βάρος 
του ΥΠΕΘΑ. Ο ΠΡΟΜΗΘΕΥΤΗΣ αναλαμβάνει την ευθύνη για τυχόν αξιώσεις των 
ΕΓΚΕΚΡΙΜΕΝΩΝ ΟΝΤΟΤΗΤΩΝ σε σχέση με τις συμβάσεις/συμφωνίες που έχουν 
υπογράφει μεταξύ του ΠΡΟΜΗΘΕΥΤΗ και των ΕΓΚΕΚΡΙΜΕΝΩΝ ΟΝΤΟΤΗΤΩΝ, καθώς και 
τις έννομες συνέπειες από την τυχόν λύση αυτών των συμβάσεων/συμφωνιών που μπορεί να 
λάβει χώρα κατά την υλοποίηση της ΥΠΟΧΡΕΩΣΗΣ ΑΩ που αντιστοιχεί στον 
ΠΡΟΜΗΘΕΥΤΗ. Ο ΠΡΟΜΗΘΕΥΤΗΣ είναι ο μόνος και αποκλειστικός αντισυμβαλλόμενος και 
υπεύθυνος έναντι του ΥΠΕΘΑ για την υλοποίηση της ΣΑΩ, εκτός αν άλλως ρητώς ορίζεται 
στις διατάξεις της ΣΑΩ, συμπεριλαμβανομένων και των ΠΑΡΑΡΤΗΜΑΤΩΝ. 

29.8 Σε περίπτωση που σύμφωνα με την παρούσα ΣΑΩ απαιτείται το 
ΥΠΕΘΑ/ΓΔΑΕΕ να προβεί σε κάποια ενέργεια, έγκριση, αποδοχή ή συναίνεση, το 
ΥΠΕΘΑ/ΓΔΑΕΕ δεν θα αρνείται χωρίς εύλογη αιτία ή/και αδικαιολόγητα να προβεί στην εν 
λόγω ενέργεια, έγκριση, αποδοχή ή συναίνεση. Εκτός αν άλλως ορίζεται στην παρούσα ΣΑΩ, 

κάθε τέτοια ενέργεια, έγκριση, αποδοχή ή συναίνεση θα πρέπει να παρέχεται εντός εξήντα 
(60) ημερών από την υποβολή του σχετικού αιτήματος. 

29.9 Το ΥΠΕΘΑ/ΓΔΑΕΕ θα παρέχει εγκαίρως στον ΠΡΟΜΗΘΕΥΤΗ κάθε 
απαιτούμενο έγγραφο εντός της δικαιοδοσίας του και κάθε εύλογη συνδρομή εντός των ορίων 
των δυνατοτήτων του για την έκδοση των αδειών διαμονής και εργασίας που μπορεί να 
απαιτηθούν για τους μη Έλληνες εργαζόμενους για την υλοποίηση των ΠΡΟΓΡΑΜΜΑΤΩΝ 
ΑΩ. 

29.10 Ανεξαρτήτως οιασδήποτε άλλης πρόβλεψης της παρούσας ΣΑΩ, σε 
περίπτωση ΔΙΚΑΙΟΛΟΓΗΜΕΝΗΣ ΚΑΘΥΣΤΕΡΗΣΗΣ ο ΠΡΟΜΗΘΕΥΤΗΣ δεν θα ευθύνεται 
και δε θα υποχρεούται να καταβάλει ποινικές ρήτρες σύμφωνα με το άρθρο 18 ή τυχόν άλλες 
ποινικές ρήτρες. 

Σε κάθε τέτοια περίπτωση, ο ΠΡΟΜΗΘΕΥΤΗΣ θα δικαιούται επίσης άμεση 
παράταση της ΔΙΑΡΚΕΙΑΣ ΥΛΟΠΟΙΗΣΗΣ ΠΡΟΓΡΑΜΜΑΤΟΣ ΑΩ, για τα/το 
ΠΡΟΓΡΑΜΜΑΤΑ(Α) ΑΩ που επηρεάζονται (εται) από την εν λόγω ΔΙΚΑΙΟΛΟΓΗΜΕΝΗ 
ΚΑΘΥΣΤΕΡΗΣΗ. Η εν λόγω παράταση θα έχει χρονική διάρκεια ίση τουλάχιστον με τη 
χρονική διάρκεια της ΔΙΚΑΙΟΛΟΓΗΜΕΝΗΣ ΚΑΘΥΣΤΕΡΗΣΗΣ και του τυχόν πρόσθετου 
χρόνου που απαιτείται για την αποκατάσταση των σχετικών συνεπειών στην υλοποίηση του 
εν λόγω ΠΡΟΓΡΑΜΜΑΤΟΣ ΑΩ. 

Ο ΠΡΟΜΗΘΕΥΤΗΣ όταν επηρεάζεται από τη ΔΙΚΑΙΟΛΟΓΗΜΕΝΗ ΚΑΘΥΣΤΕΡΗΣΗ 
θα στέλνει εντός εξήντα (60) ημερών επιστολή προς το ΥΠΕΘΑ/ΓΔΑΕΕ με την οποία θα 
ενημερώνει το ΥΠΕΘΑ/ΓΔΑΕΕ για τη ΔΙΚΑΙΟΛΟΓΗΜΕΝΗ ΚΑΘΥΣΤΕΡΗΣΗ. Το 
ΥΠΕΘΑ/ΓΔΑΕΕ οφείλει να απαντήσει εντός εξήντα (60) ημερών από τη λήψη της επιστολής 
του ΠΡΟΜΗΘΕΥΤΗ. 

Σε περίπτωση που οι συνέπειες της ΔΙΚΑΙΟΛΟΓΗΜΕΝΗΣ ΚΑΘΥΣΤΕΡΗΣΗΣ δεν 
μπορούν να αποκατασταθούν ή/και η ΔΙΑΡΚΕΙΑ ΣΑΩ λήξει κατά τη διάρκεια της περιόδου της 
ΔΙΚΑΙΟΛΟΓΗΜΕΝΗΣ ΚΑΘΥΣΤΕΡΗΣΗΣ, τότε ο ΠΡΟΜΗΘΕΥΤΗΣ θα απαλλάσσεται από τη 
σχετική ΥΠΟΧΡΕΩΣΗ ΑΩ. 

29.11 Πρόσωπο το οποίο δεν είναι ΜΕΡΟΣ της παρούσας ΣΑΩ δεν μπορεί να ζητήσει 
την εκτέλεση κανενός όρου της παρούσας ΣΑΩ. 

29.12 Ο ΠΡΟΜΗΘΕΥΤΗΣ δεν φέρει ευθύνη για οιαδήποτε αξίωση που σχετίζεται με την 
παρούσα ΣΑΩ εάν, και στην έκταση που, μία τέτοια αξίωση βασίζεται σε αλλαγές - σε σχέση 
με τα ισχύοντα κατά την ΗΜΕΡΟΜΗΝΙΑ ΕΝΕΡΓΟΠΟΙΗΣΗΣ της παρούσας ΣΑΩ - νόμων, 
κανονισμών, οδηγιών, απαιτήσεων ή διοικητικών πρακτικών, περιλαμβανομένων ενδεικτικά 
και όχι περιοριστικά οιωνδήποτε γνωμοδοτήσεων του Νομικού Συμβουλίου του Κράτους της 
Ελλάδος. 

29.13. Τα ΜΕΡΗ παραιτούνται αμετάκλητα, στο βαθμό που κάτι τέτοιο δεν απαγορεύεται 
από το εφαρμοστέο ελληνικό δίκαιο, από κάθε υφιστάμενο ή μελλοντικό δικαίωμα 
κυριαρχικής ασυλίας που αφορά ή σχετίζεται με την παρούσα ΣΑΩ ή την εκτέλεση 
οποιοσδήποτε απόφασης ή διάταξης που αφορά την παρούσα ΣΑΩ. 

29.14. Τα ΜΕΡΗ δηλώνουν και συμφωνούν ότι, πέραν των όσων ρητώς προβλέπονται 
στην παρούσα, καμία άλλη υπόσχεση ή παρακίνηση από το άλλο ΜΕΡΟΣ και καμία άλλη 
συμφωνία μεταξύ τους δεν έχει λάβει χώρα, καθώς και ότι η παρούσα ΣΑΩ ενσωματώνει 
πλήρως τα συμφωνηθέντα μεταξύ των ΜΕΡΩΝ, υπερισχύει κάθε προηγούμενης συμφωνίας 
και κατανόησης και κάθε άλλης συμφωνίας μεταξύ των ΜΕΡΩΝ και περιλαμβάνει τη συνολική 
συμφωνία μεταξύ των ΜΕΡΩΝ. 

29.15. Η μη ενάσκηση ή η καθυστέρηση ενάσκησης οποιοσδήποτε δικαιώματος, 
εξουσίας ή αξίωσης υπό την παρούσα ΣΑΩ δεν θα αποδυναμώνει κανένα δικαίωμα, εξουσία 
ή αξίωση των ΜΕΡΩΝ, ούτε θα δύναται μία τέτοια καθυστέρηση να ερμηνεύεται ως 
παραίτηση από τα εν λόγω δικαιώματα, εξουσίες και αξιώσεις ή ως αποδοχή οιασδήποτε 
παράβασης ή αθέτησης της παρούσας ΣΑΩ. Τυχόν παραίτηση κάποιου ΜΕΡΟΥΣ από την 
έγερση αξίωσης για κάποια συγκεκριμένη παράβαση ή αθέτηση της παρούσας ΣΑΩ δεν θα 
λογίζεται ως παραίτηση από το δικαίωμα έγερσης αξιώσεων για μελλοντικές αθετήσεις ή 
παραβάσεις. 


ΑΡΘΡΟ 30 

ΔΙΕΥΘΕΤΗΣΗ ΚΑΙ ΕΚΚΑΘΑΡΙΣΗ ΤΗΣ ΣΑΩ 05/99 

30.1 Η παρούσα ΣΑΩ συνάπτεται για την πλήρη και οριστική φιλική διευθέτηση της ΣΑΩ 
05/99 και κάθε διαφοράς ή/και διαφωνίας μεταξύ των ΜΕΡΩΝ υπό ή σε σχέση με τη ΣΑΩ 
05/99 («ΔΙΑΦΟΡΑ ΑΠΟ ΤΗ ΣΑΩ 05/99»), συμπεριλαμβανομένων ενδεικτικά και όχι 
περιοριστικά όλων των ΑΞΙΩΣΕΩΝ, όπως ορίζονται κατωτέρω, που οποιοδήποτε εκ των 
ΜΕΡΩΝ έχει ή μπορεί να έχει κατά του άλλου ΜΕΡΟΥΣ ή κατά οποιουδήποτε άλλου 
ΑΠΑΛΛΑΣΣΟΜΕΝΟΥ ΜΕΡΟΥΣ, όπως ορίζεται κατωτέρω, που πηγάζουν από τη ΔΙΑΦΟΡΑ 
ΑΠΟ ΤΗ ΣΑΩ 05/99 και κάθε σχετικής νομικής διαδικασίας που έχει ξεκινήσει ή αναληφθεί 
από κάθε ΜΕΡΟΣ σε σχέση με οποιαδήποτε ΑΞΙΩΣΗ, όπως ορίζεται κατωτέρω, ή/και τη 
ΔΙΑΦΟΡΑ ΑΠΟ ΤΗ ΣΑΩ 05/99 (οι «ΔΙΑΔΙΚΑΣΙΕΣ»), 

Ως ΑΠΑΛΛΑΣΣΟΜΕΝΟ ΜΕΡΟΣ στο παρόν Άρθρο ορίζονται τα ΜΕΡΗ, η μητρική 
εταιρεία του ΠΡΟΜΗΘΕΥΤΗ, οι συνδεδεμένες με αυτόν εταιρείες, οι υπεργολάβοι του ή τα 
αποδεκτά μέρη, καθώς και τα στελέχη, οι διευθυντές, οι εκπρόσωποι, οι υπάλληλοι και οι 
εκδοχείς τους. 

Ως ΑΞΙΩΣΗ(ΕΙΣ) στο παρόν Άρθρο ορίζεται(ονται) κάθε και όλες οι αξιώσεις, απαιτήσεις, 
αγωγές, υποχρέωση, οφειλή, ευθύνη, αδικοπραξία, σύμφωνο, σύμβαση ή προσφυγές 
οποιουδήποτε είδους, συμπεριλαμβανομένων χωρίς περιορισμό όλων των αξιώσεων και 
προσφυγών που πηγάζουν από ή που με οποιονδήποτε τρόπο σχετίζονται με την ΣΑΩ 05/99 
ή/και τη ΔΙΑΦΟΡΑ ΑΠΟ ΤΗ ΣΑΩ 05/99, είτε είναι γνωστές είτε όχι, οι οποίες θα 
περιλαμβάνουν και κάθε απόφαση που μπορεί να εκδοθεί από το ΥΠΕΘΑ ή/και το 
ΥΠΕΘΑ/ΓΔΑΕΕ και που σχετίζεται με την επιβολή κυρώσεων σε σχέση με την ΣΑΩ 05/99. 

30.2 Εν όψει των ανωτέρω και δια της υπογραφής της παρούσας ΣΑΩ, τα ΜΕΡΗ 
πλήρως, οριστικώς, αμετακλήτως και ανεπιφύλακτα: 

Συμβιβάζουν, εκκαθαρίζουν και λύουν φιλικά την ΣΑΩ 05/99. 

Παραιτούνται από κάθε δικαίωμα και αποδεσμεύουν και απαλλάσσουν το άλλο ΜΕΡΟΣ 
και όλα τα ΑΠΑΛΛΑΣΣΟΜΕΝΑ ΜΕΡΗ από κάθε υποχρέωση και ευθύνη που πηγάζει από ή 
σχετίζεται με την ΣΑΩ 05/99. 

Παραιτούνται, αποδεσμεύουν και απαλλάσσουν δια παντός και δεσμεύονται να μην 
ενάγουν το άλλο ΜΕΡΟΣ ή οποιοδήποτε ΑΠΑΛΛΑΣΣΟΜΕΝΟ ΜΕΡΟΣ σε σχέση με 
οποιαδήποτε και όλες τις ΑΞΙΩΣΕΙΣ. 

Αναγνωρίζουν και δηλώνουν ότι δεν δικαιούνται να αξιώσουν και σε κάθε περίπτωση 
απαλλάσσουν το άλλο ΜΕΡΟΣ και όλα τα ΑΠΑΛΛΑΣΣΟΜΕΝΑ ΜΕΡΗ από οποιεσδήποτε 
κυρώσεις, συμπεριλαμβανομένων των ποινικών ρητρών που προβλέπονται στη ΣΑΩ 05/99 ή 
στην εφαρμοστέα νομοθεσία, ή αξιώσεων αποζημίωσης, όπως ενδεικτικά και όχι 
περιοριστικά για θετική ζημία, για αποζημίωση τιμωτηρικού χαρακτήρα, ειδική ζημία, άμεση ή 
έμμεση ή παρεπόμενη ζημία ή διαφυγόντα κέρδη που πηγάζουν από ή σχετίζονται με την 
ΑΞΙΩΣΗ ή την ΣΑΩ 05/99. Τέτοιες τυχόν αξιώσεις αποζημίωσης ή επιβολή κυρώσεων που 
πηγάζουν από ή καθ’ οιονδήποτε τρόπο σχετίζονται με τη ΣΑΩ 05/99 αποκλείονται πλήρως 
με την υπογραφή της παρούσας ΣΑΩ . 

Παραιτούνται από και περατώνουν όλες τις ΔΙΑΔΙΚΑΣΙΕΣ που έχουν ξεκινήσει κατά του 
άλλου ΜΕΡΟΥΣ και όλων των ΑΠΑΛΛΑΣΣΟΜΕΝΩΝ ΜΕΡΩΝ, που αφορούν τη ΣΑΩ 05/99 
και/ή τη ΔΙΑΦΟΡΑ ΑΠΟ ΤΗ ΣΑΩ 05/99. Συγκεκριμένα, αν απαιτούνται δικαστικές ενέργειες 
για την εν λόγω περάτωση, κάθε ΜΕΡΟΣ θα προβεί σε όλες τις απαραίτητες σχετικές 
ενέργειες εντός δεκαπέντε (15) ημερών από την υπογραφή της παρούσας ΣΑΩ από 
αμφότερα τα ΜΕΡΗ. Τα ΜΕΡΗ θα συνεργαστούν για τη διασφάλιση της περάτωσης όλων 
των ΔΙΑΔΙΚΑΣΙΩΝ ως αρμόζει και απαιτείται. 

Δηλώνουν και εγγυώνται ότι δεν έχουν εκχωρήσει ή καθ’ άλλον τρόπο μεταβιβάσει 
οποιαδήποτε αξίωση ή απαίτηση που σχετίζεται με την ΣΑΩ 05/99 και από την οποία έχει 
λάβει χώρα απαλλαγή με βάση την παρούσα ΣΑΩ. 

Δηλώνουν ότι έχουν πλήρη εξουσία για τη σύναψη της παρούσας ΣΑΩ και για τη νόμιμη 
και έγκυρη απαλλαγή του αντισυμβαλλόμενου ΜΕΡΟΥΣ και όλων των ΑΠΑΛΛΑΣΣΟΜΕΝΩΝ 
ΜΕΡΩΝ όπως ορίζεται στην παρούσα, η δε εξουσία αυτή δεν υπόκειται σε οιοδήποτε 
δικαίωμα διευθέτησης, έγκρισης, υποκατάστασης, ή σε οιονδήποτε άλλο όρο ή κώλυμα. 

30.3 Με την επιφύλαξη της παραγράφου 30.2 (ν) ανωτέρω, από την υπογραφή και 
ενεργοποίηση της παρούσας από αμφότερα τα ΜΕΡΗ όλες και κάθε έννομη συνέπεια και 
υποχρέωση των ΜΕΡΩΝ που πηγάζει από την υπ’ αριθ. Φ.095/6730/Δ.1830/18-05-2015 
Απόφαση που εκδόθηκε από τον Γενικό Διευθυντή της Γενικής Διεύθυνσης Αμυντικών 
Εξοπλισμών και Επενδύσεων του Υπουργείου Εθνικής Άμυνας, δυνάμει της οποίας 
ανακλήθηκαν πιστώσεις συνολικού ύψους 368.480.000,00 ΔΟΛΛΑΡΙΩΝ ΗΠΑ που είχαν 
χορηγηθεί στον ΠΡΟΜΗΘΕΥΤΗ, λογίζεται ως πλήρως εκπληρωθείσα και ικανοποιηθείσα και 
κάθε έννομη συνέπεια της Απόφασης αυτής καταργείται. 

30.4 Η υπογραφή της παρούσας ΣΑΩ δεν θα ερμηνεύεται ως αποδοχή οποιοσδήποτε 
ευθύνης ή υπαιτιότητας υπό την ΣΑΩ 05/99 από οποιοδήποτε ΜΕΡΟΣ ή ΑΠΑΛΛΑΣΣΟΜΕΝΟ 

ΜΕΡΟΣ. Αμφότερα τα ΜΕΡΗ ρητώς αρνούνται την ύπαρξη οποιασδήποτε και 
κάθε ευθύνης. 

30.5 Το ΥΠΕΘΑ/ΓΔΑΕΕ αμετάκλητα και ανεπιφύλακτα συμφωνεί να 
αποζημιώσει αμέσως και σε πρώτη ζήτηση τον ΠΡΟΜΗΘΕΥΤΗ για κάθε 
κόστος, ζημία ή ευθύνη που θα υποστεί ο ΠΡΟΜΗΘΕΥΤΗΣ ή οποιοδήποτε 
ΑΠΑΛΛΑΣΣΟΜΕΝΟ ΜΕΡΟΣ σε περίπτωση που κάποια ΑΞΙΩΣΗ ή 
ΔΙΑΔΙΚΑΣΙΑ ασκηθεί ή εκκινήσει μεταγενέστερα σε βάρος του. 

30.6 Σε περίπτωση που το παρόν Άρθρο κριθεί παράνομο, άκυρο ή/και 
ανεφάρμοστο για οποιονδήποτε λόγο, είτε εν όλω είτε εν μέρει, τότε η παρούσα 
ΣΑΩ θα είναι άκυρη και ανεφάρμοστη στο σύνολό της. Ο παρών όρος τελεί υπό 
την επιφύλαξη, τυχόν πιστώσεων που έχουν χορηγηθεί ή/και οφείλονται στον 
ΠΡΟΜΗΘΕΥΤΗ υπό την ΣΑΩ 05/99 ή την παρούσα ΣΑΩ προτού λάβει χώρα 
το ως άνω γεγονός, και οι εν λόγω πιστώσεις θα παραμένουν εγκύρως 
χορηγηθείσες ή/και οφειλόμενες. 

30.7 Οι διατάξεις των Άρθρων 26 και 27 της παρούσας ΣΑΩ εφαρμόζονται 
και επί των συμφωνηθέντων στο παρόν Άρθρο. 

ΑΡΘΡΟ 31 
ΥΠΟΓΡΑΦΕΣ 

Τα συμβαλλόμενα ΜΕΡΗ υπέγραψαν δύο (2) πρωτότυπα της παρούσας ΣΑΩ 
την ημερομηνία που αναγράφεται παρακάτω και κάθε ΜΕΡΟΣ έλαβε ένα (1) 

πρωτότυπο. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 1 Νοεμβρίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 



Οι Υπουργοί 


Εσωτερικών 

Αναπληρωτής Υπουργός 
Εσωτερικών 

Ψηφιακής Πολιτικής, 
Τηλεπικοινωνιών και Ενημέρωσης 

ΠΑΝΑΓΙΩΤΗΣ ΣΚΟΥΡΛΕΤΗΣ 

ΝΙΚΟΛΑΟΣΤΟΣΚΑΣ 

ΝΙΚΟΛΑΟΣ ΠΑΠΠΑΣ 

Εθνικής Άμυνας 

Αναπληρωτής Υπουργός 

Εθνικής Άμυνας 

Παιδείας, Έρευνας 
και θρησκευμάτων 

ΠΑΝΑΓΙΩΤΗΣ ΚΑΜΜΕΝΟΣ 

ΔΗΜΗΤΡΙΟΣ ΒΙΤΣΑΣ 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

Αναπληρωτής Υπουργός 
Δικαιοσύνης, Διαφάνειας 
και Ανθρωπίνων Δικαιωμάτων 

Οικονομικών 

ΣΤΑΥΡΟΣ ΚΟΝΤΟΝΗΣ 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός 
Οικονομικών 

Υφυπουργός 

Οικονομικών 

Διοικητικής Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΟΛΓΑ ΓΕΡΟΒΑΣΙΛΗ 

Μεταναστευτικής Πολιτικής 

Ναυτιλίας 

και Νησιωτικής Πολιτικής 


ΙΩΑΝΝΗΣ ΜΟΥΖΑΛΑΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 2 Νοεμβρίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: 'Λ/θβπιεϋίθΐ'.θΙΟθΙ.αΓ 











